ބޮލީވުޑް ސްކްރީން: އެކްޓު ކުރުން ދޫކޮށްލަން ކެޓްރީނާ އުޅުނު! – Dhen.mv\nމަރްޔަމް ވަޙީދާ July 17, 2021 - 9:39 am\nބޮލީވުޑްގެ ޚަބަރުތަކަށް އަވަސް ކަޅިއެއް މިއަދު ހިންގައިލާއިރު ތަރިންނާ ގުޅޭ ޝައުގުވެރި އެކިއެކި ވާހަކަތައް ފާހަގަކޮށްލެވެއެވެ.\nއެގޮތުން ފާހަގަ ކޮށްލެވޭ ބައެއް ޚަބަރުތަކުގެ ކުރު ޚުލާސާ ކޮށްލާނަމެވެ.\nރާހުލް ވޭދްޔާއާއި ދިޝާގެ ކައިވެނި ކުލަގަދަކޮށް\nލޯބީގެ ގޮތުން ގުޅިގެން އެތައް ދުވަހަކު އުޅުމަށްފަހު އެކްޓަރ ރާހުލް ވޭދްޔާއާއި ދިޝާ ޕަރްމާރް އިއްޔެ ކައިވެނި ކޮށްފިއެވެ.\nރާޖަސްތާނީ ތީމަކަށް ކުރި އެ ކައިވެންޏަށް އާއިލާއާއި ގާތް މީހުންގެ އިތުރުން ޓެލެވިޝަންގެ ގިނަ އެކްޓަރުން ވެސް ދިޔައެވެ. އޭގެ ތެރޭގައި އަލީ ގޯނީއާއި ޖޭސްމިން ބާސިން އަދި ޝްވެތާ ތިވާރީ ވެސް ހިމެނެއެވެ.\nނުހަނު ކުލަ ގަދަކޮށް ބޭއްވި އެ ޙަފްލާގައި ބައެއް މީހުން ސިފަކޮށްފައި ވަނީ "ހުވަފެނީ ކައިވެންޏެއް" ގެ ގޮތުގައެވެ.\nކައިވެންޏަށް ފަހު ރިސެޕްޝަން ޕާޓީއެއް ވެސް ރޭ ވަނީ ބާއްވައިފައެވެ. އެ ޕާޓީގައި ރާހުލްއާއި ދިޝާގެ ޚާއްސަ ނެށުމަކާއި، ގޭމް ކުޅޭ މަންޒަރު ދައްކުވައިދޭ ވީޑިއޯއަކާއި ކޭކު ފަޅާ މަންޒަރު ދައްކުވައިދޭ ވީޑިއޯއެއް ވެސް ވަނީ ދައުރުވެގެން ގޮސްފައެވެ.\nދަރިފުޅު އަތިޔާއާއި ރާހުލްގެ ގުޅުމާ މެދު ސުނީލް ޝެޓީ ބުނީ ކީކޭ؟\nބޮލީވުޑްގެ އެކްޓްރެސް އަތިޔާ ޝެޓީއާއި ކްރިކެޓަރ ކޭއެލް ރާހުލް އުޅެނީ ލޯބީގެ ގޮތުން ގުޅިގެންކަމަށް ބުނާ ޚަބަރުތައް ދަނީ ފެތުރެމުންނެވެ.\nއެގޮތުން މިހާރު ވެސް އަތިޔާއާއި ރާހުލް ތިބީ ލަންޑަންގައި ޗުއްޓީ ހޭދަ ކުރަން ގޮސް ކަމަށާއި އެމީހުން ތިބޭ ހޮޓަލުގައި ރާހުލް އަތިޔާގެ ނަން ނޯޓު ކޮށްފައި ވަނީ އޭނަގެ "ބައިވެރިޔާ"ގެ ގޮތުގައި ކަމަށް ވެސް ބައެއް ރިޕޯޓުތަކުން ބުނެފައިވެއެވެ.\nއަތިޔާއާއި ރާހުލްގެ ގުޅުން ވަރުގަދަ ވެގެންދާއިރު ގިނަ ބަޔަކު އެނގެން ބޭނުންވީ އެކަމާ އަތިޔާގެ ބައްޕަ އަދި ބޮލީވުޑްގެ އެކްޓަރު ސުނީލް ޝެޓީ ދެކޭ ގޮތެވެ. އެގޮތުން ޓައިމްސް އޮފް އިންޑިއާއަށް ދިން އިންޓަވިއެއް އެއްގައި ސުނީލް ބުނެފައި ވަނީ އޭނަގެ ފިރިހެން ދަަރިފުޅު އާހަންއާއި ރާހުލްއަކީ ގާތް ދެ ރަހްމަތްތެރިން ކަމަށާއި އަތިޔާ ލަންޑަނަށް ދިޔައީ ވެސް އާހަންއާ އެކީ ވަގުތު ހޭދަ ކުރަން ކަމަށެވެ. ރާހުލްއާއި އަތިޔާގެ ގުޅުމެއް އޮތް ނަމަވެސް އެކަމާ އެއްވެސް މައްސަލައެއް ނެތް ކަމަށާއި ރާހުލްއަކީ ސުނީލް ޝެޓީ ވަރަށް ސަޕޯޓު ކުރާ ކްރިކެޓަރއެއް ކަމަށް ވެސް އޭނާ ބުނެފައިވެއެވެ.\nއެކްޓު ކުރުން ދޫކޮށްލަން ކެޓްރީނާ އުޅުނު!\nބޮލީވުޑްގެ މިހާރު ނަން ހިނގާ އެންމެ މަޝްހޫރު އެކްޓްރެސުންގެ ތެރެއިން ހިމެނޭ އެކަކީ ކެޓްރީނާ ކެއިފް ކަމާ މެދު އެއްވެސް ދެބަސްވުމެއް ނެތެވެ. ފިލްމު "ބޫމް"އިން ދާއިރާއަށް ނިކުތް ކެޓްރީނާ މިހާރު ފާހަގަ ވެފައިވަނީ އެންމެ ކުޅަދާނަ އެއް އެކްޓަރުގެ ގޮތުގައެވެ.\nކެޓްރީނާއަށް މިހާރު ކާމިޔާބީ ލިބިފައިވީ ނަމަވެސް، އޭނާ މި ދާއިރާ ދޫކޮށްލަން ވެސް ހިޔާލު ކުރި ދުވަސްކޮޅެއް ދިޔައެވެ.\nއަކްޝޭ ކުމާރާ އެކު ކުޅުނު "ނަމަސްތޭ ލަންޑަން" ބެލުމަށް ފަހު ކެޓްރީނާއަށް އޭނާގެ އަމިއްލަ އެކްޓިން ކަމުނުދިޔަ ކަމަށާއި އެހެން ދާއިރާއެއް ހިޔާރު ކުރަން ވިސްނި ކަމަށް ކެޓްރީނާ ވަނީ "ކޮފީ ވިތު ކަރަން" ގެ ޝޯއެއްގައި ބުނެފައެވެ.\nކެޓްރީނާ ބުނީ އެ ފިލްމު ބެލުމަށް ފަހު އޭނާއަށް އެކްޓު ކުރަން ނޭނގޭ ކަމަށް ގަބޫލު ކުރި ކަމަށާއި އެހެންކަމުން އިތުރު ދާއިރާއެއް ހޯދޭތޯ ބެލި ކަމަށެވެ. ނަމަވެސް ފަހުން އެ ފިލްމަށް ލިބުނު ތަރުހީބު ފެނިފައި ހިޔާލު ބަދަލު ކުރީ ކަމަށް ވެސް ކެޓްރީނާ ބުނެފައިވެއެވެ.\nއަދި ކިރިޔާ މި އެނގުނީ.\nބޮލީވުޑްގެ ޚަބަރުތައް ކުރުކޮށް: ސަލްމާން ޚާން ކުރިމަތީގައި ކެޓްރީނާއަށް ޕްރޮޕޯސް ކުރަން ވިކީ ޖެހިލުމެއް ނުވި\nބޮލީވުޑްގެ ޚަބަރުތައް ކުރުކޮށް: ރަންވީރަށް ދީޕިކާ ދިން ހަދިޔާއިން އެންމެ އުފާވީ ޝެހެނާޒް\nބޮލީވުޑްގެ ޚަބަރުތައް ކުރުކޮށް: ދާއިރާއިން މީހަކާ ކައިވެނި ނުކުރެވުނީތީ ސޯނަމް ވަރަށް އުފާވޭ\nބޮލީވުޑްގެ ޚަބަރުތައް ކުރުކޮށް: ޕްރިޔާންކާއާއި މާދުރީގެ ޙަޔާތުން ގިނަ މީހުންނަށް ނޭނގޭ ކަމެއް!\nނަފްރަތުގެ ބިލު ފާސްކުރަން އެމްޑީޕީގެ ލީޑާޝިޕަށް ނުފެންނަމަ، ސަރުކާރަށް ތާއީދު ކުރަން އުނދަގޫ: ރައީސް ނަޝީދު\nޖޫރިމަނާ ފައިސާ ނުދެއްކިޔަސް ލައިސެންސް ނެގޭނެ ކަމަށް ނިންމައިފި\nފުލުހުންނަށް ބޭނުންވާ ވަޞީލަތްތަކާ އެހީތެރިކަން ކުރިޔަށްވުރެ ރަނގަޅަށް ސަރުކާރުން ފޯރުކޮށްދޭނެ: ރައީސް\nރައްޔިތުން ޖޫރިމަނާކޮށްގެން ނޫން ގޮތަކަށް އާމްދަނީ ހޯދަން ރައީސް ދަސްކުރަންވެއްޖެ: ޖަމީލް\nމަލީހު ރައީސް އަށް: ރައްޔިތުންގެ ނިންމުމުގެ އަސާސް ގެއްލިއްޖެ، ހައްލަކީ އަވަސް އިންތިޚާބެއް


SunOnline: Al-Etihad ge zuvaan team athun Maziya molhuvejje\nޢަބްދުﷲ އައިމަން 03 Aug 2021, 08:33\nމާޒިޔާއިން ސައުދީގައި ކުރަމުން އަންނަ ކޭމްޕްގެ ތެރޭގައި ކުޅުނު މެޗަށް ނެގި ފުރަތަމަ އެގާރަ --- ފޮޓޯ/މާޒިޔާ\nއޭއެފްސީ ކަޕުގެ ދެކުނު އޭޝިއާގެ ގްރޫޕުގެ މެޗުތަކަށް ތައްޔާރުވާން މާޒިޔާ ސްޕޯޓްސް އެންޑް ރެކްރިއޭޝަނުން ސައުދީ އަރަބިއްޔާގައި ހަދަމުން އަންނަ ތަމްރީންތަކުގެ ތެރޭގައި ރޭ ކުޅުނު އެކުވެރިކަމުގެ މެޗެއްގައި އެގައުމުގެ ކްލަބެއް ކަމަށްވާ އަލް އިއްތިހާދުގެ 19 އަހަރުން ދަށުގެ ޓީމު ބަލިކޮށްފި އެވެ.\nސައުދީގައި އިއްޔެ ކުޅުނު މެޗުގައި އިއްތިހާދުގެ ޒުވާން ޓީމު އަތުން މާޒިޔާ މޮޅުވީ 2-1 އިންނެވެ. މިއީ މާޒިޔާ އިން ސައުދީ ޓްރެއިނިން ކޭމްޕް ފެށި ފަހުން ކުޅުނު ފުރަތަމަ މެޗެވެ. މި މެޗު ކުޅުނީ މެޗު އޮފިޝަލުން (ރެފްރީންނާއި މެޗު ކޮމިޝަނަރު) ވެސް ހިމަނައިގެން ރަސްމީ އެކުވެރިކަމުގެ މެޗެއްގެ ގޮތުގައި ބަލައިގެންނެވެ.\nއިދިކޮޅު ޓީމުން ގޯލު ޖަހައި ލީޑު ނަގާފައިވަނިކޮށް މާޒިޔާ އަށް މި މެޗުގައި ގޯލުތައް ޖަހައިދިނީ ސެއިން ވިންސެންޓްގެ ފޯވާޑް ކޮނޭލިއަސް ސްޓެވާޓް (ކޯނޭ) އާއި ޒުވާން ތަރި ނާއިޒު ހަސަން (ދާދު) އެވެ.\nމާޒިޔާއިން ސައުދީގައި ކުރާ ކޭމްޕަށް ހަފުތާއެއް ވެފައިވާ އިރު އެ ޓީމު އެނބުރި ރާއްޖެ އައުމަށް ނިންމާފައި އޮތީ މި މަހުގެ 14 ގަ އެވެ.\nއޭއެފްސީން މިދިޔަ މަހު ބޭއްވި ބައްދަލުވުމުގައި މި ސަރަހައްދުގެ މެޗުތައް ކުޅޭނެ ގައުމަކަށް ރާއްޖެ ހަމަޖައްސާފައިވާ އިރު، އޭއެފްސީން މިހާރު ނިންމާފައިވާ ގޮތުން ރާއްޖޭގެ ކުލަބު އީގަލްސް އާއި އިންޑިއާގެ ބެންގަލޫރު އެފްސީ ބައްދަލުކުރާ ޕްލޭއޮފް މެޗު ކުޅޭނީ މި މަހުގެ 15 ވަނަ ދުވަހުއެވެ. އަދި އެއަށްފަހު ގްރޫޕް ސްޓޭޖުގެ މެޗުތައް ކުރިއަށްދާނީ އަންނަ މަހުގެ 18، 21 އަދި 24 ވަނަ ދުވަހުއެވެ.\nއޭއެފްސީގެ މެޗުތަކަށް މާޒިޔާއިން ފަރިތަކުރުންތައް މި މަހުގެ ތެރޭގައި ފަށާފައިވާ އިރު، އެ ޓީމުން އަންނަނީ އެ މުބާރާތަށް ޓީމު ވަރުގަދަ ކުރުމުގެ ގޮތުން ކުޅުންތެރިން ހޯދަމުންނެވެ. އެގޮތުން ސުޕަ ޔުނައިޓެޑް (ސަސް) ގެ ކީޕަރަކަށް ކުޅުނު އުޒްބެކިސްތާންގެ ގޯލްކީޕަރު މިރްޒޮހިދު މަމަކްތޯނޯފް މިހާރު ވަނީ އެކުލަބަށް ސޮއި ކޮށްފަ އެވެ.\nމާޒިޔާ އިން ސައުދީގައި ކޭމްޕް ޖަހާއިރު، މިއީ ފާއިތުވި ދެ އަހަރެއްހާ ދުވަހަށް ބަލާއިރު މާޒިޔާ އިން ސައުދީގައި ޓްރެއިނިން ކޭމްޕެއް ފުރިހަަމަކުރާނެ ދެ ވަނަ ފަހަރެވެ. އެ ޓީމުން ވަނީ 2019 ވަނަ އަހަރުގެ މެއި މަހުގެ ތެރޭގައި ވެސް އެފްއޭއެމުން ހޯދައިދިން ފުރުސަތެއްގައި ސައުދީ އަރަބިއްޔާގައި ޓްރެއިނިން ކޭމްޕެއް ފުރިހަަމަކޮށްފަ އެވެ.\nމާޒިޔާގެ އިތުރުން މި ވަގުތު ގްރޫޕް ސްޓޭޖުގައި އޮތީ އިންޑިއާގެ އޭޓީކޭ މޯހަން ބަގާން އާއި ބަންގްލަދޭޝްގެ ޗެމްޕިއަން ބަޝުންދުރާ ކިންގްސް އެވެ. މި ގްރޫޕްގެ ފަހު ޖާގަ ލިބޭނީ ރާއްޖޭގެ ކްލަބް އީގަލްސް އާއި އިންޑިއާގެ ބެންގަލޫރު އެފްސީ ކުޅެގެން މޮޅުވާ ޓީމަކަށެވެ.


South Korea mash'hoor baeh celebrity in rajje ishthihaar kohffis – Iru\nސައުތު ކޮރެއާގެ މަޝްހޫރު ބައެއް ސެލެބްރިޓީން ރާއްޖެ އިޝްތިހާރުކޮށްފި\nސައުތު ކޮރެއާގެ މަޝްހޫރު ބައެއް ފަންނާނުން ރާއްޖޭގެ ފަތުރުވެރިކަން އިޝްތިހާރުކޮށްފިއެވެ.\nސައުތު ކޮރެއާގެ މަޝްހޫރު ފަރާތްތައް ރާއްޖެ ގެނެސްފައިވަނީ ރާއްޖެއިން ބޭރުގައި ދިވެހިރާއްޖެ އިޝްތިހާރުކުރުމަށް މޯލްޑިވްސް މާކެޓިންގ އެންޑް ޕަބްލިކް ރިލޭޝަން ކޯޕަރޭޝަން (އެމްއެމްޕީއާރުސީ) އާއި ސްރީލަންކަން އެއަރލައިން ގުޅިގެން ކުރިއަށްގެންދާ ހަރަކާތުގެ ތެރެއިންނެވެ.\nރާއްޖެ އިޝްތިހާރުކުރުމަށް ސައުތު ކޮރެއާއިން ޒިޔާރަތްކުރި ބައެއް މަޝްހޫރު ފަރާތްތަކުގެ ތެރޭގައި އެ ޤައުމުގެ ލަވަކިޔުންތެރިންނާއި، އެކްޓަރުންގެ އިތުރުން ޓީވީ ޕްރޮގުރާމްތައް ހުށައަޅާ ފަރާތްތައް ހިމެނެއެވެ.\nސައުތު ކޮރެއާގެ ޓީމް ރާއްޖެއަށްކުރި މި ދަތުރުގައި އެމީހުން ތިބީ އައްޑޫ ސިޓީ އީކުއޭޓަރ ވިލެޖާއި، ސަންގރިއްލާ ވިލިނގިލި ރިސޯޓް އެންޑް ސްޕާގައެވެ. މިމީހުންގެ ދަތުރުގައި ރާއްޖޭގެ ރީތިކަމާއި ފަތުރުވެރިކަން ދައްކުވައިދޭ ގޮތަށް ތަފާތު 8 ވީޑިއޯއެއް ތައްޔާރުކޮށްފައިވާކަމަށް އެމްއެމްޕީއާރުސީން މައުލޫމާތުދެއެވެ.\nއަދި މި ވީޑިއޯތައް މިހާރު ވަނީ ވައި.ޖީ.ޕީ އެންޓަޓެއިންމަންޓްގެ ޔޫޓީއުބް ޗެނަލްގައި ޕަބްލިޝްކޮށްފައިކަމަށް އެމްއެމްޕީއާރުސީން ބުނެއެވެ،\nސައުތު ކޮރެއާގެ މާކެޓަކީ ރާއްޖެއަށް ގިނަ ފަތުރުވެރިން ޒިޔާރަތްކުރާ މާކެޓެކެވެ. 2018 ވަނަ އަހަރު ސައުތު ކޮރެއާއިން ރާއްޖެއަށް ތިރީސް ހަތަރުހާސް ހަތަރުސަތޭކަ ފަތުރުވެރިން ވަނީ ޒިޔާރަތްކޮށްފައެވެ.


تَدْوِيْنُ السُّنَّةِ النَّبَوِيَّةِ 70 – DhiSalafiyyah\nتَدْوِيْنُ السُّنَّةِ النَّبَوِيَّةِ 70\n07/10/2020 ޙަދީޘާއި އޭގެ ޢިލްމުތައް, ތަދުވީނުއް ސުންނާއައްޝައިޚް ޢިމްރާން މުޙައްމަދު ޢަލީ\nމިޤަރުނުގައި ސުންނަތް ރައްކާތެރިކުރެވުނު ގޮތް3ބަޔަކަށް ބަހާލާނަމެވެ. އެއީ:\nފުރަތަމައީ: އިސްވެ ދިޔަ ޤަރުނުތަކާ އަޅާ ބަލާއިރު މިޤަރުނުގައި (ހިޖުރައިން ދެވަނަ ޤަރުނުގައި) ސުންނަތް ރައްކާތެރިކުރުން ކުރިއަރައިގެން ދިޔަ ގޮތް\nހ. ހަމައެކަނި ޖަމާކޮށް ރައްކާތެރިކުރުމުގެ ބަދަލުގައި މިޤަރުނުގައި ލިޔެވުނު ލިޔުންތަކުގައި ތަރުބީތުކަމާއެކު ބާބުތަކަށް ބަހާލައިގެން ވަކި ފަންނުތަކުގައި ފޮތްތައް ލިޔެވިގެން ދިޔުން.\nށ. މިޤަރުނުގައި ލިޔެވިގެން ދިޔަ ފޮތްތަކުގައި ރަސޫލާ صلى الله عليه وسلم ގެ ޙަދީޘްފުޅުތަކުގެ އިތުރަށް ޞަޙާބީ ބޭކަލުންނާއި ތާބިޢީ ބޭކަލުންގެ ފަތުވާތައްވެސް ޖަމާކޮށްފައިވުން. އޭގެ ކުރިން އެފަދަ ފަތުވާތައް ޛިކުރުކުރެވެމުން ދިޔައީ އަނގަބަހުންނެވެ. އަދި އޭގެ ކުރިން ލިޔެވުނު ފަތްފުށްތަކުގައިވަނީ ހަމައެކަނި ނަބަވީ ޙަދީޘްތަކެވެ.\nނ. މިޤަރުނުގެ ފޮތްތަކުގައި ސުންނަތް ރައްކާތެރިކޮށްފައިވާ ގޮތަކީ: އެއް މައުޟޫޢެއްގެ ޙަދީޘްތައް އެއް ބާބެއްގައި ގެނައުން. ދެން އެއަށްފަހުގައި އެބާބުތައް ނުވަތަ ކިތާބުތައް އެއް ފޮތެއްގެ ގޮތުގައި ގެނައުމެވެ. އެހެނަސް އިސްވެ ދިޔަ ޤަރުނުގައި ސުންނަތް ޖަމާކޮށްފައިވަނީ އެއްވެސް ތަރުތީބެއް އަދި ވަކިކުރުމެއް ނެތި ފަތްފުށްތަކުގައެވެ. \nއަލްޚަޠީބު އަލްބަޣުދާދީ ވިދާޅުވިއެވެ.\n“ޞަޙާބީ ބޭކަލުންނާއި ތާބިޢީ ބޭކަލުންގެ ޒަމާނުގައި، ވަކި މައުޟޫޢެއްގައި ފޮތްތައް ލިޔުއްވާފައި ނުވެއެވެ. އަދި ބާބުތަކާއި ކިތާބުތަކުގެ މައްޗަށްވެސް ލިޔުއްވާފައި ނުވެއެވެ. އެފަދައިން ލިޔުއްވާފައިވަނީ އެއަށްފަހު ވަޑައިގެން ބޭކަލުންނެވެ. ދެން އެއަށްފަހުގައި ވަޑައިގެންނެވި ބޭކަލުންވެސް އެގޮތަށް ލިޔުއްވީއެވެ. \nއަލްޙާފިޡް އިބްނު ރަޖަބު އަލްޙަންބަލީ (އަވަހާރަވީ 795 ހ) ގެ ބަސްފުޅު އިސްވެބަޔާންވެގެން ހިނގައްޖެއެވެ. އޭގައި ވަނީ:\n“ޞަޙާބީ ބޭކަލުންނާއި ތާބިޢީ ބޭކަލުންގެ ދުވަސްވަރުގައި ލިޔެވުނު ލިޔުންތަކަކީ ތަރުތީބުކޮށް ބާބުތަކަށް ބަހައިގެން ލިޔެވިގެން ދިޔަ ލިޔުންތަކެއް ނޫނެވެ. އެހެނަސް އެއީ އެބޭކަލުން ހިތުދަސްކުރައްވަން ނުވަތަ މުރާޖަޢާކުރައްވަން ލިޔުއްވި ލިޔުންތަކެކެވެ. ދެން އެއަށްފަހުގައި އަތުބާޢުއް ތާބިޢީންގެ ދުވަސްވަރުގައި ފޮތްތައް ލިޔުއްވިގެން ދިޔައެވެ.” \nރ. ޞަޙާބީ ބޭކަލުންނާއި ތާބިޢީ ބޭކަލުންގެ ޒަމާނުގައި ފަތްފުށްތަކުގައި ލިޔެވިފައިހުރި ވާހަކަތަކާއި ޞަޙާބީ ބޭކަލުންގެ ފަތުވާތަކާއި ތާބިޢީ ބޭކަލުންގެ ފަތުވާތައް މި ޤަރުނުގައި ލިޔެވިގެން ދިޔަ ފޮތްތަކުގައިވަނީ ޝާމިލު ގޮތަކަށް ބަޔާންކޮށްފައި. \nމި ޤަރުނުގައި ލިޔެވިގެން ދިޔަ ފޮތްތަކަށް ނަންދިނުމުގައި: موطأ – مصنف – جامع – سنن މިފަދަ ނަންތައް ދެއްވާފައިވެއެވެ. އަދި ވަކި ޚާއްޞަ މައުޟޫޢުތަކުގައިވެސް އެދުވަސްވަރު ފޮތްތައް ލިޔެވިގެން ދިޔައެވެ. އޭގެ ތެރޭގައި: الجهاد – الزهد – المغازي والسير ހިމެނެއެވެ.\nޙަދީޘާއި އަސާސީ ފޮތްތަކުގެ ތެރެއިން ކިޔަވާ ކުއްޖާ ފަށަންވީ މުހިންމު ފޮތްތައް ބަޔާންކުރައްވަމުން އަލްޚަޠީބުލް ބަޣުދާދީ ވިދާޅުވިއެވެ.\n“ދެން އެއަށްފަހުގައި ޙުކުމްތަކާ ބެހޭގޮތުން ލިޔުއްވާފައިވާ ފޮތްތަކެވެ. އަދި މުސްނަދުތައް ޖަމާކޮށްފައިވާ ފޮތްތަކާއި މުސްނަދު ނޫން – ޙަދީޘާއި އާޘާރުތައް – ރިވާކުރައްވާފައިވާ ފޮތްތަކެވެ. މިޘާލަކަށް: އިބްނު ޖުރައިޖާއި އިބްނު އަބީ ޢުރޫބާއާއި އިބްނުލް މުބާރަކާއި އިބްނު ޢުޔައިނާއާއި ހުޝައިމު ބުން ބަޝީރާއި ޢަބްދުﷲ ބުން ވަހްބާއި ވަކީޢާއި ޢަބްދުއްރައްޒާޤު ބުން ހުމާމާއި ސަޢީދު ބުން މަންޞޫރު އަދި އެ ނޫން ބޭކަލުންގެ ފޮތްތަކެވެ.”\n“އިމާމު މާލިކުގެ މުވައްޠާއާ މެދު ދަންނައެވެ. އެއީ މިބާވަތުގެ ފޮތްތަކުގެ ތެރެއިން އެންމެ އިސްކަންދޭން ޖެހޭ ފޮތެވެ. އަދި ކޮންމެ ފޮތެއްވެސް ފައްޓަމުން އެންމެ ފުރަތަމަ ޛިކުރުކުރަންވީ ފޮތަކީ އެއީއެވެ.” \n އަލްޙާފިޡް އިބްނު ޙަޖަރު تدريب الراوي (1 / 88 -89) ގައި ވިދާޅުވިއެވެ. “މިއީ ބާބުތައް އެއްކޮށް ގެނައުމުގެ ވާހަކައެވެ. އެއްގޮތް ޙަދީޘްތައް އެއް ބާބެއްގައި ޖަމާކުރުމާމެދު ދަންނައެވެ. އެކަން އެންމެ ކުރިން ކުރެއްވި ބޭކަލެއްގެ ގޮތުގައި އެނގިފައިވަނީ އައްޝަޢުބީ އެވެ. އެކަލޭގެފާނު ވިދާޅުވިކަމަށް ރިވާވެގެންވެއެވެ. މިއީ ވަރިއާ ބެހޭގޮތުން ވަރަށް ބޮޑު ބާބެކެވެ. އަދި އެކަމާ ގުޅޭ ޙަދީޘްތަކެއް ދެން ރިވާކުރެއްވިއެވެ. (المحدث الفاصل ص: 609، الجامع لأخلاق الراوي وآداب السامع للخطيب2/ 285.)\n الجامع2/ 186\n شرح العلل (1/37).\n بحوث في تاريخ السنة المشرَّفة ص: 234، الحديث والمحدِّثون ص: 244.\n الجامع لأخلاق الراوي (2/186).


މިއީ ތިބާގެ ރަމަޟާން މަހުގެ ޕުރޮގުރާމް ގައިޑަށް ހަދަމާ – JANNAH MV\nމިއީ ތިބާގެ ރަމަޟާން މަހުގެ ޕުރޮގުރާމް ގައިޑަށް ހަދަމާ\nއައްޝައިޚު ޢަބްދުއްރަޙީމް ބިން މުޙައްމަދުއޭޕްރިލް 14, 2021\nއެއަށް ފަހުގައި މި ތައްޔާރުވަނީ ފަތިސް ނަމާދަށް މިސްކިތަށް ދިއުމަށެވެ. އެހެންކަމުން ގެއިން ވުޟޫކޮށްގެން ބަންގި ގޮވުމުގެ ކުރީން މިސްކިތަށް ދާށެވެ. މިސްކިތަށް އެރުމަށް ފަހުގައި2ރަކުޢަތް ނަމާދެއްކުރާށެވެ.\nމިއީ ތަޙިއްޔަތުލް މަސްޖިދުގެ ދެ ރަކްޢަތެވެ. މި ނަމާދު ކުރުމަށް ފަހު ދެން ދުޢާކުރުން، ޤުރުއާން ކިޔެވުމުގައި ނުވަތަ ޒިކުރުކުރުމުގައި ވަގުތުކޮޅެއް ހޭދަކޮށްލާށެވެ. ބަންގި ގޮވަންދެނެވެ. ބަންގި ގޮވަން ފެށުމުން މުދިމުގެ އަޑު ދަށުން ބަންގީގެ ކަލިމަތައް ކިޔާށެވެ. ބަންގި ނިމުމުން ބަންގި ދުޢާ ކިޔުމަށް ފަހު ފަތިސް ނަމާދުގެ ސުންނަތް ދެ ރަކުޢަތް ކުރާށެވެ. މިއަށް ފަހުގައި ޤަމަތް ދީފުމަށް ދާންދެން ޤުރުއާން ކިޔަވަން ނުވަތަ ޒިކުރުކުރަން އިނދެވިދާނެއެވެ. ނަމާދުގެ އިންތިޒާރުގައި އިންނައިރު މިގޮތަށް ދުޢާކުރުމުގައި އިންނާށެވެ.\nޖަމާޢަތުގައި ނަމާދުކުރުމަށް ފަހުގައި، ނަމާދަށްފަހު ކިޔުމަށް ވާރިދުވެފައިވާ ޒިކުރުތައް ކިޔަން އިންނާށެވެ. ޒިކުރުތައް ކިޔުމަށް ފަހު މިސްކިތުގައި އިރުއަރާންދެން ޒިކުރު ކުރުމާއި ޤުރުއާން ކިޔެވުމުގައި އިންނަން ބޭނުން ނަމަ އެގޮތް މޮޅުއިތުރުކަން ބޮޑެވެ. އެހެނީ އެއީ ރަސޫލުﷲ صلى الله عليه وسلم ފަތިސްނަމާދަށް ފަހުގައި ކަންތައް ކުރެއްވިގޮތެވެ.\nދެން އިރުއެރުމުގެ ފަނަރަ މިނެޓު ފަހުން ބޭނުންނަމަ އެގަޑީގައި ޟުޙާ ނަމާދު ކުރެވިދާނެއެވެ. ޟުޙާ ނަމާދުގެ އެންމެ ކުރު މިންވަރަކީ ދެރަކުޢަތެވެ. ނުވަތަ ބޭނުން ނަމަ ޟުޙާ ނަމާދު ކުރުން އެންމެ ރަނގަޅު ވަގުތަށް ލަސްކުރެވިދާނެއެވެ. އެއީ އަވީގެ ހޫނުކަން އިޙްސާސް ވާވަރަށް އިރުއެރުމުންނެވެ. އެއީ އެންމެ މޮޅު އިތުރު ވެގެންވާ ގޮތެވެ.\nމިއަށްފަހުގައި މަސައްކަތަށް ދިއުމުގެ ކުރީން ނިދާލަން ބޭނުންނަމަ ނިދާލާށެވެ. ނިދާއިރުގައި ތިމަންނަ މި ނިދަނީ އަޅުކަމަށާއި ރިޒުޤު ހޯދުމަށް މަސައްކަތް ކުރުމަށްޓަކައި ހަށިގަނޑުގައި ބާރުޖެއްސުމަށްކަން ހިތު ނިޔަތް ގަންނާ ށެވެ. އެއީ އެކަމަކީވެސް ﷲގެ އިޒުނަފުޅާއެކު ސަވާބު ލިބެނިވި ކަމެއް ކަމުގައި ވުމަށެވެ. އަދި ނިދުމުގެ ކުރީން ކިޔާ ދުޢާތަކާއި ކުރަންޖެހޭކަންކަން ކުރުމަށް އާދަކުރާށެވެ.\nނިދާހޭލައިގެން ވެސް މިފަދަކަންކަމަށް (ނިދާހޭލައިގެން ކަންކުރަން ސުންނަތުގައި ވާރިދުވެފައި ވާގޮތަށް) ސަމާލުވާށެވެ. ދެން އޮފީހަށް ދާނަމަ އޮފީހަށް ދާށެވެ. އަދި މެންދުރުނަމާދުގެ ވަގުތު ކައިރިވުމުން މިސްކިތަށް ދާށެވެ. ބަންގިގޮވުމުގެ ކުރީން ނުވަތަ ބަންގި ގޮވުމުން ވަގުތުންނެވެ. ނަމާދަށް ދިއުމުގެ ކުރީން ނަމާދަށް ތައްޔާރުވާށެވެ. މިސްކިތަށް ގޮސް މެންދުރުނަމާދުގެ ސުންނަތް ކޮށް (4ރަކުއަތް) އަދި މިނަމާދަށްފަހުގައި ވެސް ޤަމަތް ދީފުމަށްދާންދެން ޒިކުރުކޮށް ޤުރުއާންކިޔަވަން އިންނާށެވެ .\nޤަމަތް ދިނުމުން ޖަމާޢަތުގައި ނަމާދުކޮށް އެއަށް ފަހުގައި މެންދުރުނަމާދުގެ ފަހު ސުންނަތް ކުރާށެވެ. އެއީ ދެރަކުޢަތެވެ.\nނަމާދުކޮށްގެން އަނެއްކާވެސް އޮފީހަށްގޮސް އޮފީހުގައި ކުރަންހުރި މަސައްކަތް ގެއަށް ދާންވާ ގަޑިޖެހެންދެންކުރާށެވެ. މަސައްކަތް ނިމިގެން ގެއަށް އައިސް އަސުރުނަމާދު ޖެހެން ވަގުތުއޮތް ނަމަ މިވަގުތުކޮޅުގައި އަރާމުކޮށްލެވިދާނެއެވެ. ނަމަވެސް އަސުރުގަޑި ޖެހެން ކައިރިވެ އަދި އަރާމުކޮށްލަން އޮށޯވެއްޖެނަމަ ނިދިފައި ނަމާދަށް ދާން ނުހޭލެވުމުގެ ބިރުއޮތް ނަމަ މިވަގުތުކޮޅުގައި ފައިދާހުރި ކޮންމެވެސް އެހެން ކަމެއް ކޮށްލާށެވެ. މިސާލަކަށް އާއިލާއަށް ބޭނުންވާ އެއްޗެއް ގަތުމަށް ބާޒާރަށް ދިއުން ނުވަތަ އޮފީސް ނިމިގެން ސީދާ މިސްކިތަށް ގޮސް އަސުރަށް ގޮވަންދެން ޤުރުއާން ކިޔަވަން އިނދެވިދާނެއެވެ.\nއަސުރަށް ފަހުގައި ކުރާނެކަމެއް ތިބާގެ ހާލަތަށް ބަލާފައި ވިސްނާލާށެވެ. މިސްކިތުގައި އިނދެ ޤުރުއާން ކިޔެވޭވަރު ވާނަމަ އެގޮތް ވަރަށް ރަނގަޅެވެ. ނަމަވެސް ތިބާ ވަރުބަލިކަން އިހުސާސްވާނަމަ މިވަގުތުކޮޅުގައި އަރާމުކޮށްލުން އެންމެ ރަނގަޅެވެ. އެއީ ތަރާވީސް ނަމާދަށް ތައްޔާރުވުމުގެ ގޮތުންނެވެ.\nމަޣުރިބު ނަމާދަށް ގޮވުމުގެ ކުރީން ރޯދަވީއްލުމަށް ތައްޔާރުވާށެވެ. މިގަޑީގައި ތިބާއަށް ފައިދާކުރަނިވި ކޮންމެވެސް ކަމެއްކޮށްލާށެވެ. އެއީ ޤުރުއާން ކިޔެވުން ނުވަތަ ދުޢާކުރުން ނުވަތަ އަނބިދަރިންނާ އެކު ފައިދާކުރުވަނިވި ވާހަކައެއް ދެއްކުމުގައެވެ. ނުވަތަ އަނބިމީހާއަށް ގޭތެރޭގެ މަސައްކަތުގައި އެހީތެރިވުމުގަ އެވެ.\nމިގަޑީގައި ކުރެވިދާނެ އެންމެ ރަނގަޅު އެއްކަމަކީ ރޯދައަށް ތިބޭ މީހުނަށް ރޯދަވީއްލަން ދަޢުވަތު ދިނުމެވެ. އެއީ އެމީހުންނަށް ކާނާ ގެނެސްދީ ނުވަތަ ކާއެއްޗެހި ބަހައި ނުވަތަ އެކަހަލަކަމެއް ކުރުމުގައި އެހީތެރިވުމެވެ. މިކަމަކީ ތިބާގެ ހިތަށް އުފާވެރިކަން ގެނެސްދޭ ކަމެއްކަމުގައި ވާނެއެވެ.\nރޯދަވީއްލުމަށް ފަހުގައި ޖަމާޢަތުގައި ނަމާދުކުރުމަށް އަވަހަށް މިސްކިތަށް ގޮސް ނަމާދަށް ފަހުގައި މަޣުރިބު ނަމާދުގެ ސުންނަތް ދެރަކުޢަތް ކުރާށެވެ. ދެން ގެއަށް އައުމަށް ފަހު ގޭގައި ލިބެން ހުރި އެއްޗެއް ކާށެވެ. ކާއިރުގައި މާ ގިނައިން ނުކާށެވެ. ކައި ނިމިގެން އިޝާނަމާދު ވަގުތު ޖެހެންދެން އޮންނަ ގަޑި އާއިލާއާއެކުގައި ފައިދާކުރުވަނިވި ގޮތެއްގައި ހޭދަ ކުރެވޭތޯ މަސައްކަތް ކުރާށެވެ. އެއީ ކުދީންނަށް އިސްލާމީ ތާރީޚުގެ ވާހަކައެއް ނުވަތަ އިސްލާމީ ޝަޚުސިއްޔަތެއްގެ ވާހަކަ ކިޔައިދިނުން ނުވަތަ ޢިލްމީ ކުއިޒެއް ނުވަތަ ފައިދާކުރުވަނިވި ވާހަކައެއް ދެއްކިދާނެއެވެ. މިނޫނަސް އާއިލާގެ މެންބަރުންނަށް ކަމުދާކަހަލަ، ތިބާއާއި އެމީހުންގެ ވިސްނުން ތަނަވަސްވާ ފަދަ ކަމެއްކުރާށެވެ. ޓީވީ ބެލުމާއި ބޭކާރުގޮތުގައި ވަގުތު ހޭދަ ނުކުރާށެވެ. ޓީވީ އިން ގިނައިން ދައްކާނީ ޢިލްމީ ގޮތުންވެސް ފައިދާ އެއް ނުކުރާ އަޚުލާގީ ގޮތުން ދަށް ފެންވަރުގެ މަންޒަރު ހިމެނޭ ޕުރޮގްރާމްތަކެވެ. ރަނގަޅު ޕުރޮގްރާމްވެސް ދައްކާކަން ފާހަނގަ ކުރަމެވެ. މިހެންކަމުން އެކަހަލަ ކަންކަމާއި ވީހާވެސް ދުރުގައި އުޅޭށެވެ. އަދި އާއިލާގެ އެހެން މެންބަރުންނަށްވެސް މިކަމުގައި އެހީވާށެވެ. ޣީބަ ބުނުމާއި ދެބައޮޑުވުމާއި ސިޔާސީ ވާހަކަ ދެއްކުމާއި ތިމާއަށް އެކަމުން ދުނޔެއާއި އާޚިރަތުގައިވެސް މަންފާއެއް ނުކުރާނެ ކަންކަމުގައި ވަގުތު ނަގާނުލާށެވެ.\nދެން ތައްޔާރުވާނީ އިޝާނަމާދަށް ދިއުމަށެވެ. މިސްކިތަށްގޮސް ޤުރުއާން ކިޔަވަން އިންނާށެވެ. ބަންގި ގޮވުމުން ޖަމާއަތުގައި އިޝާނަމާދު ކުރުމަށް ފަހުގައި އިޝާ ނަމާދުގެ ސުންނަތް ދެރަކުއަތް ކުރާށެވެ. މިއަށް ފަހުގައި މަޑުމައިތިރިކަމާއި ޚުޝޫޢަތްތެރިކަމާއި އެކުގައި އިމާމު ފަހަތުގައި ތަރާވީސްނަމާދު ކުރާށެވެ. އިމާމު ޤުރުއާން ކިޔަވާއިރުގައި އެކިޔަވަމުންދާ އާޔަތްތަކާމެދު ވިސްނާށެވެ. އިމާމު ނަމާދު ނިންމުމުގެ ކުރީންމެނުވީ ނުނިންމާށެވެ. ރަސޫލުﷲ صلى الله عليه وسلم ޙަދީޘް ކުރެއްވިއެވެ. ”من قام مع الإمام حتى ينصرف كتب له قيام ليلة “\nމާނަ: އިމާމު މީހާ ނިމެންދެން އޭނާއާ އެކުގައި ބައިވެރިވެއްޖެ މީހަކަށް މުޅިރޭ އަޅުކަން ކުރުމުގެ ޘަވާބު ދެއްވާނެއެވެ.“\nތަރާވީސް ނަމާދު ނިމުމުން ތިބާގެ އަމިއްލަ ހާލަތާއި ދިރިއުޅުމާއި ގުޅޭގޮތަށް ކަމެއް ރާވާލެވިދާނެއެވެ. ކަމެއް ރާވާއިރުގައި އަންނަނިވި ކަންކަމަށް ސަމާލުވާށެވެ.\nﷲޙަރާމް ކުރެއްވި ހުރިހާ ކަމަކާ ދުރުހެލިވެ އެފަދަ ކަމަކަށް މަގުފައިވާފަދަ ކަންކަމާއިވެސް ދުރުވުން.\nތިބާގެ އާއިލާގެ މެންބަރުން ޙަރާމް ކަންތަކުން އަދި އެފަދަކަމަކަށް މަގުފަހިވާ ފަދަ ކަންކަމުން ދުރުހެލިކުރުވުމަށް ސަމާލުކަން ދިނުން. މިކަން ކުރާނީ ހިކުމަތްތެރިކަމާއި ކެއްތެރިކަމާ އެކީގައެވެ.\nމުހިއްމުކަންކަމުގައި ތިބާ އަބަދުވެސް މަޝްޣޫލުވާށެވެ.\nއަވަހަށް ނިދުމަށް މަސައްކަތްކުރާށެވެ. ނިދާއިރު ކިޔާ ޒިކުރުތައް ކިޔައި ނިދުމުގެ ކުރީން ކުރަންވާ ސުންނަތް ކަންކަން ފުރިހަމަކޮށްލާށެވެ. ނިދުމުގެ ކުރީން ޤުރުއާން ކިޔަވައި ނުވަތަ ފައިދާ ކުރުވަނިވި ފޮތެއް ކިޔާލަން އިނދެވިދާނެއެވެ. އެދުވަހެއްގައި ޤުރުއާނުން ކިޔަވަން ކަނޑައަޅާފައިވާ ހިސާބަށް ނުކިޔެވިއޮތް ކަމުގައި ވާނަމަ ނިދުމުގެ ކުރީން އެބައި ފުރިހަމަކޮށްލާށެވެ.\nނިދުމަށް ފަހުގައި ހާރުކެއުމުގެ ތަންކޮޅެއްކުރީން ހޭލައިގެން ތެދުވާށެވެ. ދުޢާކުރުމާއި އަސްތަޣުފާރުކުރުމާއި ޒިކުރު ކުރުމުގައި ވަގުތު ހޭދަކުރާށެވެ. އެއީ ރޭގަނޑުގެ ތިންބައިކުޅަ ދެބައި ވޭތުވުމަށް ފަހު، އެންމެފަހު ބައިގައި ކޮންމެ ރެއަކު ދުނިޔޭގެ އުޑަށް ﷲތަޢާލާ (އެކަލާނގެ ޒާތުފުޅާ އެކަށީގެންވާ ގޮތަށް) ފައިބައި ވޮޑިގަންނަވަ އެވެ. އަދި މިވަގުތުގައި ފާފަ ފުއްސެވުމަށް އެދި ދުޢާކުރާ އަޅުތަކުންނަށް އެއިލާހު ތައުރީފުކުރައްވާފައި ވެއެވެ. އަދި މިވަގުތުގައި އެކަލާނގެ އަށް އެދި ދަންނަވާ މީހަކަށް އެކަލާނގެ އިޖާބަ ދެއްވާނެކަމަށް ވަޢުދުވެ ވޮޑިގެންފައިވެ އެވެ. އަދި މި ގަޑީގައި ތައުބާވާ މީހުންގެ ތައުބާ ގަބޫލު ކުރައްވާނޭކަމަށް ވެސް ވަޢުދުވެވޮޑިގެންފައިވެ އެވެ. އެހެންކަމުން މިފުރުސަތު ނަންގަވައި ނުލައްވާށެވެ.\nހުކުރުދުވަހަކީ ހަފުތާގެ ދުވަސްތަކުގެ ތެރެއިން އެންމެ މާތް ދުވަހެވެ. އެހެންކަމުން މިދުވަހަށް ޚާއްސަ އަޅުކަމުގެ ޕުރޮގުރާމެއް ރާވާލުން ބުއްދިވެރިއެވެ. މީގައި އަންނަނިވި ކަންކަމަށް ސަމާލުވާށެވެ:\nހުކުރު ނަމާދަށް އަވަހަށް ދިއުން.\nއަސުރުވަގުތަށް ފަހުގައި މިސްކިތުގައި މަޑުކުރުން، އަދި ޤުރުއާން ކިޔެވުމާއި ދުޢާ ކުރުމުގައި އެދުވަހުގެ އެންމެ ފަހުވަގުތު ޖެހިއްޖައުމަށް ދާންދެން މަޝްޣޫލުވާށެވެ. އެއީ ދުޢާ އިޖާބަކުރައްވާ ވަގުތެކެވެ.\nހަފުތާގެ ދުވަސްތަކުގައި ފުރިހަމަ ނުކުރެވި ހުރި ކަންކަން ފުރިހަމަކޮށްލުމަށް މިދުވަސް ހަމަޖައްސާށެވެ. މިސާލަކަށް ޤުރުއާން ކިޔަވަން ކަނޑައަޅާފައިވާ މިންވަރަށް ކިޔަވައި ނިންމާލުން ނުވަތަ ފައިދާކުރަނިވި ފޮތެއް ކިޔައި ނިންމާލުން ނުވަތަ ދީނީ ތަޤުރީރެއް އަޑުއަހައިލުން ފަދަ ކަމެކެވެ.ފަހު ދިހައެއް:\nރަމަޟާން މަހުގެ ފަހު ދިހަ ދުވަހުގެ ރޭތަކުގެ ތެރޭގައި ލައިލަތުލް ޤަދްރި ވިލޭރޭ ވެއެވެ. އެރެއަކީ އެއްހާސް މައްސަރަށް ވުރެ ހެޔޮކަން ބޮޑު ރެއެކެވެ. މިހެންކަމުން މިސްކިތުގައި އިޢުތިކާފުގައި އިނުމަށް މިދުވަސްތަކުގައި ޝަރުޢުވެގެން ވެއެވެ. މިއީ ރަސޫލުﷲ صلى الله عليه وسلم ލައިލަތުލް ގަދްރް ހޯއްދެވުމަށް ކަންކުރެއްވިގޮތެވެ. އެހެންކަމުން އިއުތިކާފުގައި އިނުމަށް ކުޅަދާނަވެއްޖެ މީހަކަށް އެލިބެނީ ވަރަށްވެސް ބޮޑު ނިޢުމަތެކެވެ.\nފަހުދިހައެއް އެކުގައި އިއުތިކާފުގައި ނީނދެވޭ މީ ހެއްކަމުގައި ވާނަމަ އެމީހަކަށް ވީވަރަކުން އިޢުތިކާފުގައި އިނުމަށް މަސައްކަތްކުރާށެވެ.\nއެއްވެސްވަރަކަށް އިޢުތިކާފުގައި ނީނދެވޭނެ ކަމުގައި ވާނަމަ ރޭއަޅުކަން ކުރުމުގައި ވަގުތުހޭދަކުރުމަށް މަސައްކަތް ކުރާށެވެ. ދަމުނަމާދުކޮށް ޤުރުއާން ކިޔަވައި ޒިކުރުކޮށް ދުޢާކުރުމުގައެވެ. މިކަމަށް ތައްޔާރުވުމަށް ޓަކައި ދުވާލުގަޑީގައި އަރާމުކުރުން މުހިއްމެވެ. އޭރުން ރޭގަނޑު އަޅުކަމުގައި ހޭދަކުރުމަށް ފަސޭހަވާނެއެވެ. މީގެ މާނައަކީ ދުވާލު ހަތަރުދަމު ނިދުމެއް ނޫނެވެ. އެހެނަސް އަރާމުކުރުމަށް ވަގުތެއް ކަނޑައަޅާ އެވަގުތަކުގައި އަރާމުކުރެވޭތޯ ބަލާށެވެ.\nމިދެންނެވުނު ޕްރޮގުރާމުގައި ސުންނަތުން ސާބިތުވާ ކަންތައްތައް ކުރުމަށް ބާރުއަޅާފައިވާނެއެވެ. މީގެ މާނައަކީ އެއްވެސް ހާލެއްގައި މިހުރިހާ ކަމަކީ ކުރުން ވާޖިބު ކަންތަކެކޭ ނޫނެވެ. ނަމަވެސް މީގައި ހިމަނާފައިވާ ވަރަށް ގިނަ ކަންކަމަކީ ސުންނަތް އަދި މުސްތަޙައްބު ކަންކަމެވެ.ދަންނާށެވެ. ﷲގެ ޙަޟުރަތުގައި އެންމެ ލޯބިވެތިކަން ބޮޑުވެގެންވާ ޢަމަލަކީ ދާއިމީކޮށް މީހާ ކުރާކަންކަމެވެ. އެއީ ކިތަންމެ ކުޑަކަމެއް ނަމަވެސް ވެހެވެ. ރޯދަމަސް ފެށިގެން އަންނައިރު މީހުން އަޅުކަންތަކަށް ސަމާލުކަންދީ ބަރާބަރަށް ހުރިހާކަމެއް ކުރެއެވެ. ނަމަވެސް ބައެއް މީހުނަށް ވާގޮތަކީ ވަކި ހިސާބަކުން ގޮސް މިގޮތަށް ޢަމަލުކުރުން ހުއްޓާލެވެނީއެވެ. މިފަދައިން ތިބާ ނުވުމަށް ނަސޭހަތްތެރި ވަމެވެ. ރޯދަމަސް ފެށިގެން އަންނައިރު އަޅުކަންތަކަށް ހުންނަ ޝައުޤުވެރިކަމާއި ލޯބި، ރޯދަމަސް ނިމެން އަންނައިރު އެއަށްވުރެ ބޮޑުވޭތޯ މަސައްކަތްކުރާށެވެ.\nއަޅުގަނޑުމެންގެ ވަގުތުތައް މި ބަރަކާތްތެރި މަހުގައި ރާވައިލަންވާނީ އަޅުކަންތަކުގެ ސަބަބުން ތިމާ މަޝްޣޫލުވާނޭ ގޮތަކަށެވެ. މި ބަރަކާތްތެރި މަހުގެ އެންމެ ވަގުތުކޮޅެއްވެސް ބޭކާރު ގޮތުގައި ހޭދަވެގެން ނުދާނޭ ފަދަ ގޮތަކަށް ވަގުތު ރާވާށެވެ. ގެއަށް ބޭނުންވާ ކާނާ އިސްރާފުނުވާނޭ ވަރަށް ރޯދަމަސް ފެށުމުގެ ކުރީން ގަނެފައި ބަހައްޓާށެވެ. އަދި ދުވަހުން ދުވަހަށް ބޭނުންވާ ތަކެތި ގަތުމަށްވެސް ފިހާރައިގައި މީހުން ގިނަނުވާނޭ ވަގުތެއްގައި ގޮސް ގަނެފައި ބަހައްޓާށެވެ. އަދި ރައްޓެހިންނާއި އާއިލާގެ މީހުނަށް ޒިޔާރަތްކުރުމުގައި ތިމާގެއާއި އެމީހުންގެ އަޅުކަމުގެ ވަގުތަށް ބުރޫ ނާރާނޭ ފަދަ ގޮތަކަށް ރާވާށެވެ.\nރޯދަމަސް ފެށުމުގެ ކުރީން މިސްކިތަށް ނަމާދުވަގުތު ޖެހުމުގެ ކުރީން ދިއުމަށް އަޒުމް ކަނޑައަޅާށެވެ. އަދި ޤުރުއާން އެކުގައި ޚަތިމްކުރުމަށާއި ކޮންމެ ރެއަކުވެސް ދަމުނަމާދުކޮށް ރޭއަޅުކަން ކުރުމަށާއި ގިނައިން ސަދަގާތްކުރުމަށްވެސް އަޒުމް ކަނޑައަޅާށެވެ.\nޤުރުއާންކިޔަވާއިރުގައި ރަނގަޅަށް ކިޔަވާށެވެ. ކިޔަވަން އިނގޭ މީހަކަށް އަޑުއިވޭ ހިސާބުގައި އިނދެ ކިޔަވާށެވެ. އޭރުން ނުބައިކޮށް ކިޔެވޭނަމަ (މަޚްރަޖުތަކާ ޚިލާފަށް ކިޔެވޭނަމަ) އެމީހަކު ރަނގަޅުކޮށްދޭނެއެވެ. މިފަދަ މީހަކު ނެތްނަމަ ކޮމްޕިއުޓަރުން ނުވަތަ ސީޑީ ޕުލޭޔަރަކުން ނަމަވެސް އަޑުއަހައިގެން ރީތިކޮށް ކިޔަވަން މަސައްކަތް ކުރާށެވެ.\nޤުރުއާނުން އެއްވެސް ވަރަކަށް ހިތުދަސް ކޮށްފައިވާނަމަ އެބައިތައް މުރާޖަޢާ ކޮށް އިތުރަށް ދަސްކުރާށެވެ. އަދި ދަސްކޮށްފައި ނެތްނަމަ ދަސްކުރުމަށް މަސައްކަތް ކުރާށެވެ.\nޤުރުއާނުގެ ތަފްސީރު ފޮތެއް ލިބޭނަމަ ތަފްސީރުވެސް ކިޔާށެވެ.\nޤުރުއާނުގެ އާޔަތްތަކުގައި އައިސްފައިވާ އަމުރުތައް ތިބާގެ ހަޔާތުގައި ތަންފީޒުކުރުމަށް މަސައްކަތް ކުރާށެވެ. ޤުރްއާނަކީ އެ ފޮތްކިޔަވައި އެފޮތުގައިވާ އަމުރުތަކަށް ތަބާވެ ނަހީކުރައްވާފައިވާ ކަންތަކުން ދުރުހެލިވުމަށާއި ދެ ދުނިޔޭގެ ބާއްޖެވެރިކަމަށް މަގު ދައްކައިދޭ ހިދާޔަތުގެ ދަންމަރެކެވެ. މަތިވެރި ﷲގެ ކަލާމްފުޅެވެ.\nﷲ އަޅުގަނޑުމެންނަށް މިބަރަކާތްތެރި މަހުގެ ނިޢުމަތް ފުރިހަމަގޮތުގައި ލިބުމުގެ ތައުފީޤު ދެއްވާށި. މިމާތް މައްސަރުގައި ރޯދަހިފާ ރޭއަޅުކަން ކުރުމުގެ ހެޔޮ ތައުފީޤު ދެއްވާށި. އަދި އަޅަމެންގެ ކިބައިން މިއަޅުކަންތައް ޤަބޫލުކުރައްވާ އަޅަމެންގެ ފާފަތައް ފުއްސަވާށި. އަދި މި މައްސަރާ ބައްދަލުވެ މިމަހުގައި އެބަޔަކަށް ފާފަ ނުފުއްސެވޭ އަދި ރަޙްމަތާއި ބަރަކާތުން މަޙްރޫމް ވެގެންވާ މީހުންގެތެރެއިން އަޅަމެން ނުލައްވާނދޭވެ! އާމީން.


Maafaraai Maavarulu airport hedhumah9faraathakun shauquveri vejje - vNews.mv\nމާފަރާއި މާވަރުލު އެއާޕޯޓް ހަދަން ނުވަ ފަރާތަކުން ޝައުގުވެރިވެއްޖެ\nއަހުމަދު ރިފާއު 24 February 2016, 17:36\nނ. މާފަރު އެއާޕޯޓާއި ގދ. މާވަރުލު އެއާޕޯޓް ހެދުމަށް ޝައުގުވެރިވާ ފަރާތްތަކުން އެކްސްޕްރެޝަން އޮފް އިންޓްރެސްޓް (އީއޯއައި) ހުށަހަޅަން ހުޅުވާލުމުން ނުވަ ފަރާތަކުން ޝައުގުވެރިކަން ފާޅުކޮށްފި އެވެ.\nމި ދެ އެއާޕޯޓް ހެދުމަށް ޝައުގުވެރިވާ ފަރާތްތަކުން މިއަދުގެ ނިޔަލަށް އީއޯއައި ހުށަހަޅަން ސަރުކާރުން ހުޅުވާލީ މިމަހުގެ 14 ވަނަ ދުވަހު އެވެ.\nވީނިއުސް އަށް މިއަދު މައުލޫމާތު ދެއްވަމުން ޓޫރިޒަމް މިނިސްޓްރީގެ ދަށުން ހިނގަމުންދާ ރީޖަނަލް އެއާޕޯޓްސްގެ ޑިރެކްޓަ ޖެނަރަލް ސާމީ އަގީލް ވިދާޅުވީ މާފަރާ މާވަރުލުގެ އެއާޕޯޓަށް ޝައުގުވެރިކަން ފާޅުކުރި ނުވަ ފަރާތުގެ ތެރޭގައި ހިމެނެނީ ސްރީލަންކާގެ ދެ ކުންފުންޏަކާއި، ޗައިނާގެ ދެ ކުންފުންޏަކާއި، ޖަރުމަންގެ ދެ ކުންފުންޏަކާއި، ދެކުނު ކޮރެއާގެ ދެ ކުންފުންޏަކާއި ތުރުކީ ކުންފުންޏަކާއި އަދި ރާއްޖޭގެ ކުންފުންޏެއް ކަަމަށެވެ.\nސާމީ ވިދާޅުވީ މިފަރާތްތައް ވަޒަންކުރުމަށްފަހު ކުރިއަށް އޮތް ހަފްތާ ތެރޭގައި މިތަނުން އެންމެ ރަނގަޅު ކުންފުނިތަކަށް ރިކްއެސްޓް ފޯ ޕްރޮޕޯސަލް (އާރްއެފްޕީ) ހުށަހަޅަން ފުރުސަތު ދޭނެ ކަމަށެވެ. އަދި މި ދެ އެއާޕޯޓް ހަދާ ފަރާތަކަށް އެއާޕޯޓް ހެދުމުން ބަދަލެއްގެ ގޮތުގައި ރަށެއް ނުވަތަ ފަޅެއް ދޭނަމަ އެކަން ނިންމާނީ ޕްރޮޕޯސަލް ހުށަހަޅާ މަރުހަލާގައި ކަމަށްވެސް ވިދާޅުވި އެވެ.\nސާމީ ވިދާޅުވީ މާލީ ގާބިލްކަން އަދި ތަޖުރިބާ ހުރި ނަމަ މިތަނުން ކޮންމެ ކުންފުންޏަކަށް ވެސް ދެ އެއާޕޯޓް ހެދުމަށް ވެސް ކުރިމަތިލެވިދާނެ ކަމަށާއި އެކަމުގައި އެއްވެސް ހިފެހެއްޓުމެއް ސަރުކާރުން ނުގެން ގުޅޭ ކަމަށެވެ.\nމި ދެ އެއާޕޯޓް ވެސް ކުރިއަށް ގެންދިއުމަށް ހަމަޖައްސާފައިވަނީ މަސައްކަތް ކުރާ ފަރާތުން ހުރިހާ ހަރަދެއް ކުރާ ގޮތަށް ކޮންޓްރެކްޓާ ފައިނޭންސް އުސޫލުންނެވެ. އެއާޕޯޓް ހަދާ ފަރާތުން އެއާޕޯޓް ހިންގަން ބޭނުންވާނަމަ އެ ފުރުސަތު އޮތް ކަމަށްވެސް ރީޖަނަލް އެއާޕޯޓްސް އިން ބުނެ އެވެ.\nމާފަރާއި މާވަރުލު އެއާޕޯޓް ހަދަން މީގެ ކުރިން ދެ ކުންފުންޏަކާއި ހަވާލުކޮށްފައިވަނިކޮށް އެ ކުންފުނިތަކާއި އެކު ސަރުކާރުން ހަދާފައިވާ އެއްބަސްވުންތައް ބާތިލްކޮށް ނޯޓިސް ދީފައިވަނީ މިމަހުގެ 11 ވަނަ ދުވަހު އެވެ.\nވީނިއުސްއަށް އެދުވަހު މައުލޫމާތު ދެއްވަމުން ރީޖަނަލް އެއާޕޯޓްސްގެ ޑިރެކްޓާ ޖެނަރަލް ސާމީ އަގީލް ވިދާޅުވީ މާފަރާއި މާވަރުލުގައި އެއާޕޯޓް ހެދުމަށް ހަވާލުކޮށްފައިވާ ކުންފުނިތަކާއި އެކު ހަދާފައިވާ އެއްބަސްވުންތައް ބާތިލްކުރަން ސަރުކާރުން ނިންމީ އެއްބަސްވުމާ އެއްގޮތަށް މަސައްކަތް ކުރިއަށް ނުދާތީ ކަމަށެވެ.\nގާތްގަނޑަކަށް 17 މިލިއަން ޑޮލަރު ހަރަދުވާނެ ކަމަށް ބެލެވޭ މާފަރު އެއާޕޯޓުގެ ބިންގާ އަޅާފައިވަނީ މިދިޔަ ސެޕްޓެމްބަރު މަހުގެ 23 ވަނަ ދުވަހު ކުރީގެ ނައިބް ރައީސް އަހްމަދު އަދީބް އެވެ. މި އެއާޕޯޓް ހަދަން ހަވާލުކޮށްފައި އޮތޯ އަދީބްގެ އާއިލީ ބޭފުޅެއް ކަމަށްވާ ހާމިދު އިސްމާއިލް (ހާމިދު ސޭޓް)ގެ މިލޭނިއަމް ކެޕިޓަލް މެނޭޖްމަންޓް (އެމްސީއެމް) އަށެވެ.\nމާވަރުލު އެއާޕޯޓް ހަދަން 10 ޖުލައި 2011 ގައި ހަވާލުކޮށްފައިވަނީ މޫވިން އިންޓަނޭޝަނަލް ޕްރައިވެޓް ލިމިޓެޑަށެވެ. މި އެއްބަސްވުން ބާތިލްކޮށް މިމަހުގެ 11 ވަނަ ދުވަހު މި ކުންފުންޏަށް ވެސް ވަނީ ނޯޓިސް ދީފަ އެވެ.\nމާފަރު އެއާޕޯޓު ހަދަން އެމްސީއެމްއަށް ހަވާލުކުރީ އެއާޕޯޓް ތަރައްގީކުރާ ފަރާތުން ކުރާ ހަރަދު ސަބްސިޑައިޒް ކުރުމަށްފަހު ރިސޯޓް ތަރައްގީކުރަން ދެ ރަށް ހަމަޖައްސައިދޭ ގޮތަށެވެ. މާވަރުލު އެއާޕޯޓް ހަދަން މޫވިން އިންޓަނޭޝަނަލްއާ ހަވާލުކުރީ މާވަރުލުގައި އެއާޕޯޓް ތަރައްގީ ކުރުމާއި އެ އެއާޕޯޓާއިއެކު ރިޒޯޓް ތަރައްގީކުރުމަށް ގދ. ކޮޑާނަހުއްޓާ 50 އަހަރަށް އެ ކުންފުންޏަށް ލިބޭ ގޮތަށެވެ.\nމާފަރާއި މާވަރުލުގައި ހަދަން ނިންމާފައިވަނީ 1200 މީޓަރުގެ ރަންވޭއެއް ހިމެނޭ އެއާޕޯޓެކެވެ.


Dho?! STORY: Aniyaage badhalu. Ep 34\nއައިސް އެނދަށް ވެއްޓިގަނެވުނުލެއް ލަހެވެ. ނިދިއްޖެ އެވެ. ދެން އޭނައަށް ލޯހުޅުވާލެވުނުއިރު ކައިދަން ތަންކޮޅެއް ދުރުގައި ބަލަހައްޓައިގެން ހުއްޓެވެ. އޭނަ އަވަހަށް ތެދުވަންހަދާލިތަނާ ކައިދަން ހިނގައިގެންފި އެވެ. ފާޚާނާ ދޮރު ލެއްޕިއަޑު އިވުމުން އެނބުރި އެދިމާއަށް ބަލާލައިފައި ޖޫޒަން އެނދުން ފޭބި އެވެ. ކޮޓަރިން ނިކުންނަން ދަމުން އޭނަ ލޯގަނޑާހަމަވެފައި ހުއްޓި އަމިއްލަ ސޫރައަށް ނަޒަރެއްދިނެވެ. ނިދާ ނިދާ މޫނު ދުޅަވެފައިވާތަން ފެނުމުން ދެކޯތާފަތުގައި އަތުން ތަޅާލައިފައި ނިކުމެގެންދިޔަ އެވެ.\nބަދިގެ ސިންކުން މޫނަށް ފެންވިއްސާލުމަށްފަހު ޓިޝޫއަކުން ފުހެލާފައި އޭނަ ތެލިތަކުގެ މަތި ނަގަން ފެށި އެވެ. ކާއެއްޗެހީގެ ވަސްއެރުމުން ބަނޑުހައިކަން އިތުރުވި އެވެ. އަތްމަތި އަވަސްކޮށްލާފައި މޭޒުމައްޗަށް ކާންތައްޔާރުކުރުމަށްފަހު ދޮރު ފެންނާހެން އިށީނދެ ހަމަޖެހިލީ ފެންތަށްޓެއް އަޅައިގެންނެވެ. ހައިވެފައި އިނަސް ކައިދަން ނިކުމޭތޯ މަޑުކޮށްލީ އެވެ.\nކޯވަރަކުން ކޯވަރަކުން ފެންބޮމުން ގޮސް ފެންތަށި ހުސްވީއިރު ކައިދަން ދައްކައެއްނުލި އެވެ. ޖޫޒަން ރުޅިގަދަވާން ފެށި އެވެ.\n"ކައިދަން......!!!" ޖޫޒަން އަޑުގެކޮޅަށް ގޮވާލި އެވެ.\nއިރުކޮޅެއްކޮށްލާފައި ދެވަނަ ފަހަރު ގޮވާލިތަނާ ކައިދަން ދޮރުމަތިން ފެނިގެން ސިއްސައިގެންދިޔަ އެވެ.\n"ކަންފަތް ފަޅައިގެން ހިނގައްޖެ. ކޮން ހަޅޭކެއްތަ؟" ކައިދަން ބުމަ ކައިރިކޮށްލާފައި އަތް އަޅުވައިލީ ދޮރުކަނީގަ އެވެ. އެތެރެއަށް ވަންނަ ހިޔާލެއް ނުގެންގުޅޭކަހަލަ އެވެ.\n"އާދޭ ކާން!" ޖޫޒަން ފަރުވާކުޑަގޮތް ދައްކައިލަންވެގެން އިސްޖަހާލައިފައި ތަށްޓަށް އެއްޗެހި އަޅަންފފެށި އެވެ. އޭނަ ނުކައި މަޑުކުރީ ކައިދަންއަށްޓަކައިކަން އެނގޭކަށް އެހާ ބޭނުމެއްނުވި އެވެ.\n"ކުރިންވެސް ބުނީމެއްނު އަހަރެންގެ އަންބެއްހެން އުޅެންނުހަދާށޭ... އައިމް ގޯއިން އައުޓް.." ކައިދަންގެ ޖަވާބުއައީ ކުރިންވެސް ވާހަކަދެއްކި ރާގުގަ އެވެ. އަވަހަށް އެތަނުން ނުދެވިފައިހުރިކަހަލަ އެވެ.\nޖޫޒަން އަނގައަށް ވައްތަރެއް ޖައްސައިލި އެވެ. ކައިދަން އެވަގުތު އަތް އެލުވާލައިފައި ދާން ހިނގައިގަތުމަށްފަހު އަނެއްކާ ހުއްޓުނެވެ. "އެން ވެއަ ސަމް ޕޭންޓްސް! އަހަރެން އެކަންޏެއް ނޫން މިތަނަށް ވަދެނިކުމެވަނީ."\nޖޫޒަންއަށް ރައްދު ނުދެވެނީސް ކައިދަން ލޯމަތިން ގެއްލުނެވެ. ފަހުން އެބުނި ވާހަކަ އަހާފައި އޭނަ ގާތަށް ކުޑަކޮށް ހިނިއައެވެ. ކުޑަމިނުން އޭނަ ތިރިން ހަރުވާޅެއްނުލައި ހުރިކަން ކައިދަންއަށް ފާހަގަވެއްޖެތާ އެވެ. އެކަމަކު އެފަދަ އަމުރެއްކޮށްފައި އެދިޔައީ ފުރަތަމަ ފަހަރަށެވެ. ގައިމުވެސް ކޮންމެވެސް ކަމެއް ވެއްޖެ އެވެ.\nޖޫޒަންގެ ޝައްކު އިތުރުވީ ކައިދަން ދުރުދުރުން އުޅެން ފެށީމަ އެވެ. އޭނަ ހީކޮށްގެން ހުރީ އެނބުރި އައުމަށްފަހު އޭނައަށް ކައިދަންގެ އަދަބުން ފިލޭނެ ހަމަ އެއްގޮތްވެސް ނޯންނާނެ ކަމުގަ އެވެ. އެކަމަކު ދެތިންދުވަސް ވީއިރުވެސް ކައިދަންއާ ރަނގަޅަށް ބައްދަލުވެސް ނުވެ އެވެ. އޭނަ އެހަފްތާގައި ދަންވަރު ޑިއުޓީ އޮތުމުން ކައިދަން ނިދަން އަންނަނީ ހީވާގޮތުން އޭނަ ޑިއުޓީއަށް ދާ ފަހުންނެވެ. ހެނދުނު އަންނަގަޑީ ނިދަން އޮތަސް މާގިނައިރެއްނުވެ ތެދުވެ ތައްޔާރުވެގެން މަސައްކަތަށް ހިނގައިދާނެ އެވެ. ދެން ބައްދަލުވިޔަސް ވާނީ ހަވީރުގެ ވަގުތުގަ އެވެ. އެވެސް ކައިދަން އަންނަ ގޮތަށް އޮފީސް ރޫމަށް ނުވަންނަމަ އެވެ.\nއޮފްދުވަހެއް ލިބުމުން ޖޫޒަން އޮތީ ސޯފާގައި އޮށޯވެ ދެފައި ދަމާލައިގެން ފިލްމެއް ބަލާށެވެ. ސްޓާކިނަށް އަރާފައި އޮތްއިރު އަދި ކުޝަންއެއްގައި ބައްދާލައިގެންނެވެ. އޭނަ ލައިގެން އޮތީ ކައިދަންގެ އަންނައުނުތަކުން އަނެއްކާވެސް ފެނުނު މަޑުނޫކުލައަކަށް ދާ ހޫޑީއެކެވެ. އަތްދިގުވެފައި ފޮތި ބޯވެ ފިނިދުވަހަކާއި އަދި ނިކަން ގުޅެއެވެ. ތިރިން ކަޅު ލެގިންސް ދެވަނަ ހަމެއްފަދައިން ދެފަޔަށް ހިފާފަ އެވެ. ދޮރުފޮތިތައް ކަހާލައިފައި ހުރުމުން އެއްފަރާތުގައިވާ ބިއްލޫރި ދޮރުތަކުގެ ފުރަގަހަށް ވާރޭ ވެހެމުންދިޔަތަން ފެނެ އެވެ. އަތްފޯރާ ހިސާބުގައި ކޮފީ ޖޯޑެއް ހުއްޓެވެ. ފިލްމަށް ގެއްލިފައި އޮތްވާ ކައިދަން ވަދެގެން އައިސް ޖައްސައިލީ ޖެހިގެން ހުރި ސޯފާގަ އެވެ. އޭނަގެ މޫނަށް ކައިދަންގެ ނަޒަރު ހުރިފަދަ އިހްސާސެއް ކުރެވިގެން އެދިމާއަށް މޫނު އަނބުރާލި އެވެ.\n"ކީއްވެ ތިބަލަނީ؟" ކައިދަން ބަލަނިކޮށް އަތުލައިގަނެވުމުން ޖޫޒަން ޖަވާބަކަށް އެދުނެވެ.\n"ބަލަން ބޭނުންވެގެން..." ކައިދަން ޖެހިލުމެއްނެތި ބުނެލި އެވެ.\n"ބަލަން ބޭނުންވި ސަބަބެއްވެސް އޮންނާނެއެއްނު..." ޖޫޒަން އިތުރަށް ބާރުއެޅި އެވެ.\n"އަހަރެންގެ ހޫޑީއެއްލައިގެން އޮތީމަ ކަންނޭނގެއެއްނު..." ކައިދަން ގަމީހުގެ ދަށަށް ޖަހާފައިވާ ބައއި ނައްޓާލައިފައި ގަމީހުގެ މަތީ ދެގޮށް ނައްޓައިލި އެވެ.\n"ބާލާފަ ދޭންވީތަ؟" ޖޫޒަން ބޭނުންވީ ކައިދަން އިމްތިހާނު ކޮށްލާށެވެ. ކައިދަން އެވަގުތު އެއްޗެއް ނުބުނެ ބަލަން އިނުމުން އޭނަ ދެއަތް ހިއްލާލައިފައި ބާލަން އުޅޭގޮތް ދައްކައިލި އެވެ.\n"ކީޕް އިޓް! އިޓްސް ޔުއާސް..." ޖޫޒަންއަށް ކާމިޔާބުނުވަނީސް ކައިދަން ކުއްލިއަކަށް ތެދުވެގެން ދުރަށް ހިނގައިގަތެވެ. އެވަގުތު އޭނައަށް ކުއްލިއަކަށް އެދިމާއަށް އެނބުރިފައި ކައިދަން ގޮސް ކޮޓަރިއަށް ވަންނަތަން ބަލަން އިނދެވުނެވެ.\nކައިދަންއަށް ޔަޤީނުންވެސް ކޮންމެވެސް ބަދަލެއް އަތުވެއްޖެ އެވެ. އެކަމާއި އުފާވުމުގެ ބަދަލުގައި އޭނަގެ ހިތުގައި އުފެދުނީ ފާޑެއްގެ ހިތްހަމަނުޖެހުމެކެވެ. ދުރުން އުޅެން ބޭނުންވާއިރު ފުރަތަމަވެސް ދުރުން ނޫޅުނީ ކީއްވެ ހެއްޔެވެ؟ ދުރުވާންވީ މިހާރު ހެއްޔެވެ؟ ނޫނީ ކުރިއްސުރެ ކައިދަންގެ އެޖެންޑާއަކީ އެއީ ކަމަށްވެދާނެ އެވެ. އޭނަގެ ހިތް ލަންބުވާފައި ނަފްސާނީ އަނިޔާދިނުމެވެ. އޭނަ ކައިދަންއަށް ބޭނުންވެގެން އާދޭސްކުރުވުމެވެ.\nފޮށި ހިފައިގެން ރަމްޝާ ކޮޓަރިން ނިކުތްއިރު ޔޫޝައު އައިސް އިނީ ސިޓިންރޫމްގަ އެވެ. އޭނަ ޔޫޝައުއަށް ގުޅީ މީގެ ކުޑައިރުކޮޅެއް ކުރިންނެވެ. އެކަމަކު މިހާ އަވަހަށް އެއިނީ އައިހެވެ. ގާތުގައި ބައްޕަ ވެސް ޔޫޝައުއާ ކޮންމެވެސް ވާހަކައެއްދައްކަން އިނދެފައި އޭނަ ފެނުމުން ދެމީހުން ތެދުވެއްޖެ އެވެ. ޔޫޝައު އަވަހަށް އައިސް އޭނަގެ އަތުން ފޮށި އަތުލައިގެން ކުރީގައި ހިނގައިގަތެވެ. ރަމްޝާ ހުއްޓުނީ ބައްޕަ އޭނަގެ ނަމުން ގޮވާލީމަ އެވެ.\n"ބައްޕަ ވަރަށް ހިތްހަމަޖެހިއްޖެ ދަރިފުޅުމެން މައްސަލަ ހައްލުކޮށްފަ ދަރިފުޅު އެގެއަށް ދާން ނިންމީމަ. ބައްޕަގެ ދުޢާއަކީ ކުރިއަށް އޮތް ތާގައި ތިފަދަކަމެއް ތަކުރާރު ނުވުން. އަދި ހަމަ މައްސަލައެއް ޖެހިލާ ކޮންމެފަހަރަކު ގެއިން ނިކުމެގެން އައުމަކީ ގޮތެއް ނޫން. ދަރިފުޅުވެސް ވާނެ ވިސްނަން..." ބައްޕަ އޭނަގެ ކޮނޑުގައި އަތް ޖައްސާލައިފައި ދެއްކި ވާހަކަތައް އަހަން ހުރުމަށްފަހު ރަމްޝާ ހަމައެކަނި ބޯޖަހައިލީ ބައްޕައަށް ދެއްކުމުގެގޮތުންނެވެ. ބައްޕައަކަށް އެކައްޗެއްވެސް ނޭނގެއެވެ. ކިޔައިދިނުން އޭނައަށް މުހިންމުވެސް ނުވީ އެވެ.\n"ވަރަށް އުފާވެއްޖެ ގެއަށް ދާން ނިންމީމަ. ތެންކިއު." ޔޫޝައު ރަމްޝާ އަރުވާފައި އަނެއްފަރާތުން ކާރަށް އަރައި އިށީންނަމުން އިއްވައިލި އެވެ.\n"އިޓްސް ނޮޓް ފޯ ޔޫ..." ރަމްޝާ ދުރުބަލަން އިނދެގެން މަޑުމަޑުން ޖަވާބުދިނެވެ.\nޔޫޝައުގެ ތުންފަތަށް ހިނިތުންވުމެއްވެރިވި އެވެ. ކޮންމެ ސަބަބަކަށްޓަކާއި ނިންމި ނިންމުމެއްގައިވިއަސް އޭގެ ފައިދާ އޮތީ އޭނައަށެވެ. ކުރިއަށް މިއޮތް ދުވަސްތަކުގައި އޭނަ ރަމްޝާގެ ހިތް އަލުން އަނބުރާ ހޯދާނެއެވެ.\nމިޒްނާގެ ދައުވަތަކަށް ޔޫޝައުއާއެކު ރަމްޝާ އެގެއަށް ދިޔަ ދުވަހު ޖޫޒަންއާ ވެސް ބައްދަލުވި އެވެ. ބެލް އަޅާލުމުން އައިސް ދޮރުހުޅުވީ މިޒްނާ އެވެ. މިޒްނާ އުފަލާއެކު ދެޒުވާނުންނަށް މަރުހަބާ ކިޔާފައި ވަންނަން ދައުވަތުދިނެވެ. ޖޫޒަން އެމީހުންގެ ލޮލުގައި އަޅައިގަތީ އެތެރެއަށް ވަންފަހުންނެވެ. ސިޓިންރޫމް ސޯފާގައި ކުޑަކުޑަ މަލީކް އުރާލައިގެން ޖޫޒަން އިނީ ހިނިތުންވެފަ އެވެ. ހީހީފައި އޭރުވެސް މަލީކްއާ ކޮންމެވެސް ސަމާސައެއްކުރަނީ އެވެ. އެދެމީހުން ވަދެގެން ދާން ފެށިތަނާ ޖޫޒަންވެސް ބަޔަކު ވަންކަން އިހްސާސްވެގެން އިސްއުފުލާލައިފި އެވެ.\n"ރަމް!" ޖޫޒަންގެ މޫނުން ހައިރާންކަން ފެނިލި އެވެ. ފަހަތުގައި ހުރި ޔޫޝައުގެ މޫނަށް ބަލައިލާފައި އަނެއްކާ ރަމްޝާއަށް ބަލައިލީ ސުވާލުއުފެދިފަ އެވެ. އެދެމީހުން ސުލްހަވީކަމެއް އޭނައަކަށް އަދި ނޭނގެ އެވެ. ދެވަނަ ސިކުންތުގައި ހިނިތުންވެލީ ހަޤީޤަތުގައިވެސް އުފާވެފަ އެވެ.\nމިޒްނާ އެދެމީހުން ބައިތިއްބާފައި އެތެރެއަށް ވަދެގެން ދިއުމުން އަނެއްކާވެސް ޖޫޒަން އާއި މަލީކްގގެ އަޑު ނޫން އަޑެއް އެތާ ނެތެވެ. ރަމްޝާ އާއި ޔޫޝައުއަށްވެސް މަލީކްގެ ލޯބިވެތި ބަހުރުވައިން ހިނިތުންވެނުލައެއް ނީނދެވުނެވެ.\n"ހިތަށްއަރާ މިމަލީކްމަފިންކޮޅު އަމިއްލަކޮށްގެން ގެއަށް ގެންގޮސްފާނަމޭ..." ޖޫޒަން ވާހަކަދައްކަމުނން ބަލައިލީ ރަމްޝާއަށެވެ.\n"އަސްލުވެސް ވަރަށް ކިއުޓް ދޯ..." ރަމްޝާ ޖޫޒަންއާ އެއްބައިވެލި އެވެ.\n"ކޮބާ ކައިދަން؟" ޔޫޝައު އެދެއަންހެންކުދިން ކައިރީ އިންނަން ޖެހުމުން ކުޑަކޮށް އުދަނގޫވެފައި ސުވާލުކޮށްލި އެވެ.\n"އޭނަ އަންނާނެ އިރުކޮޅަކުން. ލަސްވާތީ އަހަރެން އެކަނި އައީ... " ޖޫޒަން އިސްއުފުލައިލުމެއްނެތި ޖަވާބުދިނެވެ.\nކުޑައިރުކޮޅެއް ފަހުން ޔޫޝައުއަށް ފޯނެއް އައުމުން ތެދުވެގެން ހިނގައިގަތީ ބެލްކަންޏާ ދިމާއަށެވެ. އޭނަ ދޮރުފަތް ކަހާލައިފައި ނިކުމެ ބޭރުގައި މަޑުކުރި އެވެ. ޖޫޒަން އެނބުރި ޔޫޝައުއަށް ބަލާލައިފައި ރަމްޝާއަށް ބަލައިލި އެވެ. ރަމްޝާ އިސްޖަހައިގެން އިނދެލާފައި އިސްއުފުލައިލީ އޭނަ ބަލައިލިގަޑީގަ އެވެ. ހަތަރުކަޅި ހަމަވުމުން ފުރަތަމަ ހިނިތުންވެލީ ޖޫޒަން އެވެ. އެވަގުތު ރަމްޝާގެ އޭގެ ރައްދުދިނެވެ.\n"ދެކުދިން ސުލްހަވީތަ؟" މަލީކް ފައިބަން އުޅުމުން ތިރީގައި މެޓްމަތީ ބައިންދާފައި ޖޫޒަން ސުވާލުކުރި އެވެ.\n"ވިހަންދެން އެގެއަށް ޗޭންޖް ވީ..." ރަމްޝާ ހާމަކޮށްލި އެވެ.\n"ވަޓް؟ ޔޫ އާ ޕްރެގްނެންޓް؟" ޖޫޒަން ސިއްސައިގެން ގޮސްފައި ސުވާލުކޮށްލި އެވެ.\nރަމްޝާ ބޯޖަހައިލުމުން އޭނައަށް އިނދެވުނީ ބުނާނެ އެއްޗެއް ނޭނގިފަ އެވެ. އަދި އޭނައަށް އެއްޗެއް ނުބުނެވެނީސް އެތަނަށް މިޒްނާ އެނބުރި އައެވެ. އެންމެން ކާމޭޒު ދޮށަށް ދާން ބުނެފައި މިޒްނާ މަލީކް އުރާލައިގެން އެމީހުންގެ ކުރީގައި ހިނގައިގަތެވެ. ދެއަންހެންކުދިން އެކަކު އަނެކަކަށް ބަލާލައިފައި ވަދެގެން ދިޔަތާ އިރުކޮޅެއް ފަހުން ޔޫޝައުވެސް އަތުވެއްޖެ އެވެ. ނާންނަނީ ހަމައެކަނި ކައިދަންއެވެ.\n"ޖޫޒަން ގުޅާބަލަ ކައި ކިހާ ހިސާބެއްގަތޯ ބަލައިލަން..." މިޒްނާ އެދުނެވެ.\nޖޫޒަން ބޯޖަހާލައިފައި ދަބަސްތެރެއިން ފޯނު ހޯދައިގެން ނެގިއިރު ކޮންމެވެސް މީހަކު ބެލް އަޅައިފި އއެވެ. ކައިދަން އައީ ކަންނޭނގެއޭ ބުނެފައި މިޒްނާ ދާން ފެށުމުން އޭނަ މަޑުކޮށްލި އެވެ. އެކަމަކު މިޒްނާ އެނބުރި އައީ ފިރިމީހާ ޚާލިދުގޮވައިގެންނެވެ. ޖޫޒަން ދެވަނަ ފަހަރަށް ފޯނު ނަގާފައި ކައިދަންއަށް ގުޅި އެވެ. ރިންގް ކެނޑުނުއިރުވެސް ޖަވާބު ނުދިނުމުން މަސައްކަތް ހުއްޓާލައިފައި ފޯނު މޭޒުމަތީ ބާއްވައިފި އެވެ.\nކައިދަން އައީ އެމީހުން ކައި ނިމެން ކައިރިވެފައި ހުއްޓަ އެވެ. މިޒްނާ ޝަކުވާކުރީމަވެސް ބަހަނާއެއް ނުދެއްކިތާގައި މާފަކަށްވެސް ނޭދެއެވެ. ޖޫޒަން ގާތަށް ރުޅިއައެވެ. މިފިރިހެނާގެ ސަބަބުން އޭނަވެސް މިއެންމެންތެރޭ ބޭޒާރުވާނެ އެވެ. އަމިއްލަ ގޭގައި ކޮންމެ ގޮތަކަށް އުޅުނަސް އެހެން މީހުންތެރޭގައި އުޅެންވާނީ ތަންކޮޅެއް ރަނގަޅަށް ނޫން ހެއްޔެވެ؟\nކެއުމުގެ ތެރެއިން މިޒްނާ ނެގީ ބަލިވެ އިނީއްސުރެ ސުންނަތަށް އަމަލުކުރުމުގެ މައުޟޫއެވެ. ފުރަތަމަ ކަމަކަށް މާބަނޑުކަން ފައުޅުކޮށް އެންމެން ކައިރީ ކިއުމުގެ ބަދަލުގައި ވީހާވެސް ސިއްރުކުރުމަށެވެ. އެއީ ހަސަދައާއި އެސްފީނާއިން ސަލާމަތްކުރުމަށްކަމުގަ އެވެ. ލިބުނު ނިޢުމަތަށް ޝުކުރުވެރިވުމާއެކު ދަރިފުޅު ހެޔޮލަފާ ޚުލްޤުހެޔޮ ކުއްޖަކަށް ވުމަށް އެދި ދުޢާ ކުރުމާއެކު އިވުމުގެ ހިއްސު އުފެދުނީއްސުރެ އެދަރިފުޅަށް އިވޭވަރަށް ޤުރުޢާން ކިޔައިވައިދީ ޤުރުއާނަށް ލޯބި ޖެއްސުމުގެ ފައިދާ އެވެ. މިޒްނާގެ ވާހަކަ ނިމުނީ މަލީކްގެ ވާހަކައިންނެވެ. މިޒްނާ ބަނޑުބޮޑުއިރު ޤުރުޢާން އިއްވާދީފައި ހުރުމމުން މަލީކް މިހާރުވެސް އެންމެ އަޑުއަހަން ލޯބިކުރާ އެއްޗަކީ ޤުރުޢާންކަމުގައި ބުނެދިނެވެ. ނާސަރީ ރައިމްއެއް އަޅުވާފފަ ހުއްޓަސް ފޯނުން ޤުރުއާން ޖަހާލާއިރަށް ޓީވީ ބެލުން ހުއްޓާލައިފައި ޝައުޤުވެރިކަން ދެނީ ޤުރުއާނަށެވެ.\nރަމްޝާ އިނީ ނުހަނު ފަރުވާވެ އަޑު އަހާށެވެ. ދެފަހަރަކު ޔޫޝައުގެ މޫނަށްވެސް ބަލައިލި އެވެ.\n"ތޭންކްސް ދައްތަ. އިންޝާﷲ ދައްތަ ތިކިޔައިދިން ގޮތަށް އަހަރެން ކަންތައްކުރާނަން.." ރަމްޝާ ހިނިތުންވެލާފައި ވާހަކަދެއްކި އެވެ.\n"މީ ރަމްޝާއަށް އެކަނި ކިޔައިދިން ވާހަކައެއް ނޫން. ޖޫޒަން ބަލިވެއިނީމަ ޖޫޒަންއަށްވެސް ކުރިން ކިޔާދީފަ އޮތީމަ އެނގޭނެއެއްނު..." މިޒްނާ ހިނިއައިސްފައި ޖޫޒަންގެ ކޮނޑުގައި ހިފާލަމުން ބުނެލި އެވެ.\n"ވީ ވިލް ނޮޓް ހޭވް ކިޑްސް..." ޖޫޒަންއަށްވުރެ ކައިދަން ބުނެލި އެވެ.\nވަގުތުން އެންމެން ހިމޭންވި އެވެ. ލިބުނު ޝޮކުގެ ސަބަބުން މިޒްނާއަށްވެސް ވާހަކަދައްކަން އިރުކޮޅެއް ނެގިއެވެ. އެހެން އެކެއްގެ މޫނަށްވެސް ބަލައިލަން ނުކެރިގެން ޖޫޒަންއަށް ކުރެވުނު ކަމަކީ އިސްޖަހައިލުމެވެ. އޭރު ރަމްޝާގެ ނަޒަރު ހުރީ ޖޫޒަން އަށެވެ. ޖޫޒަން ކުޑަކުދިން ދެކެ ލޯބިވާ ވަރާއި އަމިއްލަ ދަރިއަކު ގެންގުޅެން ޝައުޤުހުންނަ ވަރު އޭނަ ދަނެއެވެ. އޭރުވެސް ހުއްޓުން އަރަނީ ކައިވެންޏާއި ހަމައިންނެވެ. އެކަމަކު މިހާރު އެއީ ތަފާތު ވާހަކައެކެވެ. އެންމެން ހިމޭންވެފައި ތިބިއިރުވެސް ކައިދަން ކަމެކޭ ހީނުވާ މީހަކު ފަދައިން ކާލަ ކާލަ އިނެވެ.\n"މޮޔަ ވާހަކަނުދައްކާ ކައިދަން. ކައިވެނީގެ މަޤްސަދަކީވެސް ހަލާލުގޮތުގައި ކުދިން ހޯދުން." މިޒްނާ ހިތްހަމަނުޖެހިފައި ބުނެލި އެވެ.\nކައިދަން އެއަކަށް ރައްދެއް ނުދިނެވެ. އެންމެންގެ ފަހުން ކެއުން ނިންމާލައިފައި ތުން ފުހެލަމުން ރަމްޝާއަށް މަރުހަބާ ކިޔާލައިފައި އެންމެ ކުރިން ތެދުވެގެން އެތަނުން ނިކުންނަން ހިނގައިގެންފި އެވެ. އޭނަގެ ފަހަތުން ކަހަލަ ގޮތަކަށް ޖޫޒަން ތެދުވެގެން ހިނގައިގަތެވެ.\n"ދައްތަ ކައިރީ ބުނެވެސް ނުލާ ދަނީތަ؟" ކައިދަންގެ މިސްރާބު ދޮރާއި ދިމާއަށް ހުރުމުން ޖޫޒަން ފަހަތުގައި ހުރެފައި ސުވާލުކުރި އެވެ.\nކައިދަން ހޫމ އަޅުވާލައިފައި ނިކުންނަން ދާން ފެށުމުން އޭނަ މަޑުކުރަން އެދިފައި ދުއްވައިގަތީ އަނެއްކާވެސް އެތެރެއަށެވެ. ދޮރުމައްޗަށް އަރާފައި ކެއުމަށް ޝުކުރުއަދާކޮށްފައި ގެއަށްދާ ވާހަކަ ބުނެލި އެވެ. މިޒްނާ ބޯޖަހައިލުމުން އޭނަ ދެން ބަލައިލީ ރަމްޝާ އަށެވެ. "ގުޑްނައިޓް ރަމް. އެން ކޮންގްރޭޓްސް. އައިމް ހެޕީ ފޯ ޔޫ..." ޖޫޒަން ހަނާ އަޅާލައިފައި ލުއއި ހިނިތުންވުމަކާއެކު ބުނެލި އެވެ.\nރަމްޝާގެ މޫނުގައި ވި ހައިރާންކަން ހިނިތުންވުމަކަށް ބަދަލުވީތަން ދެކެފައި އޭނަ ދުވަމުން ގޮސް ނިކުތްއިރު ކައިދަން ސައިކަލު މަތީ އިނީ ނުދެވިގެން ލަސްވެފަ އެވެ.\n"އަޅެ ދައްތަ ހިތްހަމަޖައްސައިލަން ވެސް އެތާގައި އަނގައިން ނުބުނެ އިންނަމަ ކައިދަންގެ ހަށިގަނޑުން ބައެއް ކަންފަތިވާނީތަ؟ ހަމަ އެއެންމެންތެރޭ އެހެން ބުނަންވެއްޖެ..." ގެއަށް ވަދެވުމުން ޖޫޒަންއަށް އިތުރަށް ހިމޭނަކުން ނުހުރެވުނެވެ. އޭނައަށް ވާހަކަދެއްކުނީ ބޭނުންވި ވަރަށްވުރެ އަޑު ބާރުކޮށެވެ.\nކައިދަން ހިނގަ ހިނގާފައި އެނބުރި ބަލައިލިއިރު ދެބުމަ ހުރީ ގޮށްޖެހިފަ އެވެ. ޖޫޒަން ކުޑަކޮށް ފިނިވވި އެވެ. އެކަމަކު ހުރިތަނުން ގުޑައެއްނުލި އެވެ. ކައިދަން މިކުރި ކަމަކުން އޭނަ ގަތީ ހަމައެކަނި ލަދެއްވެސް ނޫނެވެ. ދެކެމުންދިޔަ ހުވަފެނެއް ފުނޑުފުނޑުވެގެން ދިއުމުން އެކުރެވޭފަދަ ރިހުމުގެ އިހްސާސެއް ހިތުތެރެއަށް ވެރިވެއްޖެ އެވެ. އެކަމަކު ކައއިދަންފަދަ މީހަކާއެކު ދިރިއުޅުމެއް ނެތްކަން އޭނައަށް ކުރިންވެސް އެނގެއެވެ. ވީއިރު އެފަދަ މީހަކާއެކު ކުދިން ހޯދުމުގެ ހިޔާލު ކުރުމަކީ އަމިއްލަ މޮޔަކަން ނޫން ހެއްޔެވެ؟\n"އައި ޑޯން ލައިކް ޕްރިޓެންޑިން..." ކައިދަން ނުރުހުމާއެކު ޖަވާބުދިނެވެ.\n"އަހަރެން ކިހިނެތް ތިވާހަކަ ޤަބޫލުކުރާނީ. ފުރަތަމަ މިކައިވެނި ވެސް މީ ކައިދަން އެހެން މަޤްސަދެއްގެ ކުރި ކައިވެންޏެއް. މިވެސް ވާނީ ހަމަ ޕްރިޓެންޑް ކުރުމަށް.." ޖޫޒަން ހަށަން ބަނދެލަމުން ހަނދާންކޮށްދިނެވެ.\nކައިދަން އެއްޗެއް ނުބުނެ ފުރަގަސްދީފައި ވަދެ ދޮރުޖެހި އަޑު މުޅިގޭތެރޭ ގުގުމާލި އެވެ. ރުޅިއައިސްގެން ޖޫޒަންވެސް ގޮސް އޭނަ ނިދާ ކޮޓަރިއަށް ވަދެއްޖެ އެވެ. ކައިދަންއަށް ގެއްލުން ދޭން ބޭނުންވެ އެކަން ވާން ނެތުމުން ކޮޓަރިތެރޭ ހުރި ކައިދަންގެ އެއްޗިއްސަށް ގެއްލުން ދޭން ނިންމި އެވެ. ކަތުރެއް ހިފައިގެން ގޮސް އަލަމާރި ހުޅުވާލައިފައި އެތާ ހުރިއްޔާ ހުރި ގަމީހެއްގެ ކަފާ ކުދިކޮށް ތިރިއަށް އަޅައިލި އެވެ. ހުރިހާ ޓައީއެއް ނަގައި ކޮންމެ ޓައީއެއް މެދާ ހިސާބުން ބުރިކޮށްލި އެވެ. މަސައްކަތް ނިންމާލައިފައި ނުހަނު އަރާމުގައި ނިދާލައިފައި އޮތްވާ ކޮޓަރީގެ ދޮރު ހުޅުވާލައިފައި ކައިދަން ވަނެވެ.\nވަކި ތީމަކަށް ވެޑިން ބޭއްވުން މުހިންމުތަ؟


ޚަބަރު | Ministry of Environment and Energy\nކ. ތިލަފުށީގައި އިންސިނެރޭޓަރު ބެހެއްޓުމަށް ބަޔަކާ ޙަވާލުކޮށްފި\n06 ޖުލައި 2017 : 11:48\nކ. ތިލަފުށީގައި އިންސިނެރޭޓަރު ބެހެއްޓުމަށް ބަޔަކާ ޙަވާލުކޮށްފިއެވެ. އެގޮތުން މި މަސައްކަތް ޙަވާލުކޮށްފައިވަނީ ސްރީލަންކާގެ ކުންފުންޏެއް ކަމަށްވާ އެސް.އޭ.ޑަބްލިއު އިންޖިނިއަރިންގ ޕްރައިވެޓް ލިމިޓެޑާއެވެ. މި މަސައްކަތުގެ އެއްބަސްވުމުގައި މިނިސްޓްރީގެ ފަރާތުން ސޮއިކުރެއްވީ މިނިސްޓަރ އޮފް އެންވަޔަރަންމަންޓް އެންޑް އެނަރޖީ، އަލްފާޟިލް ޠާރިޤް އިބްރާހީމެވެ. އަދި އެސް.އޭ.ޑަބްލިއު އިންޖިނިއަރިންގ ޕްރައިވެޓް ލިމިޓެޑްގެ ފަރާތުން ސޮއިކުރެއްވީ އެ ކުންފުނީގެ މެނޭޖިންގ ޑިރެކްޓަރ، އޭ.ޕީ ޖަޔަރަތްނާ އެވެ. މަސައްކަތުގެ ޖުމްލަ އަގަކީ 2,399,789.80 ޔޫ.އެސް ޑޮލަރެވެ. އަދި މި މަސައްކަތް ނިންމުމަށް ހަމަޖެހިފައިވަނީ 05 މަސް ދުވަހުގެ ތެރޭގައެވެ.\tތިލަފުށީގައި މިހާރު ކުރިއަށްގެންދާ އުޞޫލުން ނުރައްކާތެރި ގޮތުގައި ކުނި އެންދުމުގެ މަސައްކަތް ވީ އެންމެ އަވަހަކަށް ހުއްޓާލުމަށްޓަކައި އެތަނުގައި 20 ޓަނުގެ އިންސިނެރޭޓަރެއް މިހާރުން މިހާރަށް ޤާއިމުކޮށް އެސިސްޓަމް ...ތަފްޞީލް\nފުރަތަމަ ޞަފްޙާ » ޚަބަރު\nމާލީ އިދާރާތަކުން ފައިސާ ފޯރުކޮށްދިނުމުގައި އެނަރޖީ އެފިޝަންސީއަށް ރިޢާޔަތްކުރާ މިންވަރު ދިރާސާކުރުމަށް މި މިނިސްޓްރީ އާއި ދިވެހިރާއްޖޭގެ ޤައުމީ ޔުނިވަރސިޓީއާ ދެމެދު ފަހުމުނާމާއެއްގައި ސޮއިކޮށްފި\n05 ޖުލައި 2017 : 2:45\nމިނިސްޓްރީ އޮފް އެންވަޔަރަންމަންޓް އެންޑް އެނަރޖީ އާއި ދިވެހިރާއްޖޭގެ ޤައުމީ ޔުނިވަރސިޓީއާ ދެމެދު5ޖުލައި 2017 ގައި ސޮއިކުރެވުނު ފަހުމުނާމާއަކީ ރާއްޖޭގެ ހިންގާ މާލީ އިދާރާތަކުން، ޢިމާރާތްތަކަށާއި ޢިމާރާތުގައި ހުންނަ ހަކަތަ ބޭނުންކުރާ ތަކެއްޗަށް ދޫކުރާ ލޯނާއި އެހެނިހެން ޚިދުމަތް ދިނުމުގައި ތިމާވެއްޓައި ރައްޓެހި ޓެކްނޮލޮޖީ ބޭނުންކުރުމަށް ...ތަފްޞީލް\nހއ. ބާރަށުގެ ނަރުދަމާ ނިޒާމު ޤާއިމް ކުރުމުގެ މަސައްކަތް އެސް.ޖޭ ކޮންސްޓަރްކްޝަން އެންޑް ޓްރޭޑް ޕްރައިވެޓް ލިމިޓެޑް އެންޑް ނޯތް ކޯސްޓް ކޮންސްޓްރަކްޝަން ޕްރައިވެޓް ލިމިޓެޑް (ޖޭވީ) އާއި ޙަވާލު ކޮށްފި\n21 ޖޫން 2017 : 2:04\nއެކަށީގެންވާ ނަރުދަމާގެ ނިޒާމުގެ ޚިދުމަތް އެންމެހައި ރައްޔިތުންނަށް ފޯރުކޮށް ދިނުމުގެ ސިޔާސަތުގެ ދަށުން ހއ. ބާރަށުގައި ނަރުދަމާގެ ނިޒާމު ޤާއިމް ކުރުމުގެ އެއްބަސްވުމުގެ ލޭބަރ ވޯކްސްގެ ކޮންޓްރެކްޓުގައި މި މިނިސްޓްރީއާއި އެސް.ޖޭ ކޮންސްޓަރްކްޝަން އެންޑް ޓްރޭޑް ޕްރައިވެޓް ލިމިޓެޑް އެންޑް ނޯތް ކޯސްޓް ކޮންސްޓްރަކްޝަން ޕްރައިވެޓް ލިމިޓެޑް (ޖޭވީ) ...ތަފްޞީލް\nހއ. ހޯރަފުށި އަދި ހދ. ހަނިމާދޫގެ ބޯފެނުގެ ނިޒާމު ޤާއިމް ކުރުމުގެ މަސައްކަތް ބަޔަކާ ޙަވާލު ކޮށްފި\n21 ޖޫން 2017 : 1:53\nއެކަށީގެންވާ ބޯފެނުގެ ނިޒާމްގެ ޚިދުމަތް އެންމެހައި ރައްޔިތުންނަށް ފޯރުކޮށް ދިނުމުގެ ސިޔާސަތުގެ ދަށުން ހއ. ހޯރަފުށި އަދި ހދ. ހަނިމާދޫގައި ބޯފެނުގެ ނިޒާމު ޤާއިމް ކުރުމުގެ އެއްބަސްވުމުގައި މި މިނިސްޓްރީއާއި މާލޭ ވޯޓާރ އެންޑް ސްވަރޭޖް ކޮމްޕެނީ ޕްރައިވެޓް ލިމިޓެޑާ ދެމެދު މިއަދު ސޮއިކޮށްފިއެވެ. މި އެއްބަސްވުމުގައި މިނިސްޓްރީގެ ...ތަފްޞީލް\nޅ. ނައިފަރުގައ ފެނާއި ނަރުދަމާ ނިޒާމް ޤާއިމުކުރުމުގެ މަސައްކަތާއި އަދި ތ. ވޭމަންޑޫގައި ނަރުދަމާ ނިޒާމު ޤާއިމު ކުރުމުގެ މަސައްކަތް ބަޔަކާ ޙަވާލުކޮށްފި\n18 ޖޫން 2017 : 2:04\nއެކަށީގެންވާ ބޯފެނުގެ ނިޒާމާއި ނަރުދަމާގެ ނިޒާމުގެ ޚިދުމަތް އެންމެހައި ރައްޔިތުންނަށް ފޯރުކޮށް ދިނުމުގެ ސިޔާސަތުގެ ދަށުން ޅ.ނައިފަރުގައ ފެނާއި ނަރުދަމާ ނިޒާމް ޤާއިމްކުރުމުގެ މަސައްކަތާއި އަދި ތ.ވޭމަންޑޫގައި ނަރުދަމާ ނިޒާމު ޤާއިމު ކުރުމަށް މިއަދު ބަޔަކާ ޙަވާލުކޮށްފިއެވެ. އެގޮތުން މި މަސައްކަތް ޙަވާލުކޮށްފައިވަނީ އިންޑިއާގެ ޖޮއިންޓް ވެންޗަރ ކުނފުންޏެއް ...ތަފްޞީލް\nހުވަދުއަތޮޅުގެ 10 ރަށަކަށް ކުނި މެނޭޖްކުރަން ބޭނުންވާ އިކުއިޕްމަންޓް ސަޕްލައިކޮށް ޑެލިވަރކުރުމަށް ބަޔަކާ ޙަވާލުކޮށްފި\n08 ޖޫން 2017 : 2:11\nހުވަދުއަތޮޅުގެ 10 ރަށަކަށް ކުނި މެނޭޖްކުރަން ބޭނުންވާ އިކުއިޕްމަންޓް ސަޕްލައިކޮށް ޑެލިވަރކުރުމަށް ބަޔަކާ ޙަވާލުކޮށްފިއެވެ. އޭގެ ތެރޭގައި ހިމެނޭ ރަށްތަކަކީ ގއ. މާމެންދޫ، ގއ. ދެއްވަދޫ، ގއ. ކޮނޑޭ، ގއ. ގެމަނަފުށި، ގދ. މަޑަވެލި ، ގދ. ހޯޑެއްދޫ، ގދ. ނަޑެއްލާ، ގދ. ގައްދޫ، ގދ. ފިޔޯރީ އަދި ...ތަފްޞީލް\nގއ. ނިލަންދޫ ކުނި މެނޭޖްކުރާ މަރުކަޒު އަޕްގްރޭޑް ކުރުމަށް ބަޔަކާ ޙަވާލުކޮށްފި\n08 ޖޫން 2017 : 2:07\nގއ. ނިލަންދޫ ކުނި މެނޭޖްކުރާ މަރުކަޒު އަޕްގްރޭޑް ކުރުމަށް މިއަދު ބަޔަކާ ޙަވާލުކޮށްފިއެވެ. އެގޮތުން މި މަސައްކަތް ޙަވާލުކޮށްފައިވަނީ ނޫމަސް ކޮންސްޓްރަކްޝަން ޕްރައިވެޓް ލިމިޓެޑާއެވެ. މި މަސައްކަތުގެ އެއްބަސްވުމުގައި މިނިސްޓްރީގެ ފަރާތުން ސޮއިކުރެއްވީ މިނިސްޓަރ އޮފް އެންވަޔަރަންމަންޓް އެންޑް އެނަރޖީ، އަލްފާޟިލް ޠާރިޤް އިބްރާހީމެވެ. އަދި ނޫމަސް ކޮންސްޓްރަކްޝަން ...ތަފްޞީލް\nށ. މަރޮށީގައި ކުނިމެނޭޖްކުރާ މަރުކަޒު އަޕްގްރޭޑް ކުރުމުގެ މަސައްކަތުގެ އެއްބަސްވުމުގައި މިއަދު ސޮއިކޮށްފި\n29 މައި 2017 : 10:39\nށ. މަރޮށީގައި ކުނިމެނޭޖްކުރާ މަރުކަޒު އަޕްގްރޭޑް ކުރުމުގެ މަސައްކަތުގެ އެއްބަސްވުމުގައި މިއަދު ސޮއިކޮށްފިއެވެ. އެގޮތުން މި މަސައްކަތް ޙަވާލުކޮށްފައިވަނީ އެކުއަރމެރިން ހޮލިޑޭސް ޕްރައިވެޓް ލިމިޓެޑާއެވެ. މި މަސައްކަތުގެ އެއްބަސްވުމުގައި މިނިސްޓްރީގެ ފަރާތުން ސޮއިކުރެއްވީ މިނިސްޓަރ އޮފް އެންވަޔަރަންމަންޓް އެންޑް އެނަރޖީ، އަލްފާޟިލް ޠާރިޤް އިބްރާހީމެވެ. އަދި އެކުއަރމެރިން ހޮލިޑޭސް ...ތަފްޞީލް


އެމްޑީޕީއަށްޓަކައި ބޭރުގައި މަޑުކޮށްލައްވަންޖެހޭނީ ރައީސް ނަޝީދު, ފައްޔާޒެއް ނޫން! : އަލްހާން – DhiDaily\nއެމްޑީޕީއަށްޓަކައި ބޭރުގައި މަޑުކޮށްލައްވަންޖެހޭނީ ރައީސް ނަޝީދު, ފައްޔާޒެއް ނޫން! : އަލްހާން\nއެމްޑީޕީއަށްޓަކައި ބޭރުގައި މަޑުކޮށްލައްވަންޖެހޭނީ ކުރީގެ ރައީސް އަދި އެމްޑީޕީގެ ރައީސް މުޙައްމަދު ނަޝީދުކަމަށް އެ މަނިކުފާނު އަރިހުގައި ކުރިން އިސްކޮށް މަސައްކަތްކުރެއްވި އަލްހާން ފަހުމީ ވިދާޅުވެއްޖެއެވެ.\nއަލްހާން ފަހުމީ މިހެން ވިދާޅުވީ އިކޮނޮމިކް މިނިސްޓަރު އަލްއުސްތާޛު ފައްޔާޒް އިސްމާޢީލްގެ އިތުބާރުނެތްކަމުގެ މައްސަލަ އެމްޑީޕީގެ ޤައުމީ މަޖިލީހަށް ހުށަހެޅުއްވުމުގެ މަސައްކަތް ކުރައްވަން ރައީސް ނަޝީދު ފެއްޓެވުމާއި ގުޅިގެންނެވެ.\nމި ގޮތުން އެމްޑީޕީގެ ޤައުމީ މަޖިލީހުގެ ވަޓްސްއެޕް ގްރޫޕުގައި ރައީސް ނަޝީދު ވިދާޅުވީ ފައްޔާޒާއި ދެކޮޅަށް 30 ސޮއި ލިބިލައްވާފައިވާކަމަށާއި އިތުރު 05 ސޮއި ހޯއްދަވައި 35 ސޮއި ހަމަކުރެއްވުމަށްފަހު ރައީސް އިބްރާހިމް މުޙައްމަދު ޞާލިޙަށާއި އެމްޑީޕީގެ ޤައުމީ މަޖިލީހަށް މައްސަލަ ހުށަހަޅުއްވަން ނިންމާަވާފައިވާކަމަށެވެ. އަދި މިނިސްޓަރު ފައްޔާޒް ވެސް ޕާޓީއަށްޓަކައި ދުވަސްކޮޅަކު ބޭރުގައި މަޑުކުރެއްވަން އެދިވަޑައިގަންނަވާކަމަށް ވިދާޅުވެފައިވެއެވެ.\nރައީސް ނަޝީދުގެ މި ވާހަކަތަކަށް ރައްދުދެއްވައި އަލްހާން ވިދާޅުވީ އެމްޑީޕީއަށްޓަކައި ބޭރުގައި މަޑުކޮށްލައްވަންޖެހޭނީ ރައީސް ނަޝީދު ކަމަށެވެ. އަދި އެ ޕާޓީގެ ލީޑަރޝިޕުން ފެއަށް ޖައްސާލަންޖެހެނީ ރައީސް ނަޝީދުކަމަށާއި ޕާޓީން ފެއަށް ޖެހިވަޑައިގަންނަވާނީ މިނިސްޓަރު ފައްޔާޒެއް ނޫންކަމަށެވެ.\nދާދި ފަހަކަށްއައިސް އަލްހާން ގެންދަވަނީ އެމްޑީޕީއަށާއި ރައީސް ނަޝީދަށް ފާޅުގައި ފާޑު ކިޔުއްވަމުންނެވެ. މި ގޮތުން އަލްހާން ކުރެއްވި އެހެން ޓްވީޓެއްގައި ވަނީ\nއެމްޑީޕީއަށް މެޖޯރިޓީ ގެއްލުނީކަމަށާއި މިހާރު އޮތީ މެޖޯރިޓީ ފަޅިފަޅިއަށް ފެޅިފައިކަމަށް ވިދާޅުވެފައެވެ. އަދި\nއެމްޑީޕީގެ އެތެރޭގެ ސިޔާސީ ކޯޅުން ބޮޑުވެގެން އުޅެނީ ރައީސް ނަޝީދު “ބޮޑުވަޒީރުކަން“ ބޭނުންފުޅުވާތީކަމަށް ވެސް އަލްހާން ވިދާޅުވެފައިވެއެވެ.


Raajje ah Coast kiru tha'aarafu'kurithaa 30 aharu furun...\nބުދަ 23 އޮކްޓޯބަރ 2019\n1441 ސަފަރު 24\nވިޔަފާރި - ބީއެޗްއެމް ޓްރޭޑާސް\nރާއްޖެއަށް ކޯސްޓް ކިރު ތައާރަފް ކުރިތާ 30 އަހަރު ފުރުން ފާހަގަކުރުމަށް ހާއްސަ ލޯގޯ އެއް ލޯންޗުކޮށްފި\nކޯސްޓް ކިރަކީ ކެލްޝިއަމް، ޕްރޮޓީން އަދި ވިޓަމިން ފަދަ އެތަކެއް ފައިދާތަކެއް އެކުލެވިގެންވާ ކިރެއް\nމި އުފެއްދުމަކީ ރާއްޖޭގައި ގިނަ ބަޔަކު ބޭނުން ކުރަމުން އަންނަ ބާވަތެއް\nކޯސްޓު ކިރު ފުރަތަމަ ރާއްޖެ އެތެރެ ކޮށްފައިވަނީ ބީއެޗްއެމް ޓްރޭޑާސް އިން 1989 ގަ\nކ. މާލެ2ޖުލައި 2019 | އަންގާރަ 18:40 3,204\n30 އަހަރު ފުރުމުގެ މުނާސަބަތުގައި ލޯންޗުކުރި ލޯގޯ - އާކައިވް\nބީއެޗްއެމް އިން ރާއްޖެއަށް ކޯސްޓް ކިރު ތައާރަފް ކުރިތާ 30 އަހަރު ފުރުމުގެ މުނާސަބަތުގައި ހާއްސަ ލޯގޯއެއް ލޯންޗު ކޮށްފިއެވެ.\nމިކަމަށްޓަކައި ބޭއްވި ހާއްސަ ރަސްމިއްޔާތުގައި ލޯގޯ ލޯންޗު ކޮށްދެއްވާފައިވަނީ ބީއެޗްއެމް ޓްރޭޑާސްގެ ހެޑް އޮފް ސޭލްސް އެންޑް މާކެޓިންގ އިބްރާހިމް ޝަރީފްއެވެ.\nބީއެޗްއެމުން ބުނީ ކޯސްޓް ކިރަކީ ކެލްޝިއަމް، ޕްރޮޓީން އަދި ވިޓަމިން ފަދަ އެތަކެއް ފައިދާތަކެއް އެކުލެވިގެންވާ ކިރެއް ކަމަށާއި، މި އުފެއްދުމަކީ ރާއްޖޭގައި ގިނަ ބަޔަކު ބޭނުން ކުރަމުން އަންނަ ބާވަތެއް ކަމަށެވެ.\nއެ ކުންފުނީގެ ބިޒްނަސް ޑިވެލޮޕްމެންޓް މެނޭޖަރ މައުމޫން އިބްރާހިމް ވިދާޅުވީ، ކޯސްޓު ކިރު އެންމެ ފުރަތަމަ ރާއްޖެ އެތެރެ ކޮށްފައިވަނީ ބީއެޗްއެމް ޓްރޭޑާސް އިން ކަމަށާ އެއީ 1989 ގައި ކަމަށެވެ. މި ބްރޭންޑްގެ ކިރަކީ ރާއްޖޭގެ ގިނަ މީހުންނަށް އެންމެ ކަމުދާ ކިރަށްވެފައވާ ކަމަށާއި މިހާރު އެއީ ރާއްޖޭގެ ސަގާފަތުގެ ބައެއް ކަމަށް ވެސް މައުމޫން ވިދާޅުވިއެވެ.\nއަޅުގަނޑުމެން މިތިބީ ވަރަށް އުފަލުން، ރާއްޖޭގެ ރައްޔިތުން އަޅުގަނޑުމެންގެ މި ކިރު މިހާ މަގުބޫލު ކިރަކަށް ހަދާފަ ވާތީ، އަނެއްހެން ބުނަންޏާ، ރާއްޖޭގެ ސަގާފަތުގެ ބަޔަކަށް މިހާރު ކޯސްޓު ކިރު ވެއްޖެ.\n~ ބީއެޗްއެމް ޓްރޭޑާސްގެ ބިޒްނަސް ޑިވެލޮޕްމެންޓް މެނޭޖަރ މައުމޫން އިބްރާހިމް\nނެދަލެންޑްގެ މި ބްރޭންޑް އާއި ބީއެޗްއެމް އިން ވަނީ 1989 އަކުން ފަށައިގެން ރާއްޖޭގެ ކުޅިވަރާއި ދުޅަހެޔޮ ސިއްހަތެއްގައި ތިބުމަށް މަގުފަހި ކުރުމަށް ގިނަ ކަންތައްތަކެއްގައި ބައިވެރިވެފައެވެ. ވޭތުވެ ދިޔަ 30 އަހަރު ތެރޭ ބީއެޗްއެމްއިން ވަނީ ރަހައަށް އެއްވެސް ބަދަލެއް އައުމެއް ނެތި، ތަފާތު ކޮންޓެއިނަރު ތަކުގައާއި އެކި ސައިޒުތަކުގައި ކޯސްޓު ކިރު ރާއްޖެ އެތެރެ ކޮށްފައެވެ.\nކޯސްޓް ކިރު އުފައްދަނީ ފްރީސްލޭންޑް ކެމްޕީނާ އިންނެވެ. އެ ކުންފުނިން ކޯސްޓް ކިރުގެ އިތުރުން ތުއްތު ކުދިންނަށް ބޭނުންވާ ކިރާއި ޗީޒް އަދި ތަފާތު ފޮނި ކާތަކެތި ވެސް ތައްޔާރު ކުރެއެވެ.\nބީއެޗްއެމް ޓްރޭޑާސް އުފެއްދީ 1982 ވަނަ އަހަރު ހުސައިން މޫސާ އެވެ. މިހާރު އެ ކުންފުންޏަކީ، އަގުހެޔޮކަމާއެކު ވަރަށް ފުޅާ ދާއިރާއެއްގައި ވިޔަފާރި ކުރަމުންދާ ކުންފުންޏެކެވެ.\nއެންމެ ފަހުން އަޕްޑޭޓް ކުރީ:4މަސް ކުރިން | ރިވިއު ކުރީ: އަބުދުﷲ ނަސީރު އިބްރާހިމް\nބިޑަކާނުލާ ގުޅީފަޅު ހިއްކަން ބޮސްކާލިސްއާ ޙަވާލުކުރި މައްސަލަ މާލިއްޔަތު ކޮމިޓީއަށް!\nބިޑްކުރުމެއްނެތި 130 މަޝްރޫޢެއް ހިންގަން ސަރުކާރަށް ހުށަހަޅާފައިވޭ: ފައްޔާޒް\nކޮރަޕްޝަނާއި މަރުތަކުގައި މި ސަރުކާރުގެ ތިބި ފަރާތްތަކުގެ އަތެއް ވާނަމަ ހާމަކުރަންޖެހޭ: އީވާ\nމިނިމަމް ވޭޖް ކަނޑައެޅުމަށް ސަރުކާރަށް ބާރު އެޅުމުގެ ގޮތުން ހުށަހެޅި ގަރާރު ބަލައިގަނެ ކޮމެޓީއަށް!\nސިއްރުކުރި ކޮމެޓީގެ މައުލޫމާތު ލީކުވި މައްސަލަ ބަލާނަން: ނާޝިޒު\nހިބަޅިދޫ މައްސަލަ: ފަނޑިޔާރުންނަށް ރިޝްވަތު ހުށަހެޅި ކަމަށްބުނާ މައްސަލަ މަޖިލީހަށް!\nޗެމްޕިއަންސް ލީގު: ޑިބޭލާގެ ދެ ލަނޑާއެކު ޔުވެންޓަސްއަށް މޮޅެއް\nހިޔާނާތުގެ ޝަރީއަތްތައް ލައިވްކޮށްދިނުމަށް އަދީބް އެދިވަޑައިގެންފި\n''ނޮވެމްބަރ'' ގެ ޝޫޓިން ފަށައިފި\nޑރ އަފްރާޝީމްގެ މަރުގެ ރިޕޯޓު ނުނެރެވިގެން އުޅެނީ ލިބެންޖެހޭ ބައެއް މައުލޫމާތު ނުލިބިގެން!\nގާސިމް ނަހުލާއާ މުޚާތަބު ކުރައްވަނީ "ދޫނި" ނުވަތަ "ކަނބާ އައިސަ"ގެ ނަމުން\nގުރޫޕް ސްޓޭޖްގެ ފަހު މެޗު ކާމިޔާބުކޮށް ޒުވާން ނެޓުބޯޅަ ޓީމު ސެމީ އަށް!


Mi aharah kithah Dhivehi film? | Mihaaru\nސީޒަންގެ "ލޯބިވެވިއްޖެ" ގެ ޝޫޓިންގެ ތެރެއިން.\n02 ޖެނުއަރީ 2020 - 07:41 1 comment\nއެހެންވެ، އާ އަހަރަކާ އެކު އަނެއްކާ ވެސް ދިވެހި ފިލްމީ ދާއިރާއާ ދޭތެރޭ ކުރެވޭ އުންމީދުތައް ބޮޑެވެ. ހަމަ ޔަގީނުން ވެސް މިދޔަ އަހަރު ނުކުތް ފިލްމުތަކަށް ވުރެ އިތުރަށް، އަދި އެ އަށް ވުރެ ފުރިހަމަ، މޮޅު، ރީތ، ޝަރަފުވެރި ފިލްމުތަކެއް މި އަހަރު ދިވެހި ސިނަމާގައި ބަލައިލަން ލިބޭނެ ކަމަށް ދިވެހި ފިލްމުތަކަށް ލޯބިކުރާ މީހުން ދެކޭނެ އެވެ.\nމި އަހަރު ރިލީޒް ވާނީ ކިތައް ފިލްމު ކަމެއް ބުނާކަށް އަދިއެއް ނޭނގެ އެވެ. އެކަމަކު އަޅުވާނެކަން ޔަގީންވާ ފިލްމުތަކެއް މިހާރު ވެސް އެބަ ހުއްޓެވެ. އޭގެ ތެރޭގައި މިހާރު ވެސް މަސައްކަތްތައް ކުރިއަށް ގެންދާ ބައެއް ފިލްމުތަކާއި މަސައްކަތްތައް ނިންމާފައި ހުރި ފިލްމުތަކެއް ވެސް ހިމެނެ އެވެ.\nމި އަހަރުގެ ފުރަތަމަ ފިލްމަކަށް ފަހަރުގައި އަލީ ސީޒަންގެ "އަނދިރިކަން" ވެދާނެ އެވެ. އެއީ، ކުރިިން މިދިޔަ އަހަރުގެ އޮކްޓޯބަރު މަހަށް ތާވަލު ކޮށްފައި، ފަހުން މި އަހަރަށް ފަސްކުރި ފިލްމެކެވެ.\nސީޒަން ބުނެފައިވާ ގޮތުގައި އާއިލީ ޑްރާމާއެއްގެ ގޮތުގައި އޭނާ ޑައިރެކްޓްކޮށް، ބަތަލުގެ ރޯލް ކުޅެފައިވާ ފިލްމަށް އޮލިމްޕަހުން ޖާގައެއް ހޯދަން ވަނީ ހުށަހަޅައިފަ އެވެ. އެހެންވެ، އޭނާ ވެސް އުންމީދު ކުރަނީ މި އަހަރުގެ ފުރަތަމަ ފިލްމަކަށް "އަނދިރިކަން" ވެދާނެ ކަމަށެވެ. އަހުމަދު ޒަރީރުގެ ސްކްރީންޕްލޭ އަކަށް ހަދާފައިވާ މި ފިލްމުގެ ބަތަލާއިންނަކީ ދާފި ފަހުން ބުރުގާ އެޅި ޝީލާ ނަޖީބާއި އައިމިނަތު ރިޝްފާ އެވެ.\nމަސައްކަތްތަކުގެ ބޮޑު ބައި ނިންމާފައި ވާތީ އަހަރުގެ ކުރީކޮޅު އަޅުވާނެ ކަމަށް ބެލެވޭ އަނެއް ފިލްމަކީ ޔޫސުފް ޝަފީއު (ޔޫއްޕެ) ލިޔެ، ޑައިރެކްޓްކޮށް އަދި މުހިއްމު ރޯލެއް ވެސް ކުޅެފައިވާ "ކޮސް ގިނަ މިސްޓޭކް" އެވެ. ބޮޑު ކާސްޓެއް ހިމެނޭ މީގެ ތަރިންގެ ތެރޭގައި ނުޒުހަތު ޝުއައިބް (ނުޒޫ) އާއި އަހުމަދު އީސަ (އާނަންދު) އާއި މަރިޔަމް އައްޒަ އާއި ސީޒަނާއި އަލީ އާޒިމް (ދޮން އައްޔަ) ހިމެނެ އެވެ.\nމި އަހަރަށް ހުރި ފިލްމުތަކުގެ ތެރެއިން ރަސްމީކޮށް ތާރީޚު އިއުލާން ކޮށްފައި ވަނީ އިންޑިއާގެ އަންހެނަކު، ދިވެހި ކާސްޓެއް ހިމަނައިގެން ގެނެސްދޭ "މާސްޓަމައިންޑް" އެވެ. އިންޑިއާގެ ކެރެލާގެ ބޭނަޒީރު މުޚްތާރު ޑައިރެކްޓްކުރާ އެ ފިލްމު ތާވަލް ކޮށްފައި ވަނީ ފެބްރުއަރީ މަހުގެ 14 އަށެވެ.\n"މާސްޓަމައިންޑް" ގެ ކާސްޓުންގެ ތެރޭގައި ޔޫއްޕެ، މުހައްމަދު މަނިކާއި އަންހެނުން ޝީލާ، ރިޝްފާ، އަލީ (ދޮން އައްޔަ) ހިމެނެ އެވެ. މީގެ އިތުރުން ވެސް ފިލްމުގެ ކާސްޓްގައި އަލީ ޝަމީލް، މަރިޔަމް ޝަހުޒާ އާއި އޭނާގެ ފިރިމީހާ އިބްރާހީމް އަމަން އަލީ (ޓޮމް) އާއި އައްޑޫގެ ކުރީގެ ބަތަލާ މަރިޔަމް ރަޝީދާ ހިމެނެ އެވެ.\nމި އަހަރަށް ހުރި އެންމެ އުންމީދީ ފިލްމުތަކުގެ ތެރޭގައި ޑާކް ރެއިން އެންޓަޓައިންމަންޓްގެ ތިން ފިލްމެއް ހިމެނެ އެވެ. އޭގެ ތެރެއިން އެއް ފިލްމަކީ ދިވެހި ސިނަމާގެ މިހާރުގެ އެންމެ މަގުބޫލު ޖޯޑު މަރިޔަމް މަޖުދާ (މަޖޫ) އާއި ޖުމައްޔިލް ނިމާލް (ޖުމަލް) ލީޑް ރޯލުން ފެންނަ ލޯބީގެ ފިލްމު "ނޮވެމްބާ" އެވެ. މިއީ އަލީ ޝިފާއު (ޗިއްޕެ) ގެ ޑައިރެކްޝަނެކެވެ.\nޑާކް ރެއިނުން މި އަހަރު ގެނެސްދޭނެ ކަމަށް ބެލެވޭ އަނެއް ދެ ފިލްމަކީ އުންމީދީ ޒުވާން ޑައިރެކްޓަރު އަހުމަދު ޝިނާންގެ ދެވަނަ ސޯލޯ ޑައިރެކްޝަނެވެ. އެއީ މުޅިން އަލަށް ފިލްމެއްގެ ސްކްރީންޕްލޭ ލިޔުނު ޒުވާން ލިޔުންތެރިޔާ ހޫދު އިބްރާހީމްގެ ސްކްރީންޕްލޭ އަކަށް ހަދާ ބިރުވެރި ފިލްމު "ބަޅިނދު" އެވެ.\nމީގެ ކާސްޓުންގެ ތެރޭގައި ޖުމަލް، އިސްމާއީލް (ޖުމާ) ޖުމައިހް، "ބޮސް" އިން ތައާރަފުވި އެކްޓަރު މުހައްމަދު ޔުނާން، "ގޮށްރާޅު" ން ފިލްމީ އިންޑަސްޓްރީ އަށް ނުކުތް ބަތަލާ އާޝާ، "އެހެނަސް" ވެބް ސީރީޒުން ތައާރަފުވި ބަތަލާ ޝަރާ އަދި "ހުވާ" ވެބް ސީރީޒުން ފެނިގެން ދިޔަ ހުނޭޝާ އާދަމް އެވެ.\nޑާކް ރެއިންގެ ތިން ވަނަ ފިލްމަކަށް ވާނީ މޫމިން ފުއާދު ލިޔެ، ޑައިރެކްޓް ކޮށްދޭ "ބައިސާ" ކަމަށް ބެލެވެ އެވެ. މީގެ ބަތަލާ އަކީ މިހާރު ދިވެހި ސްކްރީނުގައި އެންމެ ގަދައަށް ފިޔަޖަހާ ބަތަލާއިންގެ ލިސްޓްގައި ހިމެނޭ ނުޒޫ އެވެ.\nމި އަހަރު ޔަގީނުން ވެސް ދެން ބެލުންތެރިން އެންމެ އުންމީދުކުރާނެ އެއް ފިލްމަކަށް ވާނީ މިދިޔަ އަހަރު "ބަވަތި" ގެނެސް ދީގެން އޯޑިއަންސް ސިއްސުވައިލި އާ ޑައިރެކްޓަރު އިލްޔާސް ވަހީދުގެ ދެވަނަ ފިލްމު "ނީނާ" އެވެ. މީގެ ޝޫޓިން އަށް މިހާރު ތައްޔާރީތައް ވަމުން އަންނަ އިރު، ފިލްމުގެ ލީޑުން ފެންނަނީ ނުޒޫ އާއި ޖުމަލްގެ އިތުރުން އަލަށް ތައާރަފުވާ ޝަރަފު އަބްދުﷲ އެވެ.\nފާތުމަތު ނަހުލާގެ ފިލްމުތަކަށް ލޯބިކުރާ މީހުން ވެސް މި އަހަރު އޭނާގެ ފިލްމަށް އިންތިޒާރު ކުރަން ޖެހޭނެ އެވެ. ނަހުލާގެ ވާހަކަ އަކަށް މި އަހަރު ގެނެސްދޭނެ ކަމަށް ބެލެވޭ ފިލްމަކީ "ސޮރީ" އެވެ. މީގެ ކާސްޓުންގެ ތެރޭގައި ޔޫއްޕެ އާއި އައްޒަގެ އިތުރުން އާ އެކްޓަރަކު ހިމެނެ އެވެ.\nމި އަހަރަށް ހުރި އިތުރު ފިލްމުތަކުގެ ތެރެއިން ސީޒަން ގެނެސްދޭނެ އިތުރު ފިލްމެއް ވެސް އެބައޮތެވެ. އެއީ ރޯދައިގެ ފަހުން އަޅުވަން ނިންމާފައިވާ "ލޯބި ވެވިއްޖެ" އެވެ. ޒަރީރުގެ ސްކްރީންޕްލޭ އަކަށް ހަދާ އެ ފިލްމުގެ ތަރިންނަކީ ސީޒަނާއި އައްޒަ އާއި އާނަންދާއި ދޮން އައްޔަގެ އިތުރުން އިރުފާނާ އިބްރާހީމެވެ.\nކުރީގެ މަޝްހޫރު ބަތަލާ ނިއުމާ މުހައްމަދު ޕްރޮޑިއުސްކުރާ ދެ ފިލްމެއް ވެސް މި އަހަރު ބެލުންތެރިންނަށް ފެނުމުގެ ފުރުސަތު ބޮޑެވެ. އޭގެ ތެރެއިން އެއް ފިލްމަކީ ޔޫއްޕެ ލިޔެ، ޑައިރެކްޓްކުރާ ބިރުވެރި ފިލްމު "ކަޅަކި" އެވެ. އޭގެ ކާސްޓުންގެ ތެރޭގައި ޔޫއްޕެއާ އެކު ސީޒަން، ރިޝްފާ އަދި މުހައްމަދު ފައިސަލް ހިމެނެ އެވެ.\nއަނެއް ފިލްމަކީ ރަވީ ފާރޫގް ޑައިރެކްޓްކުރާ "ގޯނާ" އެވެ. މި ފިލްމަކީ ނިއުމާގެ ދަރިފުޅު ޒޯޔާ ހަސަން މައިގަނޑު ރޯލް ކުޅޭ ފިލްމެކެވެ.\nމީގެ އިތުރުން މި އަހަރަކީ އަނެއްކާ ވެސް ހަމަ އާ ޑައިރެކްޓަރެއްގެ ފިލްމެއް ސިނަމާ އަށް އަންނާނެ އަހަރެކެވެ. އެއީ އަހަރު ކުރީކޮޅު ގެނެސްދޭން އަމާޒު ހިފާފައިވާ މަޝްހޫރު ރެޕާ މުހައްމަދު ޔާސިފް (ޔެސީ) ގެ ކޮމެޑީ ފިލްމު "5.1" އެވެ. މަސައްކަތްތައް ވަރަށް ބާރަށް ކުރިއަށް ގެންދާ މި ފިލްމުގެ ކާސްޓުންނަކީ "ބަވަތި" އިން ތައާރަފުވި އެކްޓަރު މުހައްމަދު އިފްނާޒާއި ރިޝްފާ އާއި އަހުމަދު ސުނީ އާއި ހަމްދާން ފާރޫގާއި އިރުފާނާ އެވެ.\nމި ފިލްމުތަކުގެ އިތުރަށް ޔޫއްޕެ އަންނަނީ ޖުލައި މަހުގެ ތެރޭގައި އެކްޝަން ފިލްމެއްގެ މަސައްކަތް ވެސް ފަށަން ތައްޔާރު ވަމުންނެވެ. އެއީ އަދި މާ ބޮޑު ތަފުސީލެއް ހާމަނުކުރާ ފިލްމެކެވެ. އެކަމަކު އެ ފިލްމު ވާނީ ބޮޑު ސްކްރީނުން ޔޫއްޕެ ވަރުގަދަ ހަށިގަނޑަކާ އެކު ފެންނާނެ ފިލްމަކަށެވެ.\nމި އަހަރު ފެންނާނެ ކަމަށް ބުނެފައިވާ ފިލްމުތަކުގެ ތެރޭގައި މިދިޔަ އަހަރު "ލީނާ" ގެނެސްދިން އަބްދުﷲ މުއާޒު (މުއާ) "ސިހުރު" ގެ ނަމުގައި ޑައިރެކްޓްކުރާ ބިރުވެރި ފިލްމެއް ހިމެނެ އެވެ. އަދި އަމްޖަދު އިބްރާހީމް (އަމްޖޭ) 2009 ގައި ގެނެސްދިން ކާމިޔާބު ބިރުވެރި ފިލްމު "އުދަބާނީ" ގެ ދެވަނަ ބަޔަކީ ވެސް މި އަހަރަށް އުންމީދު ކުރަން ޖެހޭ ފިލްމެކެވެ. އޭގެ ޝޫޓިން އަށް ވެސް މިހާރު އަންނަނީ ތައްޔާރުވަމުންނެވެ.\nMi aharu emme kamudhiya Dhivehi filmakee koba?\nމި ފާހަގަކުރި ފިލްމުތަކުގެ އިތުރަށް ވެސް މި އަހަރު އިތުރު ފިލްމުތަކެއް ސިނަމާ އަށް އައުމަކީ ހަމަ ވެދާނެ ގޮތެކެވެ. ދެން ބަލަންވީ ފެށުނު އާ އަހަރަކާ އެކު ކިތައް ފިލްމު އިއުލާން ކުރާނެތޯ އެވެ؟ ޔަގީނުން ވެސް ޕްރޮޑިއުސަރުންނާއި ޑައިރެކްޓަރުން ގިނަ ޕްލޭންތަކެއް ހުންނާނެ އެވެ.\nއިތުރު ލިޔުންތައް މޫމިން ފުއާދު ފާތިމަތު ނަހުލާ އަލީ ސީޒަން ދިވެހި ފިލްމް އިންޑަސްޓްރީ ނިއުމާ މުހައްމަދު ޑައިރެކްޓަރު އަހުމަދު ނިމާލް ޑައިރެކްޓަރު ހާމިދު އަލީ ރަވީ ފާރޫގު ޔޫސުފު ޝަފީއު (ޔޫއްޕެ) ޑާކް ރެއިން އެންޓަޓެއިންމެންޓް ޑައިރެކްޓަރު އަލީ ޝިފާއު މޮގާ އެކްޓްރެސް މަރިޔަމް އައްޒަ


އިތުރު 947 މީހުން ވެކްސިން ފުރިހަމަކޮށްފި އިތުރު 947 މީހުން ވެކްސިން ފުރިހަމަކޮށްފި\nއިތުރު 947 މީހުން ވެކްސިން ފުރިހަމަކޮށްފި\nރާއްޖޭގައި ކޯވިޑް-19ގެ ވެކްސިންގެ2ވަނަ ޑޯޒް އިތުރު 947 މީހަކު ފުރިހަމަކޮށްފިއެވެ. މިއާއެކު ކޯވިޑް ވެކްސިންގެ2ޑޯޒް ފުރިހަމަކުރި މީހުންގެ ޢަދަދު މިހާރު ވަނީ 177969 އަށް އަރާފައެވެ.\nހެލްތު ޕްރޮޓެކްޝަން އެޖެންސީ (އެޗް.ޕީ.އޭ)ގެ ތަފާސް ހިސާބުތައް ދައްކާގޮތުން ކޯވިޑުން ދިފާޢުވުމަށް ވެކްސިންގެ2ވަނަ ޑޯޒް ޖެހި 947 މީހުންގެ ތެރޭގައި ހިމެނެނީ މާލޭ ސަރަޙައްދުން ވެކްސިން ޖެހި 264 މީހަކާއި، އަތޮޅުތަކުން ވެކްސިން ޖެހި 683 މީހުންނެވެ. މިއާއެކު ރާއްޖޭގައި ވެކްސިން ފުރިހަމަ ކުރި މީހުންގެ ޖުމްލަ ޢަދަދު މިވަނީ 177،969 އަށް އަރާފައެވެ.\nވޭތުވެދިޔަ 24 ގަޑިއިރު ތެރޭގައި ރާއްޖެއިން ކޯވިޑް ވެކްސިންގެ ފުރަތަމަ ޑޯޒް 227 މީހަކު ވަނީ ޖަހާފައެވެ. އޭގެ ތެރޭގައި މާލެއިން ފުރަތަމަ ޑޯޒް ޖެހި 81 މީހަކާއި، އަތޮޅުތަކުން ވެކްސިން ޖެހި 146 މީހަކު ހިމެނެއެވެ. ރާއްޖެއިން ވެކްސިންގެ ފުރަތަމަ ޑޯޒް ޖެހި މީހުންގެ ޖުމުލަ ޢަދަދު މިހާރު ވަނީ 313،865 އަށް އަރާފައެވެ.


"Dhaulathuge dhe baaru dhemedhugai hingaa hamanujehun Majlis ah hallu kurevidhaane"\n"ދައުލަތުގެ ދެ ބާރުގެ މެދުގައި ހިނގާ ހަމަނުޖެހުން މަޖިލީހަށް ހައްލު ކުރެވިދާނެ"\n0 June 18th, 2019 - 4:29 PM\nދައުލަތުގެ ދެ ބާރުގެ މެދުގައި ހިނގާ ހަމަނުޖެހުން މަޖިލީހަށް ހައްލު ކުރެވިދާނެކަމަށް މަހިބަދޫ ދާއިރާގެ މެންބަރު އަޙްމަދު ޠާރިޤް (ޓޮމް) ވިދާޅުވެއްޖެއެވެ.\nރައްޔިތުންގެ މަޖިލީހުގައި މިއަދު ބަހުސް ކުރައްވަމުން ޓޮމް ވިދާޅުވީ، ގާނޫނު އަސާސީ އިސްލާހުކޮށްގެން ވިއަސް ފަނޑިޔާރުގެ އިސްލާހު ކުރުމުގެ މަސައްކަތް އެމްޑީޕީއަށް، ކުރެވިދާނެކަމަށެވެ. ނަމަވެސް އެމްޑީޕީން ވެސް އަމަލުކުރަންވާނީ ގައުމުގެ ހަމަޖެހުން ނުގެއްލޭފަދަ ގޮތަކަށްކަމަށް އެނާ ވިދާޅުވިއެވެ.\nޖުޑީޝަރީ އިސްލާހު ކުރަންޖެހޭނެކަމަށް ބުނެ ޓޮމް ވާހަކަ ދެއްކެވިއިރު އޭނާއަކީ އެންމެ ބޮޑު އިދިކޮޅު ޕާޓީ ޕީޕީއެމްގެ ޕާލިމެންޓަރީ ގުރޫޕު މެމްބަަރެކެވެ.\n"އެމްޑީޕީގެ ސުޕަ މެޖޯރިޓީ އޮތުމާއެކު ވަރަށް ރީތިކޮށް ފަނޑިޔާރުގެ އިސްލާހުކުރުމުގެ މަސައްކަތަތް އެމްޑީޕީއަށް ކުރެވެން އެބައޮތް. އެގޮތަށް ގެންގޮސްފިނަމަ ޤައުމު ހަލަބޮލި ނުވެ ދެ މުއައްސަސާ ދެމެދު ހަނގުރާމަ ނުކޮށް ރައީސް އިބްރާހީމް މުޙައްމަދު ޞާލިޙާ އެމްޑީޕީން ގެންނަން ބޭނުންވާ އިޞްލާޙު ގެނެވޭނެ." މަހިބަދޫ ދާއިރާގެ މެންބަރު އަޙްމަދު ޠާރިޤް ވިދާޅުވިއެވެ.\nޖުޑީޝަލް ސާވިސް ކޮމިޝަން، ޖޭއެސްސީން ސަސްޕެންޑުކުރި ފަނޑިޔާރު އަބްދުﷲ ދީދީގެ ދިފާއުގައި ސުޕްރީމް ކޯޓުން ކުރި އަމުރު ރައްޔިތުންގެ މަޖިލީހުން މިިއަދު ވަނީ ބަތިލުކޮށްފައެވެ.\nއެ އަމރު ބާތިލުވެފައިވަނީ ޖުޑީޝަރީ ކޮމެޓީންް އެ މައްސަލާގައި އެކުލަވާލި ރިޕޯޓު މިއަދު ރައްޔިތުންގެ މަޖިލީހުން ފާސް ކުރުމުންނެވެ. މަޖިލީހުން މިއަދު މި ރިޕޯޓު ފާސް ކޮށްފައިވަނީ ބޮޑު އަގުލަބިއްޔަތަކުންނެވެ.\nރިޕޯޓު ފާސް ކުރުމަށް ވޯޓު ދިނީ ހާޒިރުވެ ތިބި 72 މެމްބަރުންގެ ޔެތެއިން 64 މެމްބަރުންގެ ވޯޓު ދެއްވައިގެންނެވެ.\nމި ރިޕޯޓަކީ އެ ކޮމެޓީން މިމަހު 13 ވަނަ ދުވަހު ޖުޑީޝަލް ސާވިސް ކޮމިޝަން، ޖޭއެސްސީ ގެ މެމްބަރުން އެ ކޮމެޓީއަށް ހާޒިކޮށް، އެކުލަވާލި ރިޕޯޓެކެވެ.


COVID-19 ge therey 61 percent geybiseege kuli kudakuri | Mihaaru\nމާލޭގައި މީހުން ދިރިއުޅޭ ގެއެއް-- ފޮޓޯ: މިހާރު\nކޮވިޑް-19ގެ ތެރޭ 61 ޕަސެންޓް ގޭބީސީގެ ކުލި ކުޑަކުރި\n29 ޖޫން 2020 - 23:58 10 comments\nކޮވިޑް-19 ގެ ސަބަބުން ކުރިމަތި ދަތިކަމުގެ ތެރޭގައި މާލޭގެ 61 ޕަސެންޓް ގޭބީސީގެ ކުލި ކުޑަ ކޮށްފައިވާ ކަމަށް ސީޑީއީ ކޮންސަލްޓެންސީގެ ސާވޭއަކުން ދައްކައިފި އެވެ.\n"ހައުސިން ސަސްޓެއިނަބިލިޓީ އިން މާލެ ޕޯސްޓް ކޮވިޑް-19" ގެ ނަމުގައި ބޭއްވި ވެބިނާގައި ކޮންސަލްޓެސީ ފާމެއް ކަމަށްވާ ސީޑީއީ ކޮންސަލްޓެންސީން ވަނީ ކޮވިޑް-19 އާ ގުޅޭ ގޮތުން ކޮށްފައިވާ ސާވޭގެ ނަތީޖާތައް ހާމަކޮށްފަ އެވެ. މި ސާވޭގައި މާލޭގެ 295 ގޭބީސީއަކުން ބައިވެރިވެފައިވެ އެވެ.\nސާވޭ އިން އެނގުނު ގޮތުގައި، ކޮވިޑް-19 ގެ ތެރޭ އެވްރެޖުކޮށް ކުލި ކުޑަކޮށްފައިވަނީ 18 ޕަސެންޓަށް ތިން މަސް ދުވަހުގެ މުއްދަތަށެވެ. އަދި ގިނަ ގޭބީސީތަކަކަށް ކުލި ދެއްކުމުގައި ލުއިތަކެއް ދީފައިވާ ކަމަށް ވެސް ބުނެފައިވެ އެވެ.\nސާވޭގައި ބައިވެރިވި 85 ޕަސެންޓް މީހުންގެ އާމްދަނީ އަށް ކޮވިޑް-19 ގެ ސަބަބުން އަސަރުކޮށްފައިވާ އިރު ގޭބީސީތަކުގެ 78 ޕަސެންޓް އާމްދަނީ އަށް ވަނީ އަސަރުކޮށްފަ އެވެ.\nވެބިނާގައި ބައިވެރިވެ ވަޑައިގެންނެވި ދަމާސްގެ ވެރިޔާ އަބްދުﷲ ސޯލިހު (ދަމާސް ސޯލިހު) މިކަމާ ގުޅޭ ގޮތުން ވިދާޅުވީ، ކޮވިޑް-19 ގެ ތެރޭ ކުލި ކުޑަކޮށްދިނީ ކުއްޔަށް އުޅޭ މީހުން އެ ތަންތަން ދޫކޮށް ދާނެތީ ނޫން ކަމަށާއި ކުއްޔަށް ދޭ މީހުންނަށް އާމްދަނީ ލިބޭނެ އިތުރު ގޮތްތައް ހުރުމުން ކަމަށެވެ.\n"މިސާލަކަށް އެ ބޭފުޅުންގެ ލޯނުތައް ވެސް އަދާކުރެވިފައި ހުރީ. އެ ބޭފުޅުންގެ އެ ކެޕޭސިޓީ ހުރީމަ އެގޮތަށް ދެއްވީ. ރެންޓް ރިޑަކްޝަން ނުދެއްވުނު ބޭފުޅުންނަކީ ބޭންކް ކޮމިޓްމެންޓްތަކާއި ލޯނުތައް އަދާ ނުކުރެވި ހުރި މީހުން،" އޭނާ ވިދާޅުވި އެވެ.\nބައެއް މީހުންނަކީ ކުލިން ލިބޭ އާމްދަނީއަކުން އުޅޭ މީހުން ކަމަށާއި އެފަދަ މީހުންނަށް މިހާލަތުގައި ކުލި ކުޑަކުރުމަށް ދަތިވި ކަމަށް އޭނާ ވިދާޅުވި އެވެ. ސޯލިހު ވިދާޅުވި، ކުރިއަށް އޮތް ދުވަސްތަކުގައި ވާނެ ގޮތް ނޭނގޭތީ، ކުލި ކުޑަ ކޮށްދިނުމުގައި ބެލީ ތިން މަހުން ތިން މަހުން ބަދަލުތައް ގެންނަން ކަމަށެވެ. އެގޮތުން ކުލި ކުޑަކޮށްދިން ގިނަ ބަޔަކު މިހާރު ޑިސެމްބަރު މަހާ ހަމަ އަށް ކުލި ކުޑަކޮށްދީފައިވާ ކަމަށް އޭނާ ވިދާޅުވި އެވެ.\nއެޗްޑީސީގެ މެނޭޖިން ޑިރެކްޓަރު ސުހެއިލް އަހްމަދު މިކަމާ ގުޅޭ ގޮތުން ވިދާޅުވީ، އެޗްޑީސީގެ ހިންގުމުގެ ހަރަދުތައް ކުރަނީ ހުޅުމާލޭގައި ހުންނަ އެޕާޓްމެންޓަކާއި އިމާރާތްތަކުން ލިބޭ ކުލީގެ އާމްދަނީން ކަމަށެވެ. ނަމަވެސް މިހާލަތުގައި އާންމުންނަށް ލުއި ދިނުމުގެ ގޮތުން މެއި އަދި އޭޕްރީލް މަހުގެ ކުލީގެ 30 ޕަސެންޓް ފަސްކޮށްދިނުމަށް އެޗްޑީސީން ނިންމާފައިވެ އެވެ. އެޗްޑީސީން ގިނަ އަދަދެއްގެ ލޯނުތައް ބޭރުގެ ބޭންކްތަކުން ނަގާފައި ވުމުން، ފައިސާ އަނބުރާ ދެއްކުމުގައި ލުއިތަކެއް ނުލިބޭ ކަމަށް އޭނާ ވިދާޅުވި އެވެ. ނަމަވެސް ބޭންކްތަކާ ވަކިވަކިން ވާހަކަދައްކައިގެން ލުއި ގޮތްތަކެއް ހޯދުމަށް މަސައްކަތް ކުރިކަން އޭނާ ފާހަގަކުރެއްވި އެވެ.\n"ބޭންކްތަކަށް ރިކުއެސްޓް ކޮށްގެން އަދިވެސް ލުޔެއް ލިބޭ ކަހަލަ ގޮތެއް ނުވޭ. އެކަމަކު ޖޫން މަހާއި ޖުލައި މަހު ވެސް 30 ޕަސެންޓް ޑިފާކޮށްފައި އިންނާނީ. އަނެއްކާ ވެސް ޖުލައި މަހު ލުއި ދިނުމާ މެދު ގޮތެއް ނިންމާނީ،" އޭނާ ވިދާޅުވި އެވެ.\nއިތުރު ލިޔުންތައް މާލެ ބޯހިޔާވަހިކަން އެޗްޑީސީ ސުހައިލް އަހުމަދު އެމްޑީ، (އެޗްޑީސީ)


އަހަރެން ހުއްޓައިލީ އަޑު ކެހެމުންދާހެން ހީވުމުންނެވެ. މޭޒުމަތީގައި ހުރި ފެންފުޅި ނަގައި އަހަރެންގެ ތަށްޓަށް ފެން އަޅައިދިނީ ރައްޔާއެވެ. ފެންތަށްޓަށް ބަލައިލަމުން ފެންކޯވަރެއް ބޮއެލީމެވެ. ބަދަލުގައި ރައްޔާ އިނީ އަހަރެންގެ މޫނަށް ބަލާށެވެ. އަހަރެންގެ އެއްވެސް ސުވާލަކަށް ޖަވާބެއް ނުދެއެވެ. އޭނާގެ ދެ ލޮލަށް އަހަންނަށް ބަލައިލެވުނެވެ. ހަތަރު ކަޅި ހަމަވުމާއެކު އަހަރެންގެ ލޮލަށް ގިނަވެފައިވާ ކަރުނަތައް އޮހިގަތެވެ. ކޯތާފަތް ހުރަސްކޮށް ތުނބުޅީގެ ތެރެއަށް ކަރުނަތައް ފޭދެމުން ދިޔައެވެ. އަހަންނަށް އެތެރެއަށް ނޭފަތް ދަމައިލެވުނެވެ. ރައްޔާގެ ދެލޮލަށް ވެސް ކަރުނަތައް ގިނަވަމުން ދިޔަ މަންޒަރު އަހަންނަށް ފެނުނެވެ.\n"ރައްޔާ ޕްލީޒް ބުނެބަލަ. ވާހަކަދައްކަބަލަ، އަހަރެން ދޫކޮށްލައިފައި ރައްޔާ ދިޔައީ ކޮންތާކަށްތަ؟ މި ފާއިތުވެ ދިޔަ ފަސް އަހަރު އަހަރެން އެކަނި ކޮށްލައިފަ ރައްޔާ ދިޔައީ ކޮން މަޖުބޫރެއް އޮވެގެންތަ؟ ދުނިޔޭގައި ހުރިކަން ނުވަތަ ނޫންކަން ވެސް އަހަންނަށް އަންގައިނުލައި ރައްޔާ ތި އުޅުނީ ކީއްވެތަ؟ ބުނެބަލަ، އަހަރެންގެ މި ސުވާލުތަކަށް ޖަވާބުދީބަލަ؟" އަހަރެން އާދޭހުގެ ރާގުގައި ރައްޔާއަށް ސުވާލު ކުރަމުން ދިޔައީމެވެ.\nނަމަވެސް އެއްވެސް ސުވާލަކަށް ރައްޔާ ޖަވާބެއް ނުދެއެވެ. އޭނާ ބަލަހައްޓައިގެން އިނީއެވެ. ގަދަކަމުން ކަހަލަ ގޮތަކަށް ހިންދިރުވާލަ ދިރުވާލައެވެ. ދެތިން ފަހަރަކު އޭނާގެ ލޮލުގައި އިނގިލި ޖައްސާލިއެވެ. ލޮލަށް ގިނަވެފައިވާ ކަރުނަތަ ހިފަހައްޓައިލަމުންނެވެ. އަހަންނަށް ވެސް ހިންދިރުވާލެވުނެވެ.\n"އަހަރެން ނުބުނާނަމޭ ރައްޔާ އަހަންނަށް ބޭވަފާތެރިވީއެކޭ. އަހަރެން ނުބުނާނަމޭ ރައްޔާ އަހަންނަށް އޮޅުވާލީއެކޭ. އަހަރެންގެ އޮތީ ހަމަ އެންމެ ސުވާލެއް. ހަމަ އެންމެ ސުވާލެއް، "ފުން ނޭވާއެއް ދޫކޮށްލަމުން އަހަންނަށް ބުނެލެވުނެވެ. "ރައްޔާ އަހަންނާ ވަކިވެ ފިލައިގެން ތިޔަ އުޅެނީ ކޮން މަޖުބޫރެއް އޮވެގެން؟ މި ސުވާލަށް ޖަވާބުދިނުމުން އިތުރު އެއްވެސް ސުވާލެއް، އެއްވެސް ވާހަކައެއް ނުދައްކާނަން."\n"މަންމީ ގުރޭންޑްމާ ގުޅައިބަ." އަހަރުމެންގެ ދެމެދުގައި އޮތް ހިމޭންކަން ފޫ އަޅުވާލީ ރައްޔާގެ ދަރިފުޅުގެ ނިޔަނެތި އަޑުންނެވެ.\nއޭނާ ފޯނު ގެނެސް ރައްޔާއަށް ދިއްކޮށްލިއެވެ. ރައްޔާ ލުއި ގޮތަކަށް ހިނިތުންވެލަމުން އެ ކުއްޖާގެ ކޮލުގައި ހިފައިލިއެވެ. ގޮނޑިންތެދުވެ އަހަންނާ ދިމާ ބަލައި ވެސް ނުލައި ހިނގައިގަތެވެ. އަހަންނަށް ވެސް ކޮޅަށް ތެދުވެވުނެވެ. ހިތުގައި އުފެދެމުން ދިޔަ ސުވާލުތަކާއެކު ޝަކުވާގެ އޮއިވަރެއް ސިކުނޑިއަށް ގިނަވުމުންނެވެ.\n"ކޮއްކޯ މަޑުކޮށްލަބަލަ." އަވަސް ފިޔަވަޅުތަކެއް އަޅަމުން ގޮސް އަހަރެން ތިރިވެލީ ރައްޔާގެ ދަރިފުޅާ ދިމާއަށެވެ.\nރައްޔާއަށް ލިބުނު ކުއްލި ސިހުމާއެކު އޭނާއާއި ދަރިފުޅު ހުއްޓުނެވެ.\n"ކޮން ނަމެއްތަ ކޮއްކޮއަށް ކިޔަނީ؟" ކުރަކި ވެފައިވާ އަޑަކުން އަހަންނަށް އަހައިލެވުނެވެ.\n"ކޮއްކޮގެ އަސްލު ނަމަކީ މަރިޔަމް ރަމްސާ. ލޯބިވާ ކުދިން ކިޔާނީ ރަމް. މަންމީ ކިޔާނީ ދޫނިގަނޑު." ހިނިތުންވެލަމުން ރަމްސާ ބުނެލިއެވެ.\n"އެހެންތަ؟ އަންކަލް ވެސް ކިޔަންވީ ދޫނިގަނޑު ތަ؟" ރަމްސާއާ ދިމާއަށް ތިރިވެލަމުން އޭނާގެ ލޯބިލޯބި ކޮލުގައި ހިފައިލީމެވެ.\n"އަންކަލް ބޭނުންގޮތެއް ދޯ މަންމީ."\n"އަންކަލް ވެސް ކިޔާނީ ދޫނިގަނޑު،" އަހަރެން ބޭނުވާ ދިމާއަށް ރަމްސާގެ ވާހަކަ ބައްޓަންކުރާން ބޭނުންވިއެވެ. "ކޮއްކޮ ބޭނުންވަނީ ކޮން އެއްޗެއް؟"\n"އައިސްކުރީމް އޯ މެގްނަމް." ރަމްސާ ބަލައިލީ ރައްޔާގެ މޫނަށެވެ.\nރައްޔާ ދެތުންފަތަށް ބާރުކޮށްލަމުން ދެފަރާތަށް ބޯހޫރައިލިއެވެ.\n"މަންމި ހުއްދަ ނެތިއްޔާ ރަމްއަށް އެއްވެސް އެއްޗެއް ނުލިބޭނެ." ރަމްސާ މާޔޫސްކަމާއެކު ބުނެލިއެވެ.\n"ކޮއްކޮގެ މަންމިއަށް ކިޔަނީ ކޮން ނަމެއްތަ؟" އަހަރެން ބަލައިލީ ރައްޔާގެ މޫނަށެވެ.\n"އާމިނަތު ރަމްސާ. އެކަމަކު ކޮއްކޮ ކިޔަނީ މަންމި." ރަމްސާ ހިނިތުންވެލިއެވެ.\n"ކޮއްކޮއަށް ވެސް ރަމްސާ، މަންމިއަށް ވެސް ރަމްސާ؟" އަހަންނަށް ސުވާލުކޮށްލަމުން ބަލައިލެވުނީ ރައްޔާގެ މޫނަށެވެ.\n"ދެކުދިން ނަން ވެސް ކިޔަނީ އެއް ނަމެއްދޯ މަންމީ. އެކަމަކު މީ މަންމިގެ ދޫނި، އެއީ ކޮއްކިގެ މަންމި،" ރަމްސާ އަތުން އިޝާރާތްކޮށްލަމުން ބުނެލިއެވެ. "އަންކަލްއަށް ކިޔަނީ ކޮން ނަމެއްތަ؟"\n"ބޭބެއަށް ކިޔަނީ ނިޝާން." އަހަރެން ރައްޔާގެ މޫނަށް ބަލައިގެން ހުރެ ބުނެލީމެވެ.\n"ކޮބާ ކޮއްކޮގެ ބައްޕި؟"\n"ރަށުގަވީ؟ ކޮއްކޮ އިންޑިޔާއިން އައީ އެހެންވީމަ. ކޮއްކިއަށް އަދި ބައްޕި ނުވެސް ފެނޭ. ބައްޕި ހުންނަ ގޮތެއް ވެސް ނޭނގޭ. މަންމި ބުނީ އަދި ބައްޕި ފެންނާނޭ. އެކަމަކު ކޮއްކިގެ ކުލާސް ކުދިން ބުނީ ބައްޕި ނުފެންނަނީ މަރުވީމައޭ. އެހެންވާނެތަ؟" ރަމްސާ ފެންކަޅިވިއެވެ.\nއަހަރެން ވެސް ހިތުގައި ޖެހުނެވެ. ރަމްސާގެ ދެލޯ ފޮހޮލަމުން އަހަރެން ތެދުވެ ހިންދެމިލީމެވެ. އޭނާގެ އަތުގައި ހިފައިގެން ކައުންޓަރު ކައިރިއަށް ގޮސް މެގުނަމެއް ދިނުމަށް އެދުނީމެވެ. ރަމްސާ ބަލައިލީ ރައްޔާގެ މޫނަށެވެ. އޭނާ ހިންދިރުވާލިއެވެ.\n"ހިނގާ ބޭރަށް މެގުނަމް ބޯން ދޯ." އަހަރެން ހިނގައިގަތީ ރަމްސާގެ އަތުގައި ހިފައިގެންނެވެ.\nރައްޔާ ވެސް އަހަރެންގެ ފަހަތުން ހިނގައިގަތެވެ.\n"ދޫނި ގޮނޑީގައި އިށީނދޭ. މަންމި މިތާ މަޑުކޮށްލާނަން." ރައްޔާ އިޝާރާތްކޮށްލީ ބަގީޗާ ތެރޭގައި ހުރި ގޮނޑިއަކަށެވެ.\nރައްޔާގެ ވޮލެޓު ނެގިއެވެ. އައިޑީ ކާޑު ނަގައި އަހަންނަށް ދިއްކޮލިއެވެ. އަހަންނަށް ބަލައިލެވުނީ ރައްޔާގެ މޫނަށެވެ. އޭނާ ނިތުން އިޝާރާތްކޮށްލީ އެއަށެވެ. އައިޑީ ކާޑުގައިވާ ނަމާއި އެޑްރެސް އަހަންނަށް ކިޔައިލެވުނެވެ. އެއީ ރައްޔާއެއް ނޫނެވެ. ރަމްސާއެވެ. ނަމަވެސް އެއީ ރައްޔާގެ އެޑުރެހެވެ. އަހަންނަށް ސުވާލުގެ ނަޒަރުން ބަލައިލެވުނީ ރަމްސާގެ މޫނަށެވެ.\n"އުއްމީދުކުރަން ހުރިހާ ހަގީގަތެއް ސާފުވެއްޖެ ކަމަށް،" ރަމްސާ ކުރިއަށް ޖެހިލަމުން ބުނެލިއެވެ. "ރައްޔާއަކީ އަހަރެންގެ ދޮންތަ، އަހަރުމެންމީ އެއް ނިބޫ ދެމީހުން. ހުރިހާ ދުވަހު އަހަރެން އުޅުނީ ރާއްޖެއިން ބޭރުގައި، އިންޑިޔާގައި."\n"ދެން ކޮބާ ރައްޔާ؟" އަހަންނަށް ކެތެއް ނުވެވުނެވެ.\n"ނިޝާން އޮފީސް ދަތުރެއްގައި ރާއްޖެތެރެއަށް ގޮސް ހުއްޓާ ދޮންތަ ވަރަށް ބޮޑަށް ބަލިވި. އެކަން ނިޝާނަށް ނާންގާ ޓެސްޓުތައް ހެދީ. ދޮންތައަކީ ޑޮކުޓަރުން އިންޒާރުދީފަ ހުރި މީހެއް." ރަމްސާގެ އަޑު ކުރަކިވަމުން ދިޔައެވެ.\n"ކޮން ޓެސްޓެއް؟ ކޮން އިންޒާރެއް؟" އަހަންނަށް ކެތެއް ނުކުރެވުނެވެ.\n"މާބަނޑުވެއްޖެ ނަމަ ފުރާނައަށް ނުރައްކާވެދާނެ ކަމުގެ." ރަމްސާ އަޑު ބެދުނެވެ.\n"މާނައަކީ ބަލިވީ، މާބަނޑުވުމުންނޭތަ؟" އަހަންނަށް ރޮވޭގޮތްވިއެވެ.\n"އާނ! ދޮންތަ ބޭނުންވީ މިކަން ސިއްރުކުރާން. ނިޝާނަށް އެއްވެސް އެއްޗެއް ނާންގާ މިކަން ފޮރުވާން. އެހެންވެ އޭނާ ފުރައިގެން އަހަރުމެން ގާތަށް އައީ،" ރަމްސާ ގިސްލަމުން ގިސްލަމުން ކިޔައިދިނެވެ. "އަހަރެން ބުނިން އެއީ ގޯހެކޭ ވެސް. އެގޮތަށް ކަންތައް ކުރީމަ ނިޝާނަށް ކުރާނެ އަސަރާމެދު ވިސްނަންވާނޭ ވެސް. އެކަމަކު ދޮންތަ ބޭނުންވީ ނިޝާނަށް އެއްވެސް ކަމެއް ނާންގަން. ސިއްރުކުރާން. އޭނާ މާލެ އައީ ވެސް އަހަރުމެންނާ ސިއްރުން. ކާވެންޏަށް ބައްޕަ އެއްބަސްވީ ވެސް އެނޫން ގޮތެއް ނެތުނީމަ. މި ދުވަސް އަންނާނެކަން އެނގޭތީ. އެކަމަކު މިއިން އެއްވެސް ކަމެއް ނިޝާނަށް ނޭނގޭނެކަން ވެސް އަހަންނަށް އެނގޭ."\n"މާނައަކީ؟" އަހަންނަށް ސާފު ނުވުމުން އަހައިލެވުނެވެ.\n"ދޮންތަ ބޭނުންވަނީ އޭނާ ދުނިޔޭގައި އުޅުނު ކަމުގެ ނިޝާނެއް. އޭނާ މަރުވެ ދިޔުމުގެ ކުރިން ދަރިއަކުން އުފަން ކުރާން." ރަމްސާ އަހަންނާ ދިމާއަށް އެނބުރުނެވެ.\n"މާތްކަލާކޯ، ކޮންފަދަ އިމްތިހާނެއް؟ ކޮންފަދަ މަތިވެރި ގުރުބާނެއް؟" އަހަންނަށް ތަކުރާރުކޮށްލެވުނެވެ.\n"ނިޝާން ޕްލީޒް، ދޮންތައަށް މައާފުދީ. އެފަކީރު ވަރަށް ހާލުގައި، ވަރަށް ވޭނުގައި އުޅުނު. ނިޝާންގެ ހަނދާންތަކާއެކު އެތައް ދުވަހެއް ވަންދެން ކެތްތެރިވި، ހޮސްޕިޓަލުގައި އެޑްމިޓްވެ އޮވެ ވަރަށް ހާލުގައި އުޅުނު ފަހުން ދަރިއަކު އުފަންވީ. މިހުރިހާ ކަމެއް، މިހުރިހާ މަންޒަރެއް ފެނުނު މީހަކީ އަހަރެން. ދޮންތައަށް ބަދުބަހެއް، ނިކަމެތި ލަފުޒެއް ބުނާއަޑު އިވެން އަހަރެން ހިތަށް ކެތެއް ނުކުރެވޭނެ. ޕްލީޒް ދޮންތައަށް މައާފުދީ." ރަމްސާ ގިސްލެވެން ފެށުނެވެ.\nއަހަންނަށް ބޭއިހުތިޔާރުގައި އޭނާގެ ކޮނޑުގައި ހިފައިލެވުނެވެ. އަހަރެންގެ މޭގެ ތެރޭގައި ރަމްސާ ލައްކޮށްލެވުނެވެ. ރަމްސާ ވެސް އަހަރެންގެ މޭގެ ތެރެއަށް ބޮނޑިވެލިއެވެ.\n"ރައްޔާ ނެތް ދުނިޔެއެއްގައި އަހަރެން ބޭނުންވަނީ ރަމްސާ. އަހަރެންގެ ދަރިފުޅަށް މަންމައެއްގެ ލޯބިދިން މީހާ. އަހަރެންގެ އަންހެނުން ކުރި ހަނގުރާމައިގައި މަދަދުވެރިވި މީހާ. ދޮންތައަށް ޓަކައި އާއެކޭ ބުނޭ. ދޮންތަގެ ދަރިފުޅުގެ ހައްގުގައި އާއެކޭ ބުނޭ." އަހަރެން ލޮލުން ކަރުނަތައް އޮހިގަތެވެ.\nރަމްސާ ވެސް އަހަރެން މޭގައި ބޮނޑިވެގެން އޮވެ ރޮމުން ގިސްލަމުން ދިޔައެވެ. ތުއްތު ތުއްތު ރަމްސާ އަހަރެންގެ ފައިގައި ހިފައިލިއެވެ. އަހަންނަށް ބަލައިލެވުނީ އެ މޫނަށެވެ. އެއީ ސީދާ އަހަރެންގެ ދެ ލޮލެވެ. ރައްޔާގެ ދެ ތުންފަތެވެ. އަހަންނަށް ބޭއިހުތިޔާރުގައި ތިރިވެ ރަމްސާގެ މޫނަށް ބޮސްދެވުނެވެ.\nއެންމެ ފުރަތަމަ އެ މޫނު ފެނުމުން ވެސް އަހަރެން ވިންދުތަކުން އެ ބުނެދިން ވާހަކައަކީ އެއީއެވެ. އަހަރެންގެ ސިކުނޑި ކިޔައިދިން ފަސާނާއަކީ އެއީއެވެ. އަހަންނަށް އެކަން ތަރުޖަމާކުރަން ނޭނގުނީއެވެ.\n"ދަރިފުޅާ މީ ދަރިފުޅުގެ ބައްޕައޭ. ދަރިފުޅުގެ ބައްޕައޭ." ރަމްސާގެ މޫނުގައި ބޮސްދެމުން އޭނާގެ ބުރަކަށީގައި ފިރުމަމުން އަހަންނަށް ބުނެވުނެވެ.\nއިރުކޮޅެއް ފަހުން އަހަރެން ތެދުވެ ރަމްސާގެ މޫނަށް ބަލައިލީމެވެ. ފެންކަޅިވެފައިވާ ދެ ލޮލުން އަހަންނާ ދިމާ ބަލައިލިއެވެ. އަހަރެން މަޑުމަޑުން ރަމްސާގެ ދަތްދޮޅީގައި ހިފައި ހިއްލައިލީމެވެ.\n"ކޮބާ ޖަވާބަކީ؟" ކުރަކިވެފައިވާ އަޑަކުން އަހަރެން ބުނެލީމެވެ.\n"ލޯބީގެ ނަމަކީ.." ރަމްސާ ކިޔައިލީ ރައްޔާގެ ޖުމުލައެކެވެ.\n"ކޮފީ." އަހަރެން ޖުމުލަ ފުރިހަމަކޮށްލީމެވެ.\nއަހަރުމެން ދެމީހުންނަށް ވެސް އެއްބަސްވެވުނު އެއްކަމެއް އޮތެވެ. އަހަރުމެންގެ ދިރިއުޅުމުގެ ބިންގަލެއްގެ ގޮތުގައި ރައްޔާގެ ހަނދާންތައް ހެދުމެވެ. ރައްޔާގެ އަސަރުތައް އަހަރުމެންގެ ދިރިއުޅުމުން ކުލަ ކުރާށެވެ. އެހެންވެ އަހަރުމެންގެ ލޯބީގެ ނިޝާނަކަށް ހެދީ ރައްޔާގެ ހޮވުންތަކެވެ. އޭނާގެ ރަހަތަކެވެ. އެއީ ލޯބީގެ ކޮފީއެވެ. މިއީ ވެސް ހަމަ އެ ކޮފީއެވެ. ލޯބީގެ ނަމަކީ ކޮފީއެވެ. (ނިމުނީ)


Taxi agu kandaelhumuge forum: Geyge kuli, Current bill, Fen bill!\nބުރިޖު މަތިން ޓެކްސީ އެއް ދަތުރު ކުރަނީ.-- ފޮޓޯ: ސަން\n9 ޖެނުއަރީ 2019 10 ކޮމެންޓް\nޓެކްސީ އަގު ކަނޑައެޅުމުގެ ފޯރަމް: ގޭގެ ކުލި، ކަރަންޓް ބިލް، ފެން ބިލް!\nއަޅުގަނޑަކީ މާލެ އަށް އުފަން، މާލޭ ރައްޔިތެއް ނޫނެވެ. މާލޭގައި ދިރި އުޅޭ ގިނަ މީހުންނެކޭ އެއްގޮތަށް، ބޮޑު ކުލީގައި ދިރިއުޅޭނެ ތަނެއް ހިފައިގެން އުޅޭ މީހެކެވެ. އަދި އެހެން އެންމެންނެކޭ އެއްގޮތަށް ކަރަންޓް ބިލާއި، ފެން ބިލު ވެސް ދައްކައިގެން ދިރިއުޅޭ މީހެކެވެ.\nއެކަމަކު އަޅުގަނޑަކީ ޓެކްސީ ޑްރައިވަރެއް ނޫނެވެ!\nމާލެ އާއި ހުޅުލެ، އަދި ހުޅުމާލެ އެއްގަމު މަގުން ގުޅާލުމާ އެކު ޓެކްސީ ދަތުރުތަކަށް އާ ދޮރެއް ހުޅުވިއްޖެ އެވެ. އެކަމަކު އެ ދަތުރު ތަކުގެ އަގުތަކާ މެދު އެއްވެސް ބަޔަކަށް އެއްބަސް ވެވުނު ކަމަކަށް އަދި ނުފެނެ އެވެ. ބުރިޖު ހުރަސްކޮށް ޓެކްސީ ތަކުން ކުރާ ދަތުރުތަކުގެ އަގު ސުމާރެއް ނެތި ބޮޑުވެގެން ގޮސްފައިވުމުން، އެ ކަމަށް އަގުތަކެއް ކަނޑައެޅުމުގެ މަޝްވަރާ އަށް ރޭ ބޭއްވި ފޯރަމުން އެކަން މި ވަނީ ވަރަށް ބޮޑަށް ސާފުވެގެން ގޮސްފަ އެވެ.\nމެޖޯރިޓީ ޓެކްސީ ޑްރައިވަރުން ބައިވެރިވެ، ޝުއޫރު ފާޅުކުރި ފޯރަމުން އެންމެ ބޮޑަށް އަޅުގަނޑަށް ފާހަގަވީ ގިނަ ޓެކްސީ ޑްރައިވަރުން އެ މީހުންގެ ފަރުދީ ޒިންމާ ނުނަގާ، ތަފާތު މިސާލުތައް ދައްކައިގެން، ބުރިޖު ދަތުރުތަކުގައި މިހާރު ނަގަމުން އަންނަ ބޮޑެތި އަގުތައް ދެމެހެއްޓުމަށް މަސައްކަތް ކުރި ތަނެވެ.\nއެކަން ހާމަވާ އެންމެ ބޮޑު މިސާލަކީ، މި ލިޔުމުގެ ފުރަތަމަ ޕެރެގްރާފުން އެ ދޭހަވާ ކަންތައްތަކެވެ؛ އެ ފޯރަމުގައި ވާހަކަ ދެއްކި ގިނަ ޑްރައިވަރުން، ބުރިޖު ހުރަސްކޮށް މިހާރު ކުރަމުން އަންނަ ދަތުރުތަކަށް ނަގާ އަގުތައް ދެމެހެއްޓުމަށް ދެއްކި އެންމެ ބޮޑު އުޒުރަކީ އެއީ އެވެ. ގޭގެ ކުއްޔާއި، ކަރަންޓް އަދި ފެން ބިލް ދައްކައިގެން ދިރިއުޅޭ ވާހަކަ އެވެ.\nފޯރަމުގައި ވާހަކަ ދެއްކި ގިނަ ޓެކްސީ ޑްރައިވަރުންގެ ވާހަކަތައް ބައްޓަން ކޮށްފައި ހުރި ގޮތުން ދޭހަވީ، އެ ހަރަދުތަކަކީ ޓެކްސީ ޑްރައިވަރުން އެކަނި ކުރަންޖެހޭ ހަރަދުތަކެއްގެ ގޮތުގަ އެވެ. ގިނަ ޓެކްސީ ޑްރައިވަރުން ވާހަކަ ދެއްކީ ފަރުދީ ޒިންމާ ނުނަގާ ކަމަށް، ކުރިން ބުނެފައި އެ ވަނީ މި ފަދަ ކަންކަމާ ހުރެ އެވެ.\nއެ ވާހަކަތައް ދޫކޮށްލުމަށް ފަހު، ތިރީގައި އެ ވާ ޓެކްސީ ޑްރައިވަރުގެ ވާހަކައިގެ ތެރެއަށް ނަޒަރު ހިންގާލާނަމެވެ.\n"އިންސްޓޯލްމަންޓަށް ނަގައިގެން ޓެކްސީ ކުރުރަނީ ނިސްބަތުން މަދު ބައެއް. ދެން އަމިއްލަ ޓެކްސީ ގެންގުޅޭނީ މީހުން ވެސް އުޅޭ. އެކަމަކު ގިނަ ޑްރައިވަރުންނަކީ އެހެން މީހެއްގެ އަތުން ކާރު ނަގައިގެން ޓެކްސީ ކުރާ މީހުން،" މާލޭގައި ޓެކްސީ ކުރުމުގައި 18 އަހަރަށް ވުރެ ގިނަ ދުވަސްވެފައިވާ ތަޖުރިބާކާރު ޑްރައިވަރަކު ނަން ނުޖަހާ ގޮތަށް ބުންޏެވެ.\nއެ ޓެކްސީ ޑްރައިވަރުގެ ވާހަކަ ހަނދާނުގައި ބެހެއްޓުމަށް ފަހު އަނެއްކާ ވެސް ފޯރަމުގައި ގިނަ ޑްރައިވަރުން ދެއްކި ވާހަކަތަކަށް ދަމާ ހިނގާށެވެ.\nކާރު މަރާމާތުގެ އަގު ބޮޑުވުމާއި، ސްޕެއާ ޕާޓްސްގެ އަގު ބޮޑުވުމުގެ ވާހަކަ އެވެ؛ ކައިރި ގައުމުތަކުގައި ޓެކްސީ ކުރާ އަގުތަކާ ރާއްޖޭގައި ޓެކްސީ ކުރާއިރު ނަގާ އަގުތަކާ އަޅާ ނުކިއޭނެ ކަމަށް ބުނެ، ޓެކްސީ ޑްރައިވަރުން އެންމެ ބޮޑަށް ފާހަގަ ކުރާ އެއް ޕޮއިންޓެވެ.\nއެ ފޯރަމުގައި ވާހަކަ ދެއްކި ގިނަ ޓެކްސީ ޑްރައިވަރުން ވެސް ވަނީ، ޓެކްސީ ކުރާ ގިނަ މީހުންނަކީ އެހެން މީހުން އަތުން ކާރު ނަގައިގެން ޓެކްސީ ކުރާ މީހުން ކަމަށް ބުނެފަ އެވެ. އެކަމަކު ޑްރައިވަރުން ނުދައްކާ، ހަނދާން ނައްތާލި ވަރަށް މުހިންމު ޕޮއިންޓެއް އެބައޮތެވެ.\nއެހެން މީހުންގެ އަތުން ނަގައިގެން ޓެކްސީ ކުރުމުގެ ވާހަކަ އެވެ؛ އާންމު ގޮތެއްގައި އެހެން ޓެކްސީ ކުރާއިރު، ކާރު ވެރިމީހާ އަށް ލިބޭނީ މަހަކު 6،000-7،500ރ. ގެ އާމްދަނީ އެކެވެ. އެއީ ދުވާލަކަށް ބަލާއިރު 200-250ރ. އެވެ. އެ އަށް ފަހު،ސެންޓަރުގެ ފީ އާއި އެ ދުވަހެއްގެ ޕެޓްރޯލް ހަރަދު ކެނޑުމުން ވެސް، ޓެކްސީ ޑްރައިވަރަށް، ކަރުގެ ވެރިމީހާ އަށް ލިބޭ ވަރަށް ވުރެ މާ ބޮޑު އާމްދަނީ އެއް ލިބެ އެވެ. މިކަމަށް ޓެކްސީ ޑްރައިވަރުން އިންކާރު ކުރާނެހެނެއް ހިޔެއް ނުވެ އެވެ.\nދެން މިއޮތީ ޑްރައިވަރުން "ހަނދާން ނައްތާލާ" ވާހަކަ އެވެ. ޓެކްސީ ކުރާއިރު އެ ކާރު މަރާމާތު ކުރަން ޖެހިއްޖެ ނަމަ އެ ޚަރަދުތައް ކުރަނީ ކާރު ވެރި މީހާ ކަމެވެ. އެއީ ޓެކްސީ ދުއްވާ ޑްރައިވަރުގެ އަތުން އެއްވެސް ޚަރަދެއް ހިނގާނެ ކަމެއް ނޫނެވެ. އެންމެ ކުޑަމިނުން ޓެކްސީގެ އަޑީތެޔޮ ބަދަލު ކުރަން ލާރި ދައްކަން ޖެހެނީ ވެސް ކާރުގެ ވެރިމީހާ އަށެވެ.\nޓެކްސީ ޑްރައިވަރުން މިހާރު އެ ބުނާ ގޮތަށް، ބުރިޖު ހުރަސްކޮށް ކުރާ ދަތުރުތަކަށް ބޮޑެތި އަގުތައް ނެގި ނަމަވެސް އެ ކަމުގެ ފައިދާ ލިބޭނީ ހަމައެކަނި އެ މީހުންނަށެވެ. ޓެކްސީ ކުރާ ކާރުގެ ވެރިމީހާ އަށް ލިބޭނީ ހަމަ ކުރިން ވެސް ލިބުނު ވަރެވެ. އަދި ކާރު މެއިންޓެނެންސާއި، ސްޕެއާ އަދި އަޑީތެލަކީ ވެސް ހަމަ ކުރިއެކޭ އެއްގޮތަށް ކާރު ވެރިމީހާގެ ބޮލުގައި އެޅިފައި އޮންނަ ޒިންމާއެކެވެ.\nއެ ފޯރަމުގައި ޓެކްސީ ކުރާ ކާރެއްގެ ވެރިއަކު މިކަން ފާހަގަ ކުރި އެވެ. އޭނާ ބުނި ފަދައިން، ބޮޑު އަގުގައި ޓެކްސީ ކުރާނަމަ ކާރުގެ ވެރިންނަށް ލިބޭ ފައިސާގެ އަދަދު އިތުރުވާން ނުޖެހޭ ހެއްޔެވެ؟\nދެން އޮތީ ޓެކްސީ ޑްރައިވަރުންގެ އާމްދަނީގެ ވާހަކަ އެވެ؛ އާންމުކޮށް ރާއްޖޭގައި ދަށަށް ޖަހައިގެން، ޓައި އަޅާ ނަލަ ހެދިގެން އޮފީހަށްދާ ގިނަ މީހުންނަށް ވުރެ ބޮޑު އާމްދަނީ އެއް ޓެކްސީ ޑްރައިވަރުން ނަގަ އެވެ. މިއީ ދެކޮޅު ހެދެން ނެތް ހަގީގަތެކެވެ.\nއެހެންކަމަށް ވާނަމަ ބުރިޖު ހުރަސްކޮށް ކުރާ ޓެކްސީ ދަތުރުތަކަށް، ޑްރައިވަރުން ހިތްހަމަޖެއްސުމަށް ނުވަތަ އެ މީހުންގެ ހައްގުތައް ހިމާޔަތް ކުރުމަށް ބޮޑު އަގެއް ނަގަން ދޫކޮށްލައިފިނަމަ ދެން ތިބި އެތައް ހާސް ބައެއްގެ ހައްގުތައް ކޮބައި ހެއްޔެވެ؟\nސަރުކާރަށް ވުރެ ނުފޫޒުގަދަ ބައެއްގެ ގޮތުގައި ފާހަގަ ކުރެވޭ ޓެކްސީ ޑްރައިވަރުން، އާންމުންގެ ނަޒަރިއްޔާތުން މިކަމަށް ވިސްނާލުން މުހިންމެވެ. އަދި މާލޭ ތެރެ އާއި ބުރިޖު ހުރަސްކޮށް ދުއްވާ ދަތުރުތަކުގައި އަނދާ ޕެޓްރޯލުގެ ނިސްބަތް ބެލުމަށް ފަހު، އެކަށީގެންވާ އަގެއް ނެރުން މުހިންމެވެ.\nއެފަދަ ގޮތަކަށް އެއްބަސް ނުވެވޭ ނަމަ ދެން އޮތީ މީޓަރު ޓެކްސީގެ ވާހަކަ އެވެ. ނަމަވެސް މީޓަރު ޓެކްސީ އަކީ ރާއްޖެ އަށް އާ ކަމަކަށް ވާއިރު، އެކަމުން ނިކުމެދާނެ މައްސަލަތަކަށް ވިސްނަން ޖެހެ އެވެ. އެކަން ކުރުމުގެ ކުރިން އެ ފަދަ ބަދަލެއް ގެނެސްގެން ދިމާވެދާނެ ގޮންޖެހުންތަކަށް ފުރިހަމަ އަށް ތައްޔާރުވާން ޖެހެ އެވެ. ނުވަތަ މިހާރަށް ވުރެ އިތުރަށް ޓެކްސީ ނިޒާމު ބޮއްސުންލުމުގެ ބިރު ބޮޑެވެ.\nދަތުރުފަތުރު ޓްރާންސްޕޯޓް މިނިސްޓްރީ ޓްރާންސްޕޯޓް މިނިސްޓަރު ޓްރާންސްޕޯޓް އޮތޯރިޓީ ޓެކްސީ ބުރިޖު މާލެ ވީއައިއޭ ހުޅުމާލެ ސިނަމާލެ ބްރިޖް\nމަނޫޅެއް 100 ރުފިޔާ ދީފަ ޓެކްސީގަ ހުޅުމާލެއަށް ދާކަށް. 50 ރުފިޔާއަށް ވުރެ ބޮޑުވެގެން ނުވާނެ. ޢަހަރެމެން ދާނީ ބަހުގަ ދޯ ފާތިމާ\nމޮހޮނު ޓެކްސީއެއް ގަނެގެން ވަޑައިގަންނަވަންވީ ނޫންތޯ 50ހަށް 60ހަށް ކުރައްވަން؟ ހަމަ އެހާ ނާތަހުޒީބީތޯ؟ ނޫނީ ޖާހިލީތޯ؟\nމީޓަރު ހަރުކުރަންވީ. ފެށޭ އަގަކީ 25 ކަމުގައި ހަދާ ވަކި ދިގުމިނަކަށް ވުރެ އިތުރުވާނަމަ އެ މީޓަރަށް ލާރިނަގާނީ\nރައްޔިތުންގެ މަޖްލީސް، ޑުރައިވަރުން، މާލެ އެޕާތުމެންޓު ކުލި މިއީ އެމީހުން އަމިއްލައަށް ކަނޑައަޅާ މުސަރަ، ކުލި، އަގު. މިކަންބެލޭނެ ނިޒާމެއްނެތް. ލުއެއް ހޯދާދޭނެ ބަޔަކު ނެތް. ސިޔާސީ ޒާތީ މީހުން ލޯ އަދިރި. ހައްލެއްނެ މިކަމުގައި. ސަރުކާރުންވެސް މިކަން ބަލާނީ އެޕްރީލްގެ ފަހުން. އެކަކު މޮޔަވަނީ މެޖޯރިޓީ ނުލިބިގެން.\nޓެކްސީ ކުރުމަކީ މީހުން ހީކުރާކަހަލަ ފަސޭހަ މަސައްކަތެއް ނޫން އަމުދުން މާލޭގަ ވ ރިސްކުވެސް ބޮޑު ކަމެއް ސިއްހީ ގޮތުންވެސް ކީއްވެބާ މިވަރު މީހުނަށް ފަހުމް ނުވަނީ އަވަސް ހިދުމަތެއް ވިއްޔާ އަގެއްވެސް ހުންނާނެ ދެން ކިހިނެއް ޓައީ އަޅާމީހުނާ މިކަންތައް އެެއްވަރުކުރެވޭނީ އެމީހުންވެސް އެކަންވަންނާ ހަމަ ޓެކްސީ ކުރަންވީ ޓެކްސީވެސް ކުރަނީ ކުރެވޭވަރު މީހުން\nހުޅުމާލެ އަށް ދާން ޓެކްސީ އަށް ދޭން 100 ރުފިޔާ ނެތިއްޔާ ޓެކްސީ އަށް ނާރަބަލަ. ބަސް އެއޮތީނު، ފެރީ ވެސް އެ އޮތީނު ނޫނީ އަމިއްލަ ސައިކަލުވެސް އެބަހުއްޓެންނު..ޓެކްސީ ގަ ދާން ބޭނުންވަނީ ، އެކަމު ލާރި އެއް ނެެތް. ރެސްޓޯރަންޓް އަށް ގޮސް ކައިފަ ބިލް ގެނައިމަ ހާދަ ބިލް ބޮޑޭ ކީއްވެ ނުބުނަނީ؟ އުޅޭ ގޭގެ ކުލި ބަލާ އައިމަ ހާދަ ކުލި ބޮޑޭ ކީއްވެ ނުބުނަނީ..\nމި އާޓިކަލް ލިޔުނު ފަރާތް އަމިއްލަ ނަފްސާ ސުވާލު ކޮށްލަން ރަނގަޅު މާލޭގެ ގެ ތަކުގެ ރެންޓް ހުރީ ހަމަ އެކަށީގެންވާ މިންވަރެއްގައިތޯ. ކާކުތަ ބޮޑު މުސާރަ ލިބެން އޮއްވައި ކުޑަ ކުރާނީ. ސިވިލް ސާވިސްގެ މުވައްޒަފުންނަށް މުސާރު ބޮޑު ކުރުމުގެ އިތުރު ގޮތްތަކެއް ނޯވޭ. ގިނަ ވަޒީފާ ތަކުގައި ވަނީ މިހެން. ގޮސް ބަލާލަބަ ބަނދަރުމަތީ އުޅޭ ބަންގާޅީންވެސް ފޮށިގަނޑެއް ގެންގޮސްދޭނީ އެންމެ ބޮޑު އަގުގައި. ނުޖެހޭ ކުޑަ ކުރާކަށް.\nކުރަންޖެހޭ ބޭސިކް ހަރަދުތައް ބޮޑު ވިއްޔާ ކަމާ ކަން ފަށާފައި ޓެކްސީގެ އަގު ކުޑަ ކުރަން އުޅުމގެ މާނައެއް ނެތް.\n250 އެއް ނޫން 300 - 350 ވަރު ދަައްކަން ޖެހޭ ވެރި ފަަރާތަށް..\nމީޓަރަށްވުރެ ރަނގަޅީ އަގެއް އޮތު، އެއީ އެޕްލިކޭޝަނެއް މެދުވެރިކޮށް އެކަންކުރާގޮތަށް، އަވަށްޓެރި ޤައުމުތަކުގައި މީޓަރު މެދުވެރިކޮށް ދަތުރު ފަށާއިރު އޮންނަ އަގު ބަދަލުވަނީ ކިލޯމީޓަރަކަށް ދުއްވާފަހުން، އެއީވެސް އެންމެ ރުފިޔާއެއްމަގުން، މިތަނުގައި އެދުރުމިން ކުރުކޮށްފަ އަގު ބަދަލުވާގޮތް ހަދައިފިނަމަ މިހާރަށްވުރެ އަގު ބޮޑުވެގެން ހިނގައިދޭނެ، މިތަނަށް ރަނގަޅީ އެޕްލިކޭޝަނެއް މެދުވެރިކޮށް ޓެކްސީ ދަތުރުތައް އިންތިޒާމުކޮށް އެއް އަގެއް ހިފެހެއްޓުން.\nޓެކްސީ ޑްރައިވަރުން އެދޭހައި ގޮތަކަށް މިފަހަރު ދޫދީގެން ނުވާނެ. ރައްޔިތުންނަށްޓަކައި މާލެއިން ހުޅުމާލެއަށް ކުރާ ދަތުރަކަށް 50 ނުވަތަ 60 ރުފިޔާއަށްވުރެ ބޮޑުވެގެން ނުވާނެ. އެވަރަށް ދަތުރުކުރިޔަސް ގެއްލުމެއް ނުވާނެ.


BREAKING NEWS: Supreme Court In Yaamin Minivankoffi - Vaguthu\nރައީސް ޔާމީން މިއަދު ސަޕޯޓަރަކާއެކު ސެލްފީއެއް ނަންގަވަނީ. --- ވަގުތު އިމޭޖަސް: އަހުމަދު އަޝްހާދު އަބްދުﷲ\nއިދިކޮޅު ޕީޕީއެމްއާއި ޕީއެންސީގެ ލީޑަރު އަދި ކުރީގެ ރައީސް އަބްދުﷲ ޔާމީންގެ މައްޗަށް ދަށު ކޯޓުން އިއްވާފައިވާ ފަސް އަހަރުގެ ޖަލު ހުކުމް ސުޕްރީމް ކޯޓުން ބާތިލްކޮށްފިއެވެ.\nމި މައްސަލަ ސުޕްރީމް ކޯޓުގައި ބެއްލެވީ ތިން ފަނޑިޔާރުންގެ ބެންޗަކުންނެވެ. ރިޔާސަތުގައި އިންނެވީ ފަނޑިޔާރު މަހާޒް އަލީ ޒާހިރެވެ. ދެން ތިއްބެވީ ފަނޑިޔާރު ޑރ. އަޒްމިރަލްދާ ޒާހިރުއާއި، ފަނޑިޔާރު ޑރ. މުހައްމަދު އިބްރާހީމްއެވެ.\nމި މައްސަލާގައި ހުކުމް އިއްވަވަމުން ރައުޔު ހާމަކުރެއްވީ ފަނޑިޔާރު މަހާޒެވެ. ދެން ތިއްބެވި ދެ ފަނޑިޔާރުން ވެސް ފަނޑިޔާރު މަހާޒްގެ ރައުޔައަށް ތާއީދު ކުރެއްވިއެވެ. ދަށު ކޯޓުގެ ހުކުމް ބާތިލްކުރީ ތިން ފަނޑިޔާރުންގެ އިއްތިފާގުންނެވެ.\nފަނޑިޔާރު މަހާޒް ހުކުމް އިއްވަމުން ވިދާޅުވީ ސުޕްރީމް ކޯޓުގެ މަރުހަލާގައި ބަލަން ޖެހޭނީ ހައި ކޯޓުގެ މަރުހަލާގައި ގާނޫނާ ޚިލާފު ކަމެއް ހިމެނޭތޯ ނުވަތަ ނޫން ކަން ކަމަށެވެ.\nމި ގޮތުން ޔާމީންގެ އެކައުންޓަށް ފައިސާ ލިބުނު ޗެކް ނަންބަރާއި ޑިޕޮސިޓް ސްލިޕްގައިވާ ނަންބަރު ދިމާނުވާތީ، އެސްއޯއެފްއަށް ޖަމާވީ ގއ. ވޮޑަމުލާ ދޫކޮށް ދައުލަތަށް ލިބެން ޖެހޭ ފައިސާ ކަން ފާހަގަވެފައި ނުވާ ކަމަށް ފަނޑިޔާރު ވިދާޅުވިއެވެ.\nދައުލަތަށް ވެސް ސުޕްރީމް ކޯޓުގެ މަރުހަލާގައި އެ ނުކުތާ ސާފުކޮށްދެވޭނެ ވާހަކަތަކެއް ދެއްކިފައި ނުވާ ކަމަށް ވެސް މަހާޒް ވިދާޅުވިއެވެ. އަދި އެ ފުށުއެރުމަކީ ކްރިމިނަލް ކޯޓާއި ހައި ކޯޓުގައި ވެސް ފާހަގަވާން ޖެހޭނެ އެކަމަކު ފާހަގަނުކޮށް އޮތް ފުށުއެރުމެއް ކަމަށް ފަނޑިޔާރު މަހާޒް ވިދާޅުވިއެވެ.\n"މި ނުކުތާގައި ހައި ކޯޓުގެ ނިންމުން ރަނގަޅު ކަމަކަށް އަހުރެން ނުދެކެން. މިއީ ދައުލަތައް ލިބެން ޖެހޭ ފައިސާ ކަމާއި މެދު ވަނީ ފާޅުކަން ބޮޑު ސުވާލެއް އުފެދިފައި،" ފަނޑިޔާރު މަހާޒް ވިދާޅުވިއެވެ.\nމަހާޒްގެ ރައުޔުގައި ވިދާޅުވީ ގއ. ވޮޑަމުލާގެ ފައިސާ ނުލިބިގެން ޔާމީން ގުޅުއްވި ކަން ސާބިތުކޮށްދޭން ދައުލަތަށް އެކަށޭނަ ހެއްކެއް ހުށަހެޅިފައި ނުވާ ކަމަށެވެ. އެ ކަން ސާބިތު ކުރަން ކުރީގެ ނައިބު ރައީސް އަހްމަދު އަދީބާއި އެމްއެމްޕީއާރުސީގެ ކުރީގެ މެނޭޖިން ޑިރެކްޓަރު އަބްދުﷲ ޒިޔަތުގެ ހެކި ބަސް ބަލައިގަތުމަކީ ރައްކާތެރި ގޮތެއް ނޫން ކަމަށެވެ.\nމި ނުކުތާގެ އިތުރުން ޔާމީނާ އެއްކޮޅަށް ފަނޑިޔާރު މަހާޒް ފާހަގަ ކުރެއްވި ނުކުތާއަކީ ޔާމީންގެ އިސްތިއުނާފީ ނުކުތާތަކުގެ ތެރެއިން ޔާމީންގެ ނުކުތާއަކާ އެއްކޮޅަށް ރައުޔު އިއްވީ ޖޫރިމަނާގެ އަދަބު އުސޫލާ ޚިލާފަށް މާ މަތީ އަދަބެއް ކަނޑައެޅި ކަމަށް ބުނެ ހުށަހަޅާފައިވާ ނުކުތާއަކަށެވެ.\nފަނޑިޔާރު ދެކޮޅުވި އިސްތިއުނާފީ ބައެއް ނުކުތާތައް\nދަށު ކޯޓުގައި ޝަރީއަތް ތާވަލު ކުރުމުގައި ޔާމީނާ މަޝްވަރާ ނުކުރާ ކަން ފާހަގަވިޔަސް، ކޮންމެ ކަމަކަށް ތައްޔާރުވާން މުއްދަތުތައް ދީފައިވާތީ، ޔާމީންގެ އެއްވެސް ހައްގަކަށް އުނި ކަމެއް އައިސްފައިވާ ކަމަށް ދެކެވަޑައިނުގަންނަވާ ކަމަށް ފަނޑިޔާރު ވިދާޅުވިއެވެ.\nކްރިމިނަލް ކޯޓުގައި ބެންޗު އެކުލަވާލީ ގާނޫނާ ޚިލާފަށް ކަން ޔާމީންގެ ފަރާތުން ކްރިމިނަލް ކޯޓުގެ މަރުހަލާގައި ހުށަހަޅާފައި ނެތުމުން، ހައި ކޯޓުގައި އެ ކަން ހުށަހެޅުމުން ބަލައިނުގަތީ ވެސް ރަނގަޅަށް ކަމަށް ފަނޑިޔާރު މަހާޒް ވިދާޅުވިއެވެ.\nމި ޚިޔާނާތުގެ މައްސަލާގައި ޔާމީނާ އެއް ހަަމައެއްގައި ތުހުމަތު ކުރެވޭ ބަޔަކަށް ދައުވާ އުފުލިފައި ނުވާ ކަމަށް ޔާމީންގެ ފަރާތުން ހުށަހެޅި އިރު، ތަފާތު ކުރުން ގެންގުޅޭ ހެއްކެއް ނޫނީ ގާނޫނީ ސަބަބެއް ދަށު ކޯޓާއި ހައި ކޯޓުގައި ވެސް ހުށަހެޅިފައި ނެތް ކަމަށް ފަނޑިޔާރު ވިދާޅުވިއެވެ.\nމަހާޒްގެ ރައުޔުގައި މައްސަލަ ހިނގައިދިޔަ ގޮތް\nފަނޑިޔާރު މަހާޒްގެ ރައުޔަ އިއްވަވަމުން، ފުރަތަމަ މައްސަލަ ފެށިގެން އައި ގޮތުން، އިސްލާމިކް ބޭންކްގައި ހުޅުވާފައިވާ ޔާމީންގެ އެކައުންޓަށް ފައިސާ ޖަމާވުމާއި، އެ ކަމާ ގުޅިގެން ޔާމީނާއި، ދައުލަތުން ދައްކަވާފައިވާ ހުރި ވާހަކަތައް ވެސް ފާހަގަ ކުރެއްވިއެވެ.\nޔާމީންގެ މައްޗަށް މަނީ ލޯންޑަރިންގެ ދައުވާ އުފުލީ ނިޔަތުގެ އެއް ރުކުނަކާއި އަމަލުގެ ދެ ރުކުނެއްގެ މައްޗަށް ބިނާކޮށްފައި ކަން މަހާޒް ފާހަގަ ކުރެއްވިއެވެ. މި ދައުވާއަށް ޔާމީން އިންކާރު ކުރައްވާފައިވެއެވެ.\nމަހާޒް ފާހަގަ ކުރެއްވި ގޮތުގައި، ނިޔަތުގެ ރުކުން ބިނާކުރީ ޝައްކު އުފެދޭ ފައިސާއެއް ކަން ޔާމީނަށް ތަހުގީގީ އިދާރާތަކުން އަންގާފައިވާ އޮތުމުން އެ ކަން ޔާމީނަށް އެނގިވަޑައިގަންނަވާނެ ކަމަށް ދައުލަތުން ނިންމަވައިފައެވެ. އަމަލުގެ ފުރަތަމަ ރުކުނަކީ އެ ފައިސާ އިންވެސްޓް ކުރުމެވެ. ދެވަނަ ރުކުނަކީ އޭސީސީއާ އެކު ވެފައިވާ އެއްބަސްވުމާ ޚިލާފަށް އެކްސްކްރޯ އެކައުންޓަށް އެހެން އެކައުންޓެއްގައި ހުރި އެއް މިލިއަން ޑޮލަރު ޖަމާ ކުރުން ކަމަށް ދައުލަތުން ނިންމަވާފައިވެއެވެ.\nމި މައްސަލާގައި ޔާމީން ދިފާއުގައި ދައްކަވާފައިވާ ވާހަކަތައް ވެސް މަހާޒް ފާހަގަ ކުރެއްވިއެވެ. މި ގޮތުން އެ ފައިސާއަކީ ސިޔާސީ ގޮތުން ޔާމީނަށް ތާއީދު ކުރާ ފަރާތްތަކުން ދިން ފައިސާއެއް ކަމާއި އެ ފައިސާ ބަލަހައްޓަމުން ގެންދެވީ އަދީބު ކަމަށާއި ފައިސާ ޖަމާކޮށްދިނީ އަދީބު ކަމަށް ޔާމީން ވިދާޅުވާ ވިދާޅުވުން ފާހަގަ ކުރެއްވިއެވެ. އަދި އެސްއޯއެފް އިން ފައިސާ ޖަމާވިކަން އެނގުނީ އޭސީސީން އެންގުމުން ކަމަށް ވެސް ޔާމީން ވިދާޅުވެފައިވެއެވެ.\nއެހެން ވިޔަސް އެ ފައިސާގެ ޖުމުލަ އަދަދަކީ ކޮބައި ކަމާއި އެ ފައިސާ ދިނީ ކޮން ބަޔަކު ކަން ޔާމީން ވިދާޅުވެފައެއް ނުވެއެވެ. އަދި ތަހުގީގީ މަރުހަލާއިންނާއި ޝަރުއީ މަރުހަލާއިން ވެސް މި ކަން ސާފުވެފައި ނުވާ ކަން ވެސް މަހާޒް ފާހަގަ ކުރެއްވިއެވެ. އަދީބު އަތުގައި ހުރީ ޔާމީންގެ ފައިސާ ކަން ސާބިތުވާ ވަރުގެ ހެއްކަކަށް ވެސް އޮތީ މުހައްމަދު އައްލާމް ލަތީފް ދިން ބަޔާން އެކަނި ކަމަށް މަހާޒް ވިދާޅުވިއެވެ.\nނޮވެމްބަރު 30, 2021 12:24\nއަލްޙަމްދުލިލާއހި ޝުކުރު. މިއަދު މިއީ ޙައްޤަށް ނަޞްރު ލިބުނު ދުވަސް\nނޮވެމްބަރު 30, 2021 12:37\nއަލްހަމްދުލިﷲ ސުކުރު.. މިވެރިންނަށް ކުރެވުނު އެންމެ ރަނގަޅުކަމަކީވެސް އާދަން މުހައްމަދާއި ޑީޑީ މެން ބޭރުކޮށް މަހާޒުމެން މުޢުތަސިމް މެން ފަދަ (ސޫދު އަދި ޝުޖޫން ފިޔަވާ) ބޭފުޅުން ސްޕުރީމް ކޯޓަށް އައްޔަނުކުރުން..\nނޮވެމްބަރު 30, 2021 12:38\nނޮވެމްބަރު 30, 2021 12:41\nރައީސް ޔާމީނަށް އަޅުގަނޑު ދަންނަވާލަން އޮތީ، ﷲ ގެ ރަހްމަތުން މަނިކުފާނު މިނިވަންވީކަމަށްޓަކައި އަޅުގަނޑު އެއިލާހަށް ހަމްދު ކުރާކަމަށާ މަނިކުފާނު އުޅުއްވަންވާނީ ވަރަށް ރައްކާތެރިވެ ކަމަށް. މިގައުމަކީ އިންޑިޔާގެ ޖާސޫސީ އިދާރާ ރޯ ގެ އަތްދަށުގަ އޮތްތަނެއްކަން ވަރަށް ރަނގަޅަށް ހަނދާން ބަހައްޓަވަންވާނެ. މޯދީއަކީ "ނުލަފާ" އިބިލީހަކަށްވުރެ ނުލަފާ އަދި ބަދަލުހިފުމުގައި އިބިލީހަށްވުރެ ކުރީގަ އުޅޭ ޝައިޠާނާގެ އަޅެއްކަން ހަނދާން ކުރައްވަންވާނެ.\nމަނިކުފާނު ހުންނަވަންވާނީ ﷲ ތައާލާގެ ރައްކާތެރިކަމުން ރައްކާތެރިކަން ހޯއްދަވައިގެން.\nނޮވެމްބަރު 30, 2021 12:57\nރައީސް ޔާމީނަކީ ވަރަށް ހިކުމަތްތެރި ބޭފުޅެއް. އެކަމަކު ކަމެއް އަތުން ހިނގައިދާނެ. ފައިސާގެ މުއާމަލާތްތަކާ ދުރުގަ ހުންނެވުން އެދެން.\nﷲ ގެ ރަހުމަތްފުޅުން ޕީޕީއެމްގެ ވެރިކަމެއްގައި، ގާނޫނާ ކުޅެ ފަނޑިޔާރުންނާ ނުކުޅުއްވާނެ ކަމަށް އަޅުގަނޑު އުންމީދު ކުރަން.\nފަނޑިޔާރުން ރަނގަޅުވީމަ އެބޭފުޅުންނަށް އެކަމުން ފައިދާވާނީ، އެބޭފުޅުން ގޯސްވެ ރައްޔިތުންނަށް އަނިޔާވެރިނުވާހާ ހިނދަކު އެބޭފުޅުންނާ ނުކުޅުއްވާތި. އިސްލާމްދީނުގައި ދީފައިވާ ހާކިމާގެ ބާރު މިހާރު އެވަނީ ފަނޑިޔާރުންނަށް ދީފަ. ރައީސްގެ ކަމަކީ ހައްޤަށް އެބައިމީހުން އަމަލުކުރޭތޯ ބެލުން. ޝަރީއަތަކީ ބޭރުފުށަށް ކުރާއެއްޗެއް. ހެތްކާ ގަރީނާއަށް ޝަރީއަތް ކުރާކަން ކަށަވަރުކުރުމަކީ ވެރިމީހާކުރަންޖެހޭނެ ކަމަކީ.\nނޮވެމްބަރު 30, 2021 13:31\nދުނިޔޭގެ ތަހްޒީބު މުޖުތަމައުތަކުގައި ކަންކުރާގޮތަށް ދިވެހި ދައުލަތް ހަވާލުވާ ބައެއްގެ އަމަލުތައްވެސް ބަހައްޓަން އެބަޖެހޭ.\nކޮންމެ ދައުރެއް ނިމޭއިރަށް ކުރީ ދައުރުގަ ވެރިކަން ކުރި މީހަކު ޖަލަށްލުމުގެ ސަގާފަތަށް ނިމުން ގެންނަންވެއްޖެ.\nއަހަރެމެން ހެދުންއަޅަންވީމަ ފޯނު ގެންގުޅެންވީމަ ދަތުރުކުރަންވީމަ އެމެރިކާއާ ވެސްޓުގެ ގޮތްތައް ވަރަށް ކަމުދޭ. އެކަމަކު އަހަރެމެންގެ ވެރިންނަށް އިހްތިރާމް ކުރަންވީމަ ޖަންގަލީގެ ގޮތްގަނޑު މިގެންގުޅެނީ. އެއީ ވަރުގަދައެތި ބަލިކަށިއެތި ނެތިކޮށްލުން. މިކަހަލަ ޖަންގަލީގެ ނާތަހްޒީބު އާދަތައް ނައްތާލަންވީ. ވެރިކަން ކުރާނެ މީހަކު ކުރަންވީ5އަހަރުން ނުވަތަ ގިނަވެގެން 10 އަހަރުން ވެރިކަން ކުރާ މީހާ ބަދަލުވާނެ.\nރައްޔިތުންނަށް ބޭނުންވާކަންކަން ކޮށްދީ ގައުމު އާރާސްތުކޮށް ފިތުނަ ފަސާދަ ނައްތާލާ އިސްލާމްދީނަށް ނަސްރުދޭ ވެރިއެއް ހުރީހަމަ ރައްޔިތުންނަށް އެނިމުނީނޫންތަ؟\nޑިސެމްބަރު 1, 2021 07:41\nރަނގަޅު ވާހަކައެއް. މީހަކު ވެރިކަމަށް އ ކުރިމަތިލާން ބިރު ގަންނާނެ. އ5 ނޫނީ 10 އަހަރު ވެރިކަން ކޮށްފަ ބާކީ ޖަލުގަ ހޭދަކުރުވުމަކީ ރަނގަޅު ގޮތެއް ނޫން. ކިޔަވައިން ހުރި ހަރުދަނާ މީހުން ކުރިމަތިލާނީވެސް މި ހަޑި ސަގާފަތް ދޫކުރީމަ.\nނޮވެމްބަރު 30, 2021 16:50\nޔާމިން ބޭޒާރު ކޮަސް އަބުރުކަތިލާ އިލްޒާމް އަޅުވަން ލައިވްކުރީ ރ ޓިވީ ގައުމީ ޓިވީން ސަރުކަރުން އެކަމަކު ﷲގެ ހެޔޮރަހުމަތުން ޔާމިނަކީ މައުސޫމް މީހެއްކަން މުޅި ދުނިޔެއަށް މި އިންގިގެން ދިޔައީ އޮރިޔާންވެ ފަލިހަތވީ މިސަރުކަރުން ވަގު އިލްޒާމް އަޅުވާ ޔާމިނުގެ އަބުރު ިިތިލަން ކުރި ބަޔަކު ﷲ އިރާދަފުޅުން ފަލީހަތްވީ ވިސްނާ ފިކުރުކުރޭ ހައްގަސް ނަސްރު ލިބިގެން މިދިޔައީa\nނޮވެމްބަރު 30, 2021 12:25\nއަލްހަމްދު ލިﷲ. އިބަ އިލާހަށް ހާސް ހާސް ފަށުން ޝުކުރުހުއްޓެވެ.\nނޮވެމްބަރު 30, 2021 12:26\nއަލްހަމްދު ލިއްލާހި ސުކުރު\nމާތް ﷲ އަށް ހަމްދާއި ޝުކުރުކުރަން...\nނޮވެމްބަރު 30, 2021 12:28\nއަލްހަމްދުﷲ. ﷲއަ ކްބަރް. ހައްގު ޤާއިމް ކުރެވިއްޖެ.\nނޮވެމްބަރު 30, 2021 12:29\nއަލްހަމްދުލިއްލާހި..ﷲ އަހަރެމެންނަފުދޭ..ﷲކުޅަދުންވަންތަ ކޮއްމެ ކަމަ ކަށް..\nޢަލްހަމްދުލިއްﷲ.ލޮލުން އުފާވެރިކަމުގެ ކަރުނަ ހިލުނުދުވަހެއް.\nނޮވެމްބަރު 30, 2021 12:31\nކޮންމެގޮތެއްވިޔަސް އޭނާ ވައްކަން ނުކުރާކަމަކަށްނުވާނެ ...\nނޮވެމްބަރު 30, 2021 12:53\nކަލޭ ކީއްވެތަ ނުދިޔައީ ހެކިބަސްދޭން. ވައްކަން ކުރިކަން އެނގޭ މީހާއަށް ވާޖިބުވާނެ ކޯޓަށްގޮސް ހެކިބަސްދޭން. ތިހުރީ ކުއްވެރިވެފައި. ގިޔާމަތްދުވަހުން ކަލޭ ކީކޭ ކިޔާނީ؟\nނޮވެމްބަރު 30, 2021 19:03\nސާބަސް! ދެން ކީއްކުރާ ކޯޓަކާ ޝަރުައީ މަރުހަލާއެއް ؟ ވެދާނެ ތިޔައީ އިންޑިޔާގަ ކަންކުރާގޮތް ކަމަށް.\nނޮވެމްބަރު 30, 2021 12:34\nނޮވެމްބަރު 30, 2021 12:35\nނޮވެމްބަރު 30, 2021 12:36\nالحمدلله الحمدلله الحمدلله.\nމިއަދަކީ އުފާވެރި ދުވަހެއް.\nއަލްހަމްދުލިއްލާހި..ﷲ އަހަރެމެންނަފުދޭ..ﷲކުޅަދުންވަންތަ ކޮއްމެ ކަމަ ކަށް\nނޮވެމްބަރު 30, 2021 12:42\nއަލްޙަމްދު ލިލާހް . ނުހައްގުން އެތައްް ދުވަހެއް ވަންދެން އަނިޔާ ކުރުމުގެ ދައުވާ އުފުއްލަވާ.\nނޮވެމްބަރު 30, 2021 12:43\nޢަލްހަމުﷲ އިންސާފު އަދި މިގައުމޔގައި މަރުނުވޭ!\nނޮވެމްބަރު 30, 2021 12:44\nހުރިހާ ބޭފުޅުންވެސް ޝުކުރުގެ ސަޖިދައެއް ކުރައްވަންވާނެ.\nނޮވެމްބަރު 30, 2021 12:45\nދީނާ ގައުމުގެ މިނިވަންކަން ހިމާޔަތް ކުރި ވެރިޔާ، ތަރައްޤީގެ ބާނީ، 2023 އިން ޝާ ﷲ ކާމިޔާބު ކޮށް އިތުރު ފުރުޞަތެއް ލިބޭނެ ކަމަށް އުއްމީދު ކުރަން\nނޮވެމްބަރު 30, 2021 14:25\nމިހާރު އިތީ ކަރަށް މަހާލަން އަނެއް މަޅި ތައްޔާޜު ކޮށްފަ . ސަލާމަތެއް ނުވާނެ\nނޮވެމްބަރު 30, 2021 19:06\nއެހެންވީމާ ރާވައިގެން ކުރާކަމެކޭތާ ތިބުނަނީ. މިއީ އިންސާފަކާ ގުޅުންހުރި ކަމެއް ނޫންތާ. ކަލޭމެންގެ ބޭނުމަކީ އެއްގޮތަކުން ނުވިއްޔާ އަނެއްގޮތުން "މަޅި ބެއްދުން" ތާ ދޯ.\nތީ ކުލަވަރު، ދެން ކުރާނެކަމަކީ މައްސަލަ އުފަންކުރުވައިގެން ކޯޓައް ދަމާ އަނެއްކާވެސް ޖަލައްލުން، ތީ ހުސް ޑުރާމާ\nނޮވެމްބަރު 30, 2021 12:46\nވޭތުވެ ދިޔަ4ދުހަހުވެސް ސުޕްރީމް ކޯޓައް ސޯލިހު އުދުޅިބާނަން އުޅެ ނުބޭނުނުކަން މިހުކުމުން މިއެގުނީ ސާބަހޭ ފަޓިޔާރުންނޭ އަދުލަށް ތި ހުކުމް ތިކުރެއްވީ މާތްﷲ ތިޔަ ފަޓިޔާރުންނަށް ފާގަތި ދުވަސްތަކެއް ދެއްވާށިއެވެ ބޫ ސޯލު އަދި އިންޑިޔާ ޖެހޭނީ ރާކަނިމަސް ކާން އަދި މިރޭ ނިދަން ޖެހޭނީ އަގަހުޅުވާގެން !!!!!!!\nނޮވެމްބަރު 30, 2021 12:47\nކޮއްމެ ގޮތަކަށްވެސް ބޮޑުލާރިގަޑެއް އޭނާ ކައްވާލައިގެން ހުރީ. އޭވާނީ ހަމަ ވައްކަމަށް. ގޭގައި އިންދާ ކާކު ލާރި ދޭނި މަސައްކަތެއް ނުކޮށް. މިލިއަނުން.!!\nނޮވެމްބަރު 30, 2021 13:00\nއަސަރުކުރޭދޯ؟ ދެންވެސް މީހުންގެ އަބުރުކަތިލުން ހުއްޓާލަބަލަ. ތިކަމުން ކަލެއަށް އަދި ސަރުކާރަށްވެސް ކުރާނެ ފައިދާއެއް ނޯންނާނެ. ލޮލޮން ދެކެ އަތުން ނުހިފާ އަދި ހެތްކެތް ކަލެއަށްފެންނަށް ނެތް ކަމެއްގައި އަމިއްލައަށް ފާފަވެރިވުމަށްވުރެ ރަނގަޅުވާނީ އަނގަމައިތިރިކޮށްގެން ހުރުން ނޫންތަ؟\nނޮވެމްބަރު 30, 2021 14:12\nޢަޅުގަނޑުމެން އުފާކުރާނަން އިންސާފުން ކަމެއްކުރެވިފަ އޮތިއްޔާމު. އަބުރުގެ ވާހަކަ ދައްކަން މާތާހިރެއްނޫން ކަލޭމެން. ކަލޭމެން މިވެރިކަމުގެތިބިމީހުންގެ ވާހަކަ ހަދަހަދައިގެން ދެއްކީމަ އެއީ އަބުރުކަތިލުމެއްނޫންދޯ. މަރުހަބާ ރައީސް ޔާމީން.\nނޮވެމްބަރު 30, 2021 12:49\nމިކަން މިގޮތަށް މެދުވެރި ކުރެއްވީތީ މާތްﷲ އަށް ސުކުރު ވެރިވަމެވެ.\nނޮވެމްބަރު 30, 2021 12:50\nއަންނި ހެޔޮނުވާނެ ސަރުކާރުގަ ތިބި ބާގީން ބޭރުކުރޭ. މަނިކުފާނުގެ ވެރިކަން ވައްޓާލި މީހުންނާއެކު ސަރުކާރު ހިންގާކައް ނުޖެހޭ އިމްރާނު ޖާސިމް މަމޫން ބޭރުކުރޭ،\nނޮވެމްބަރު 30, 2021 12:51\nالحمد لله شكر ވަރަށް އުފާވެއްޖެ\nމަރުހަބާ ރައިސް ޔާމީން\nނޮވެމްބަރު 30, 2021 12:54\nނޮވެމްބަރު 30, 2021 12:55\nނޮވެމްބަރު 30, 2021 12:56\nނޮވެމްބަރު 30, 2021 13:01\nނޮވެމްބަރު 30, 2021 13:05\nއުންމީދުގެ ކުޑަދޮރުން ރ ޔާމީން ފެނުމުން ﷲ އަށް ހަމްދުކުރަން އެނބުރި އަންނާށެވެ އުންމީދުގެ ޝަހަރު ދިވެހިންނަށް ބިނާކޮށްދޭށެވެ، ދިވެހި ގައުމު 2023 ރ ޔަމީންއަށް ވެދުން ކުރާނެ ކަން ގަބޫލު ކުރަށްވާށެވެ ބޮޑުތިލަދުންމަތި ތިބޭފުޅާޔަށް ގޮވަނީއެވެ\nނޮވެމްބަރު 30, 2021 13:15\nނޮވެމްބަރު 30, 2021 13:21\nނޮވެމްބަރު 30, 2021 13:27\nالحمدلله ޝުކުރު! މަރުޙަބަ ރައީސްޔަމީން! ލޯޔަަރުންގެ ޓީމަށް ވަރަށް ބޮޑަށް ޝުކުރިއްޔާ!\nނޮވެމްބަރު 30, 2021 13:28\nނޮވެމްބަރު 30, 2021 13:34\nދެންއަވަހަށް އިންޑިއާއިން ލޯނުނަގައިގެން ޔާމީނަށްްބަދަލުދޭންތައްޔާރުވޭ !!\nނޮވެމްބަރު 30, 2021 13:38\nއަލްހަމްދުލިﷲ ވަރަށް އުފާވެއްޖެ 2023 ރައީސްޔާމީނަށް ތަބަކަށްލާފަ އަރުވާނަން މަރުހަބާ މަރުހަބާ ރައީސްޔާމީނަށް މަރުހަބާ ތަރަށްގީގެ ބާނީއަށް މަރުހަބާ.\nނޮވެމްބަރު 30, 2021 13:43\n2023 އަކީ މީހަކު ވެރިކަމަށް އަންނަން ހެޔޮވާވަރުގެ ދުވަސްވަރެއްނޫންކަމަށް ދިރާސާވެރިން ވިދާޅުވަނީ، ނޭޓޯއާއި ރަޝިޔާގެ ހަނގުރާމައާއި، އޮސްޓްރޭލިޔާ، އެމެރިކާ ޖަޕާން އިންޑިޔާއާގުޅިގެން ޗައިނާއާ ހަނގުރާމަކުރުމާއި މިކަންކަން ހިނގާނެކަމަށް ބުނަނީ 2022-2023 ގައި. މިއީ ދުނިޔޭގެ3ވަަނަ ބޮޑު ހަނގުރާމައަށްވާނެކަމާ ދުނިޔެ ފަނާވާފަދަ ދުވަސްވަރެއްކަމަށްވަނީ.\nދިވެހިންގެ ނަސީބެއް ހުރިއްޔާ އިލްމުވެރި ގާބިލް ތެދުވެރި ޔާމީން ދިވެހިންގެ ވެރިއަކަށް އެދުވަސްތަކުގައި ހުންނަވާނެ.\nނޮވެމްބަރު 30, 2021 13:39\nނޮވެމްބަރު 30, 2021 13:50\nސަމޫދު ޖަސްޓިސް. ޗެކު ނަމްބަރެއް ދިމާނުވެގެން މިހެންވާނަމަ ތީ ކުރިން ރާވާފަ އޮތްގޮތް! ނަމަވެސް ޝައްކުއުފެދުނު ފައިސާ ދެން ކޮންތާކަށް ދަނީ. އަނެއްކާ އެފައިސާ ފޮރުވަން އެހެންތާކުން ޖަމާކުރި ފައިސާ އާއި ޖުމްލަ2ޓްރާންސްފަރ ގެ ހުކުމަކީ ކޮބާ؟\nނޮވެމްބަރު 30, 2021 14:00\nކަލޯ އެފައިސާ އެހުރީ ދައުލަތުގެ ބެލުމުގެ ދަސުގައި އެސްކްރޯވ އެކައުންޓް ކިޔާ އެކައުންޓެއްގައި. އެއީ ވަކި މީހެއްގެ އެއްޗެއްކަން ޔަގީންނުކުރާ ފައިސާ ދައުލަތުން ބަހައްޓާގޮތް.\nބޭނުމިއްޔާ ގޮސް އެފައިސާ ނަގަންވީނު. ރައީސް ޔާމީން އެބައުޅޭތަ 1 މިލިއަން ޑޮލަރު ނުލިބިގެން. ރިސޯޓެއްގެ 1 އަހަރު ދުވަހުގެ ޕްރޮފިޓުން ލިބޭ ޕަސެންޓުންވެސް އެތައް މިލިއަނެއ ލިބޭނެ.\nމައުމޫނު ދައުރުގައި އޭރުގެ ހުރިހާ މިނިސްޓަރުންނަށް ދީފަ ހުރި ރަށްތައް އެހުރީ ރިސޯޓްތަކަށް ހަދާފަ. ރަށްތަކުގެ ވެރިންނަށް އެތަންތަނުން ފައިސާ ލިބޭނެކަން ނޭނގޭ ގަމާރުންތަތީ.\nނޮވެމްބަރު 30, 2021 19:09\nމާގިނަ ޓީވީ ޑުރާމާ ބެލިފަހުރި މީހެން މިއީ.\nނޮވެމްބަރު 30, 2021 13:54\nނޮވެމްބަރު 30, 2021 14:01\nمرحبا ލޮބުވެތި ރައީސް ޔާމީން\nދިވެހިންގެ ހިތްތައް އުފަލުން ފޮޅިއްޖެ\n"ތިޔައީ ޒަޢީމޭ އަދުލޮބުވެތި ޤައުމު ފަޚްރުވެރިވާ\nއިރާދަކުރެއްވިއްޔާ ﷲގެ ރަޙްމަތްފުޅުން ކުރިއަށް އޮތް އިންތިހާބުގައި ބޮޑުތަނުން ކާމިޔާބު ލިބޭނެ.\nމިއަދު ދިވެހި ޤައުމަށް ޖެހިފައިވާ އަވައްޓިންގެ ބަލާވެރިކަން މުލުއް ލުހެލައްވާނެ ތިޔައީ ދިވެހިންގެ ގަޓު ރައީސް\nހާއުފާވެރި ދުވަސްތައް ދިވެހިންނަށް.\nޢިލްމީ ޤާބިލުކަން ހުރިމީހުން މަޤާމުތަކުގައި ތިބޭނީ . ލާޗާރު ބިޗާރުންނަކަށް މިހާރުހެން މަޤާމެއް ނުދެއްވާނެ.\nޢިލްމީ ޤާބިލު ރައީސެއް. އެއްބުރިޖު އެޅި މީހަކަށް ދެވަނަ ބުރިޖެއް ވެސް އެޅޭނެކަމަށް ރައްޔިތުން ޤަބޫލު ކުރަނީ. ފުރިހަމަ ޞިއްޙަތެއްގައި ދިގުޢުމުރުފުޅުގައި އުފަލުގައި ލަހައްޓަވާށި އާމީން\nނޮވެމްބަރު 30, 2021 14:03\nމަރުހަބާ! މީގެންވެސް އެބައެނގޭ ރައީސް ސޯލިހު ސަރުކާރުގެ އިންސާފުވެރިކަން. ދެން އަޅުގަނޑުމެން އުއްމީދުކުރަނީ ސަރުކާރުގެ ތެރޭގައި ތިބި ބާޣީން ބޭރުކުރާނެ ދުވަހަކައް. ހާއްސަ ކޮށް ހޯމް މިނިސްޓަރަކައް އެހުންނެވި ފަރާތް ބޭރުކުރަންއެބަޖެހޭ\nނޮވެމްބަރު 30, 2021 14:04\nއެއްވެސް ރައީސަކު ހައްޔަރުކޮށް ޖަލައްލުމަކީ މިސަރުކާރު ބޭނުންވާ ގޮތެއް ނޫންކަން ސާބިތުކޮއްދީފި\nނޮވެމްބަރު 30, 2021 15:08\nނާ ތެދެއް! ހާދަބހެޔޮފުޅޭ. ކުއްވެރިއަކު ނޫޅޭނެ ގައުމެއް.\nނޮވެމްބަރު 30, 2021 15:20\nޑިސެމްބަރު 1, 2021 07:48\nއެހެންވެތާ އިތުރު މައްސަލަތައް އަވަހަށް ކޯޓަށް ވައްދަން ފެށީ 🙈\nޕީޕީ އެމް އާ އެމްޑީޕީ އިން ޑީލެއް ހަދާފަ އޮތް ކަމުގެ ހަބަރު ލިބޭ!\nނޮވެމްބަރު 30, 2021 14:22\n37 މިލިޔަން ކަޅުދަބަސް އަދި އޮތީ....\nނޮވެމްބަރު 30, 2021 14:33\nމިއަދު ކޮންމެ ޕާޓީގެ މީހެއް ކަމުގައިވިޔަސްމެ، ގަބޫލު ކުރަން ޖެހޭ ހަގީގަތަކީ ޔާމީނަކީ ޚިޔާނާތްތެރިއެއް ނޫން ކަމާއި މިނިވަނެއްކަން. ވަރަށް ޝުކުރިއްޔާ.\nނޮވެމްބަރު 30, 2021 14:35\nވެރިކަމުގެ ގޮނޑީ ގަ ބޭންދީ ރ ޔާމިން ބާލުވަންވެގެން..ވިސްނަވާ މިއަދު ކައިރީގަ ތިތިބެ މީހުން އަންނަ އަހަރު މާޗު މަސް ނިމެންދެން..ލިބުނު އެށްޗެއއް ކައިރީގަ ތިބެ ދަމާލައިގެން ފިލާނީ...ބުރުމާ ޤާސިމު މީ ފާސިގެއް ކަން ހަނދާން ނަށްތާނުލާ ނުލާ ނުލާ ނުލާ\n..ޤާސިމޫ=ފާސިޤު ސހ އިމުރާނު މީ ކާކު ކުތ\nނޮވެމްބަރު 30, 2021 14:40\nޝަރީޢަތަށް ސަރުކާރުން ނުފޫޒު ފޯރުވުން ނިމުމަކަށް އައިސްފިކަމަށް ބަލަންޖެހޭ. މިއީ ޝަރުޢީ ދާއިރާއަށް މިދައުރުގައި ލިބުނު ބޮޑު ކުރިއެރުމެއް. މިއީ ހުޅުމާލެ ދެވަނަ ފިޔަވަހި ހިއްކައި 25 ބުރީގެ 15 ޓަވަރު ހަދައި، ބުރިޖުއަޅައި މަގުތައްހަދައި، ދަރުމަވަންތަ ހޮސްޕިޓަލް އަޅައި، ސަލްމާން މިސްކިތް އެޅުމަށްވުރެވެސް ޤައުމާއި މުޖުތަމަޢަށް ލިބުނު މާބޮޑު ތަރައްޤީއެއް. މާބޮޑު ހިތްހަމަޖެހުމެއް....\nޑިސެމްބަރު 1, 2021 07:52\nދިވެހިރާއއްޖެ - 1 މޯދީ - 0\nނޮވެމްބަރު 30, 2021 14:42\nއެކަމަކު ދެން ކީއްކުރާނީ... ދުނިޔޭގެ މާހިރުން ބުނަނީ ދެން އިންޑިޔާގެ އަތްދަށުން ސަލާމަތް ނުވާނެ ކަމަށް.. އެހާ ވަރަށް ގައުމަށް ގައްދާރުވެ ގައުމު ވިއްކާލާފި.. ހެވިފަ ތިބި ބްރެއިން ވޮޝްޑު އެމްޑީޕީ މެމްބަރުން ވެސް ފަހުން ހިތާމާ ކުރާނެ.. އެކަމަކު ކަޑަ ނުވާންވެގެން ގައްދާރުންގެ ގޮތުގަ އެމީހުން ދެމިތިބޭނެ\nނޮވެމްބަރު 30, 2021 14:43\nއަބީ ޕިއްޗަރު ބާކީހޭ މެރޭދޯސްތް...............\nނޮވެމްބަރު 30, 2021 15:04\nޙަމްދާއި ޝުކުރު ހުރީ ﷲ އަށް\nނޮވެމްބަރު 30, 2021 15:15\nއަހަރެން ޔާމީނށް ތާއީދުނުކުރިޔަސް އަހަރެން އުފާކޮށްފިން މިހުކުމް މިހެން އައިމަ. އަހަރެން ގަބޫލުކުރަނީ ދިވެހި ރާއްޖެ ސަލާމަތްކޮށްދެވޭނީ ޔާމީނށޭ\nނޮވެމްބަރު 30, 2021 15:19\nޝުކުރިއްޔާ ރައީސް ސޯލިހު ޝުކުރިއްޔާ ރައީސް ނަޝީދު ތިއީ އޯގާތެރި ވެރިންނަކީ\nނޮވެމްބަރު 30, 2021 19:15\nދޮގު އިލްޒާމު އަޅުވައި ނުހައްގު އަދަބެއް ދޭން އުޅެ އެކަން ކާމިޔާބު ނުވީމަ އޯގާތެރިވީ ؟\nކަލޯ ފުލްޓައިމް ވަޒީފާއެއް ގޮތަށް ޖޯކު ކިޔަން ފައްޓަން ފެނޭ.\nމާތްﷲ އަށް ޙަމްދާއި ޝުކުރުކުރަން.. މަރުޙަބާ ރައީސް ޔާމީން،، އަބަދުވެސް އަޅުގަނޑުމެން ތިބޭނީ މަނިކުފާނުގެ ފަހަތްޕުޅުގައިކަން ހަނދުމަކޮށް އަރުވަން.\nނޮވެމްބަރު 30, 2021 15:22\nމިހުކުމުން އެނގިގެންދިޔައެންމެބޮޑު ހަގީގަތަކީ ޢަލީ ރަޝީދަކީ ސްޕްރީމްކޯޓައް ތަސައްރަފު ނުފުދޭ ފަޑިޔާރެއްކަން\nނޮވެމްބަރު 30, 2021 15:34\nއަދި ކުރިއަށް އޮތީ. ހިއްވަރު އެބަހުރިތަ؟ ފިނޑިންރޯއަޑޫ ހާދަބާރަށް އިވެޔޭ ޒޫ ވެހި ކައިރިން.\nނޮވެމްބަރު 30, 2021 15:41\nނޮވެމްބަރު 30, 2021 15:47\nއަލްޙަމްދުލިލާއހި ޝުކުރު. މިއަދު މިއީ ޙައްޤަށް ނަޞްރު ލިބުނު ދުވަސް. ދިދަވެސް ޖަހަންވީ. ގެއްލުމުގެ ބަދަލުވެސް ހޯދަންވީ\nނޮވެމްބަރު 30, 2021 16:49\nމަގޭ ޕުއްތަރްރްރް،،، ރެހެންދި ފްލެޓުން ނެރެގެން ގެންދިޔަ ކަޅު ދަބަހުގެ ވާހަކަ ދެން ކަލޭމެން ދައްކާނީކީ ނޫން...\nނޮވެމްބަރު 30, 2021 18:00\nޕީޖީ ޝަމީމް ވަނީ ފެއިލް ވެފައޭ އޭނާ ޖެހޭނީ އިސްތިއުފާ ދޭން ޕީޖީ ޝަމީމް އިސްތިއުފާ އިސްތިއުފާ އިސްތިއުފާ އިސްތިއުފާ އިސްތިއުފާ އިސްތިއުފާ އިސްތިއުފާ އިސްތިއުފާ އިސްތިއުފާ އިސްތިއުފާ އިސްތިއުފާ އިސްތިއުފާ އިސްތިއުފާ އިސްތިއުފާ އިސްތިއުފާ އިސްތިއުފާ އިސްތިއުފާ އިސްތިއުފާ އިސްތިއުފާ އިސްތިއުފާ އިސްތިއުފާ އިސްތިއުފާ އިސްތިއުފާ އިސްތިއުފާ އިސްތިއުފާ އިސްތިއުފާ އިސްތިއުފާ އިސްތިއުފާ އިސްތިއުފާ އިސްތިއުފާ އިސްތިއުފާ އިސްތިއުފާ އިސްތިއުފާ އިސްތިއުފާ އިސްތިއުފާ އިސްތިއުފާ އިސްތިއުފާ އިސްތިއުފާ އިސްތިއުފާ\nމަށައް އިނގޭ އޭރުވސްވާނީ ތހން ކން\nނޮވެމްބަރު 30, 2021 18:27\nޥެންޓިލޭޓަރ ކޭސް އަށްވީގޮތެއް ހޯދަދީބަލަ ޕީޖީ ގާތުން! މަޚޫފަށއ ދައުވާ ކުރަން ފޮނުވާފަ ވެޓިލޭޓަރ ކޭސް އަށް ވޯގޮތެއް ނުބުނޭ!\nއައްދިޔޯއި. ހައް ހައް ހައް ހައް ހައް ހައް ހައް\nމިއީ ޕީޕީއެމު ގެ ވެރިކަމެއް ނަމަ ކޯޓު ޓިނު ނަގާނެ މިރޭ ހަހަހަ... މިއިން އެނގުނީ އެމްޑީޕީ ސަރުކާރުން އިންސާފާއި ހަމަހަމަކަން ގެންގުޅޭކަން. ކޯޓު ތައް މިނިވަންކަން. ދެންވެސް ވައްކަން ނުކޮށް ހުރެވޭތޯބަލާ.\nޑިސެމްބަރު 1, 2021 07:33\nއަލްހަމްދު ﷲ. ހީ އިޒް ބެކް! 😌


އޭސީ މިލާންގެ ކޮންމެ ކުޅުންތެރިއަކަށް އިބްރަހިމޮވިޗް ޕީއެސް5ހަދިޔާކޮށްފި\nޢަބްދުﷲ އަޝްރަފް 20 ނޮވެމްބަރ 20206މަސް\nއިޓަލީގެ އޭސީ މިލާނަށް ކުޅެމުން އަންނަ ސްވިޑްން ގެ ތަރި ޒަލަޓަން އިބްރަހިމޮވިޗް އެ ޓީމުގެ ކޮންމެ ކުޅުންތެރިޔަކަށް ޕީއެސް5އިއްޔެ ހަދިޔާކޮށްފިއެވެ. ޕްލޭސްޓޭޝަންގެ އެންމެ ފަހުގެ ވާޝަން ޔޫރަޕްގައި ބާޒާރަށް ނެރުނީ ވެސް އިއްޔެ އެވެ. \_\nއިއްޔެ ޔޫރަޕްގައި ބާޒާރަށް ނެރުނު ޕީއެސް5އަށް ވަރަށް ބޮޑު ޑިމާންޑެއް އޮތްކަމަށް މީޑިއާ ރިޕޯޓްތައް ބުނެ އެވެ. ޕީއެސް5އިއްޔެ ބާޒާރަށް ނެރުމާއެކު ގިނަ ފިހާރަތަކަށް ބާރު ބޮޑުވެ ވަރަށް ގިނަ ފިހާރަތަކެއްގެ ސްޓޮކް އިއްޔެ ވަނީ ހުސްވެފަ އެވެ. އެކަމަކު އިބްރަހިމޮވިޗްގެ ހަދިޔާ އާއެކު އޭސީ މިލާނުގެ ކުޅުންތެރިންނަށް ޕިއެސް5ހޯދަން އުނދަގޫ އުފުލަން ނުޖެހި ކުޅުންތެރިންނަށް ބޮޑު ހިތްހަމަޖެހުމެއް ވަނީ ލިބިފަ އެވެ.\nއޭސީ މިލާނުގައި އިބްރަހިމޮވިޗް މި ސީޒަނުގައި ދައްކަމުން އަންނަ މޮޅު ކުޅުމާއެކު ޓީމުގެ ކުޅުންތެރިންގެ މެދުގައި އޭނާގެ މަގްބޫލުކަން ވަނީ ވަރަށް ބޮޑަށް އިތުރުވެފަ އެވެ. އަދި، އިއްޔެ އެ ކުޅުންތެރިންނަށް އިބްރަހިމޮވިޗްގެ ފަރާތުން ލިބުނު ހަދިޔާ އާއެކު ކުޅުންތެރިން އަންނަނީ އިބްރަހިމޮވިޗަށް ޝުކުރު އަދާކޮށް ސޯޝަލް މީޑިއާގައި ތަފާތު ޕޯސްޓްތައް އާންމު ކުރަމުންނެވެ.\nއިޓާލިއަން ލީގުގެ އެއްވަނައިގައި މިވަގުތު އޮތް އޭސީ މިލާނު އެ ހިސާބުގައި ހިފަހައްޓާލުމުގައި 39 އަހަރުގެ އިބްރަހިމޮވިޗްގެ ދައުރު ވަރަށް ބޮޑެވެ. މީފަހަރުގެ ލީގުގައި މިހާތަނަށް އިބްރަހިމޮވިޗް ނުވަ ގޯލު ކާމިޔާބުކޮށްފައިވާއިރު މިފަހަރުގެ ލީގުގައި މިހާތަނަށް އެންމެ ގިނަ ގޯލު ޖަހައިފައިވާ ތިން ކުޅުންތެރިންގެ ތެރޭގައި އިބްރަހިމޮވިޗް ހިމެނެ އެވެ.\nކޭން އާއި އިބްރަހިމޮވިޗަށް ތާރީހީ ރެޔެއް